text:
2017年3月14日星期二
2016年10月14日星期五
多謝!!
Ernest 媽咪今日送咗本食譜俾我,係仙姐嘅《點點我心》.
一向都好鍾意仙姐嘅食譜,尤其係中式點心,做出嚟成品特別合心水,各方面都恰到好處,因為仙姐通常都習慣將個食譜整 N 次咁多,邊做邊調整食材份量,直到自己完全滿意為止先將食譜公諸於世,所以佢嘅食譜一定信得過,而且一定可以成功整到,唔似得有啲食譜咁整幾次都唔成功,根本就係個食譜有問題,又或者係刻意將所謂嘅 "秘方","秘訣","秘技" 收埋,唔係完完整整咁跟大家分享,用咁嘅心態去出食譜,不如唔好出好過啦,我自己就覺得同扼錢都無乜大分別!!
2016年9月14日星期三
海藻糖
早前 Ernest 媽咪送咗包海藻糖俾我,佢話用佢嚟整 muffin,個 texture 會相對鬆軟濕潤,我自己都試過好幾次,發覺效果都真係唔錯,所以都想同大家分享一下呢隻糕餅嘅 moisturizer!!
2016年8月26日星期五
回禮
好耐之前表姐送咗兩樽榛子朱古力醬俾我,我應承佢用個醬整番個西米布甸俾佢做回禮,不過因為早前不在狀態,乜都唔想做,所以一直都無行動.
上個禮拜大表哥見到我因為藥物副作用關係,攪到依家又熱又濕嘅天氣手指都乾到爆拆,所以佢就送咗枝 "隱形手套" 俾我,等我成日濕水做嘢都唔使咁傷!
趁依家狀態唔錯,整個西米布甸一次過做回禮算喇,懶得就懶嘛,哈哈!!
2016年8月18日星期四
多謝素友
2016年7月24日星期日
惠州梅菜
上次素友 Alice 過嚟學做阿茂時,專登送我一包惠州梅菜,惠州嘅梅菜就夠哂出名,真係要多謝呢位朋友嘅心意!
2016年7月11日星期一
心意
前幾日收到 ex 個 whatsapp,話買咗份 XX 禮物俾我,問我幾時得閒喺屋企,佢拎上嚟俾我.咦,我咪已經同身邊所有人講好咗,呢日唔好再對我有任何動作,亦唔好旨意我會對你哋有咩表示,唔通到佢老人癡呆!?
之後我哋傾咗一輪偈,佢離開時同我講,叫我自己多啲聽吓音樂啦!呢一刻我終於明白點解佢今年又突然重提呢一日,仲送禮物俾我,原來係別有用心,希望我可以聽多啲音樂舒緩情緒,早日康復.
2016年7月7日星期四
泰國手信
其實我一直都唔多朋友,因為我一向都好揀擇,好小心,宗旨係寧缺莫濫,重質不重量,好嘅話一個已經好足夠!尤其係當知道自己原來係有病之後,就更加懂得點去選擇人溝通,溝通唔到嘅,避得就避,以免影響自己,要學識自保!
我依家嘅朋友,大部份都係由學生或學生家長關係開始,大家相處耐咗,溝通得到之餘又能夠彼此了解及關心的話,大家就會變為好朋友.之前收到嗰份驚喜加感動嘅禮物,送俾我嘅人就係由學生變成好友;今次送俾我呢份手信嘅人,就係由學生家長變成好朋友,佢每次去旅行都必定會買一份手信送俾我,真係好有我心!而呢位好友本身係一位護士,由我媽咪當年發病,到今時今日自己有事,佢都有俾到我合適意見同幫到我好大忙呢,真心要感激呢位好朋友!!
2016年7月1日星期五
超級驚喜,超級感動!!
2016年2月12日星期五
老表的新年禮物
2015年11月10日星期二
肩頸按摩器
長期性頸膊痛真係好困擾,而且亦確確實實咁體會到以前成日聽到老人家所講嘅 "仲準過天文台",更重要係,頸膊痛亦係其中一個導致到我成日頭痛嘅原因!以前曾經有段時間跟媽咪一齊去做推拿,嗰段時間係成世人覺得最舒服,唔單只少好多頭痛同頸膊痛,成個人都超精神爽利,完全無任何倦意,不過可惜收費極貴,幾百蚊粒鐘,兩個人夾埋做一次就過千喇,所以後來老竇被公司裁員之後,我哋都無再去推拿,因為唔敢亂洗錢,玩唔起!!
老竇都知我長期性頭痛同頸膊痛,所以早前搭個朋友買咗部肩頸按摩器俾我,聽佢講國產貨好似平過韓國貨差唔多一半,超級抵用,但其實講真呀,依家幾多大牌子貨品咪又係 made in China,反而仲要俾好大部份廣告費㖭!!雖然機器始終唔敢人手咁好,但都仲好過無,按摩完之後真係舒服好多,頸膊肌肉都鬆好多.
2015年10月5日星期一
黃薑麵包
2015年9月27日星期日
齋人食齋醬
2015年9月16日星期三
瑞士手信
2015年9月13日星期日
有機蔬菜
上次咪話 Ernest 媽咪送我麵包,醬料同有機蔬菜嘅,今日繼續睇埋啲蔬菜啦!
2015年9月9日星期三
多謝哦!!
2015年3月24日星期二
鹹蛋?鴨蛋?
2014年11月28日星期五
梅州綠豆餅
原來阿馳剛 join 了短程美食團到梅州玩,我問佢邊度係梅州,喺邊度,佢都講唔到俾我聽,真係激鬼死!!
佢喺梅州時食過一樣叫綠豆餅嘅嘢,覺得好好食,於是就搭個導遊叫商店現成即做.新鮮即製嘅綠豆餅係軟身嘅,有啲似老婆餅,要 20 日內食完.佢話如果唔要即製的話,啲餅係硬嘅,仲可以擺到好耐㖭,聽見都得人驚哦!!
2014年9月24日星期三
沖繩手信
Lily 早前去咗沖繩玩,返港之後就打電話俾我約時間學琴,佢一開口就問我有無事,我問佢我會有咩事,佢話見我呢個禮拜咁靜,Facebook 又無動靜喎,咁我就問佢係咪驚我自殺!?佢話以為得我一個人喺屋企暈咗都無人知!
聽到老表嘅關心真係夠哂窩心,仲好過自己家人!!
2014年9月8日星期一
中計!!
暑假尾聲時,Ryan 一家同朋友去泰國旅行,作開學前最後衝刺,Ada 問我係咪鍾意食辣嘢,我已經好醒目咁話:「係呀,不過唔好買嘢俾我喇,真係唔好客氣呀!」佢無再追問落去,轉咗話題講佢班 friend 會過去狂入貨,咁我就話俾個網友個 blog 佢睇,可以參考一下有咩吃喝玩樂好主意,所以就將 blog 友鬼嫁個 blog send 俾佢睇.
訂閱: 文章 (Atom)


c: text/html

text:
入正題.
大家作為《金手指》嘅fan屎,都應該知道世界各國嘅中央銀行, 最害怕嘅就係黃金同白銀.因為就算中央銀行為首嘅建制,可以控制「消費物價指數」嘅計算方法,令到好似冇通脹出現,不過只要金價,銀價上升,紙幣購買力不 斷被削弱嘅事實,就會赤裸裸暴露出來.所以,一眾中央銀行會用盡所有財技手段去控制金價.
日央行有心無力早 幾個禮拜,眾中央銀行嘅俱樂部國際貨幣組織IMF,就出嚟話因為發展中國家個個發達,毋須要問IMF借錢,所以冇利息收入去彌補營運開支.唯一可以開源嘅 方法,就係將手上「冇用」嘅黃金賣出,變成紙幣再去投資.佢哋擺到明就係想打壓金價,仲要慌死驚冇人知佢哋想打壓,行出嚟話:「我哋會叫其他中央銀行減慢 賣金嘅速度同數量,等金價可以穩定.」希望用呢句說話,令人諗:「各國嘅中央銀行都係各自為政,冇可能可以協調佢哋賣金嘅數量,都係賣咗啲金好啲!」
雖然 呢個「口術」高明,不過建制當中,有啲人就連「紙幣可以保值」呢個大話都懶得講,紙幣要貶值就貶值.大家可能會問:「邊一間中央銀行,會完全唔理自己貨幣 同金價嘅關係?」原先就冇,間間央行都一定會留意,不過,有一間中央銀行就有心無力,因為被人挾持.呢間就係日本中央銀行,如果裏面嘅官員唔聽話,唔肯濫 發鈔票,就會被自民黨爆醜聞,可能因日央行個個都身有屎,所以先至被挾持.
其實,孫柏文相 信早排IMF無端端出口術去打壓金價,係因用日圓計算,金價已經逼近舊年5月嘅紀錄.點知日央行被挾持要濫發鈔票,所以就喺上個禮拜,以日圓計算,金價升 穿舊年5月紀錄,建立20幾年嘅新高位.我相信日本好快就會爆發搶購黃金潮,到時候就算以美元計算,都可以衝過舊年5月,730美元一盎斯嘅紀錄,而相伴 嘅白銀,又點會唔爆上?

robotstxt: allowed

filter: keep


text:
今日都係一換完衫就入左課室,一入左去又關左門,咩都睇唔到,完全唔知佢上左咁多堂學左d咩?!返埋今堂,又到公眾假期,再上多一堂後又要請一堂假去旅行,呢期芭蕾舞就會完,有時都諗,係咪重响度繼續學呢?
今堂Ambrose終於都儲夠六個印仔/貼紙可以換糖喇!媽咪响門口等佢出黎,重諗住會見到佢個開心興奮樣,點知見到Ambrose時又唔覺佢有咩特別喎,只係見到佢攞住自己d行季“裝”個頭出黎睇吓爹爹媽咪响邊咋喎!媽咪好奇之下打開佢本薄仔,見到明明有六個印仔/貼紙响度,點解會咩都無嘅?!好彩又唔覺Ambrose好失望個樣啫,好似媽咪失望多d咁,哈哈!
媽咪忍唔住走去問老師係咪夠六個印仔/貼紙就有糖換,佢話係,重問媽咪係咪夠左,咁媽咪當然即刻話夠啦,之後就叫Ambrose過去同老師攞糖喇!Ambrose攞左枝迷你珍寶珠不知幾開心,人都未行出黎已經係咁要搣包裝紙要食.攪左一輪終於都食到,佢個嘴重咪咪笑,好鬼開心!媽咪問Ambrose可唔可以同媽咪分享,佢又話好,媽咪本來諗住粒糖咁大粒,咬走少少等Ambrose可以食少d同食快d,點知一咬之下,成粒圓碌碌嘅珍寶珠無左整整一半,得番一半响枝棍度,Ambrose當堂大受打擊,怒喊,重郁手想打媽咪!媽咪都知道咁樣俾人食左半粒糖係好大打擊嘅,亦都明白好嬲好傷心之下好想打人,尤其是Ambrose視食物如命根,所以Ambrose郁手想打媽咪,媽咪都唔怪佢!Ambrose係咁鬧媽咪食左佢粒糖,媽咪都未得閒咬碎毀屍滅跡,唯有打開個口就咁同佢講話媽咪無食呀,雖然Ambrose都見唔到粒糖,不過佢打死都唔信媽咪無食佢粒糖囉!最後都係爹爹出馬先至擺得平佢咋!
唉!媽咪呢個醜人真係難做呀!又唔諗吓係邊個幫佢爭取到粒珍寶珠!!!恩將仇報!


text:
對於小妹我認識佢就係因為佢地既大熱
"BRTC全新智能振動bb美妝組合"
而今次我去左一個地方,再去深入了解下點解呢個BB Cream 點解咁好賣
而今次既Workshop 就係位於尖沙咀K11既
"Kitchen M Caffé"
一走進去覺得佢除了似一間三文治店,也像一間Cafe
但係店鋪不大卻有很多很多的紅酒
另外也有一些像寄賣的曲奇
這間小店,雖然店仔細細卻有不同的產品
找了個座位坐後,店員很友善地詢問我們想吃什麼?
而今次既Event 既野食就有兩款~
一款就係三文治
一款就係沙律(有三文魚同凱撒沙津)
好啦~講左咁多口水係時間就等今次既活動既MC
Charmaine 同 Natalie 為我地開始今次既Event 啦
再由Sasa 既培訓部同事阿Lou
開始為我地介紹一下BRTC 既產品啦,
或者你同我都可能覺得BRTC 唔係只係得BB Cream咋咩?
其實除左震震bb Cream 之外仲有其他產品架
等我將阿Lou講過話大家知啦
首先介紹一下呢一款Mask
佢既Sell Point 就係以高效維他命成份
就如給皮膚注射了維他命補給針一樣~
就連呢個Mask 個樣子就如打針的樣子:p
你又知唔知呢個Mask 係咩名呢?
其實佢就係"維他命彈力面膜系列"
呢個補給針系列共有七款~主打以維他命作主打
以維他命A,B5,C,E,F,H 彈力面膜
你又知唔知究竟呢七款Mask 分別有別功效呢?
不如等小妹為大家講解一下先啦
小妹認為可以先用左維他命F 再加其他你需要加強既Mask
除左以補給針改善皮膚問題,其實仲有以打點滴形式既Mask 架
而打點滴形式就係可以將成份輸入皮膚
咁呢個打點滴成份既Mask 究竟係點樣架?
有幾多款架?係唔係同補給針個d 差唔多功效架?
咁今次呢款雖然都係將成份輸入皮膚
不過就以唔同既成份,而今次就係以植物能量直送肌膚細胞
因為佢每款既成份都係唔一樣架~
雖然講係植物架,其實有三款都以花為主架
仲有兩款係可以平時會食落肚既成份tim
另外一款就係平時我都會飲開既綠茶~
呢個神奇過唔神奇既零毛孔系列~
唔知入唔入到千奇百趣呢xd
先介紹一下"零毛孔魔術修飾底霜"
點解小妹會覺得神奇呢?因為佢有別一般遮暇膏,
佢真係完全可以遮蓋到毛孔之外,如果你本身好易出油既話
我覺得可以試下查少少就OK啦
好似我用咁少既份量,就可以一推就可以遮到我手上既毛孔,
同樣面部既毛孔都可以遮到啦 我自己好鐘意呢個產品
佢就係"零毛孔彈力美肌布甸"
主打可以幫忙收毛孔功效,質地方面都真係好似布甸一樣咁架
既然我話得佢好過隱就係因為即使係用過下整到肉肉酸酸咁
一陣間就會變得平滑~你話係唔係真係好神奇先?
我塊面都可以咁就好啦~
好啦.....係時間介紹下,同主角有關係既產品,
先介紹一下"茉莉3D 珍珠亮澤妝前底霜"$168/25ml
今次呢個Bass 成份入面以有九種不同既花形成
包括以下既~當然唔少得茉莉同Rose~
而呢款Bass 主打係可以臉容可以更加有光澤
因為韓妝主打就係裸妝,而用左呢款Bass 就可以令妝容更立體
質地方面較水,亦較容易推開~
打底方面亦算不錯的,小妹試左上手也覺得不錯唷:p
其實同系列入面仲有另一款既Bass
就係"茉莉3D蜜糖水亮妝前底霜 "
同樣以九種唔同既花成份,輕易打造猶如蜜糖般水潤透亮妝容,
肌膚散發細膩光彩,透現健康亮澤,
妝容明顯更持久貼服 ,怡人花香更有助肌膚舒緩放鬆 .
仲有既係,佢呢個Bass 仲可以做番唇部打底
因為佢以蜜糖水做成份,其實佢一查上手就已經覺得佢勁似唇彩Feel
查勻左就會好"令"面,同埋有d 淋痴痴
好啦,當然要介紹番今次既主角"BRTC智能振動BB Cream"
主打以1分鐘12,000次振動效果,我相信即使你隻手係摩打手
都應該做唔到可以1分鐘可以振到12,000次
同埋機仔細細帶出街都唔會覺得重呀~
遮暇效果亦很不錯~就連橙紋都可以遮到wor
你話係唔係勁野先?你用手1定做唔到呢個效果
當然要試下今次呢個主角上手先得架~
呢個系列入面足足有四款唔同既BB Cream
先由左起的綠色是源源保濕BB Cream,
銀色的美白BB 修飾霜
藍色的是魚子精華BB Cram
紫色的是茉莉保濕BB Cream
只需要吱約1個手指頭既份量就足夠查哂成面架啦
而今次我試上手既就銀色的美白bb Cream
睇唔睇得出我隻手有分別嗎?
知唔知左定右面係手查定機查呢?
介紹完咁多產品之後,當然要睇實戰啦~~
今次有請SaSa 既星級化妝師Venus 教我地點樣運用今次既主角啦
其實係介紹產品之前,其實已經幫Model 敷上Mask
所以如果各位有時間可以先敷左Mask 先化妝啦~^^
首先為Model 查上Bass 先,
先由額頭位置查落去,勻暈地查到下巴位
假如果你都好似小妹咁,鼻同兩邊面豬叮位毛孔較粗大既話
就可以先用上剛介紹過既"修飾底霜"
查於鼻翼位置及鼻翼兩旁~
Venus話佢平時化妝個陣係唔會查五點架啵,
反而係用手感受一下邊度需要更多既底妝產品
不過小妹自問化妝技巧做唔到咁叻~
我都係查番五點算數啦xdd
同查Bass 一樣先由額頭由內向外查出去,
而眼肚位置就唔好以拉既方式查啵
反而係按實再向一個方向移動~唔好再反手啵~
因為咁樣好易有紋走出黎架~
而咁樣震一震仲可以幫忙提昇面部既線條
最後查番d碎粉就可以攪掂啦~
不過Venus 話佢用碎粉掃呢,唔係直接咁掃上去啵
而係將個掃以扇形咁向上掃~咁就可以以最少既碎粉掃到成個面部啦~
睇唔睇得出Model 兩個面有咩分別呢?
不過Model 實在太好皮膚啦,零毛孔又夠白
其實查左同唔查都唔覺得有咩分別
好啦~睇完Venus 介紹左點化個底妝之後~
就輪到我地叫既野食到左啦
小妹叫左煙三文魚沙律+橙汁
而我旁邊既Blogger 佢就食三文治
不過呢個沙律真係食Tea 既時候岩哂~
因為真係唔夠飽或者小妹真係大食既
襯呢個時候不如等小妹再介紹埋它家其他產品啦
先講呢個PERFECT BB Toner(完美BB爽膚水)
佢既功能就係將爽膚水+精華,以一枝過就可以做到啦
佢既質地都好水水~好易被皮膚吸收
仲有一陣陣既茉莉花香味tim
仲有就係化妝必備既產啦,
呢款就係"Jasmine Eco Mist/茉莉有機保濕噴霧"
主要以六款有機認證的花水,
包括茉莉,薰衣草,矢車菊,玫瑰,橙花和洋甘菊
加上七「7-Free」系統配方打造保濕同時令改善暗啞肌
仲有介紹埋茉莉系列既其他產品啦
首先要介紹一下呢個精華,或者你睇我而家個質地係水汪汪
仲要係白色架tim,原來佢實際係有兩隻色架
需要搖勻左先會出現好似鮮奶質感一樣既精華
即時滋潤,淡化皺紋,舒緩敏感
用左佢之後上妝都會貼D 呀~
等我最後都哂一哂下呢個BRTC茉莉3D水凝保濕系列
仲有兩件產品其實我冇介紹架~
就係茉莉3D水凝保濕蜜粉
同埋茉莉3D水凝保濕粉餅
簡單D 講就係蜜粉用於岩岩化完妝用~
而粉餅就可以係可以用於補妝之用~
如果加埋之前個枝噴霧仲梗加Perfect 啦
係最後Sasa 都準備左d 小遊戲同我地玩
不過我地個組唔夠隔離快,所以輸左呀
不過小妹都好幸運~係終極大抽獎~
我係其中一位幸運兒呢~
不過Sasa 真係實在太好啦,你估唔估到佢送左咩禮物比我地?
就係BRTC智能振動BB Cream美白套裝
同埋茉莉3D蜜糖水亮妝前底霜 tim呀
個個Blogger 聽到有咁份禮物可以拎走
大家都好興奮呢>w< 小妹都係呀!!
小妹既終極抽獎禮物就係抗衰老面霜~
暫時小妹應該未需要用上抗衰老~
媽媽應該話就送比佢啦,所以....就送比媽媽用啦
今次呢個Event 令我更了解BRTC 呢個熱爆中日韓既品牌~
原來佢唔止得BB Cream 咁簡單既,仲有好多以花為主既產品
另外仲不少系列可以滿足各位既需要~
我自己除左大愛個個BB Cream 之外
仲好鐘意佢地個個零毛孔系列~
由其個個修飾霜簡直燒到我>w<
唔知你地又會唔會揀到你想要既產品呢?
你最不可缺少的化妝小機,我擁有左啦~
文章預告: 想知究竟BRTC 智能振動套裝係咪真係咁好用?
茉莉3D蜜糖水亮妝前底霜係唔係真係會立體D?
小妹將會不日出文~記得要留意小妹既專頁預告囉^^
另外小妹專頁開通了,喜歡我的文章給我一個Like
可以更快知道小妹既近況同埋出文預告架~^^
電郵: man_man811@yahoo.com.hk
Weibo: http://www.weibo.com/siuangel
Facebook 專頁: http://www.facebook.com/angelbabyhome


text:
其實我又係佢未開張已經留意到
當時仲約好朋友話等開張要試下呢間係旺角朗豪坊入面既小小田園風Cafe
只係估唔到開業不久就日日爆滿
加上其後仲做埋期間限定主題Cafe
客流之多不難想像
不嬲唔中意等,又冇咩耐性既我就肯定唔去啦!
結果定下來之後,人潮似乎稍有淡退
這,正是我們出發之時
意式香濃芝士焗肉醬意粉 $42
小小一鍋,的滴可愛,感覺重居家風
擺盤都有花心思,表面鋪滿肉醬,中心加上芝士,豆芽菜
肉醬既肉碎唔會過老過韌,亦沒有雪藏味,說是也未有肉汁啦xd
醬汁味道不濃,酸中帶甜,甚是開胃
份量比例及稠度叫控制得宜,入口香而清,膩感不重
意粉真心係冇咩味,好彩唔會煮得太水爛
質感尚算彈牙爽口,帶少許油,不過都黏得起肉醬既
日式石鍋炒飯 $48
賣相就已經夠吸引,聞落都好重蛋香
石鍋其實都只係用作保溫既作用,佢係炒好再倒入去,唔會有飯焦之類
飯粒先是粒粒分明,入口富彈性嚼勁
加左蛋炒好夠蛋香,蛋液沾得均勻,仲要金黃色幾靚仔
辣醬其實鹹甜味重過辣味,結果再加先剛剛好
個人認為佢係比我想像中既Cafe出品令人滿意
老實講,Cafe食物我覺得真係得過且過,客人重點大多唔係食
呢間Cafe飯都炒埋,本身都預左可能係伏架啦
點知真心唔錯,雖然冇話極上品質,但令人喜出望外都係個加成


text:
見時間已經係6點半,睇過日出時間係5點11,之前上過hilltop睇日落無咩收獲,位置似乎唔多好,所以見有時間就上去睇下日出啦,上山時見有狗,不過唔算多,行埋少少就唔太惡無咩點吠我,上到去開始日出,不過好凍,岩岩日出就有一大片霧氣,但依個山頂都係睇唔到日出,影左陣相差唔多7點就番落山了
番到GH執好晒d野check out走人,但之後發覺唔見左張sim card,因唔記得所有電話所以會好麻煩,只好番房搵左好耐,再問GH姨姨指手劃腳睇下執房時見唔見,佢帶我去洗床單既阿姨度問,都係搵唔到,所以打定輸數,襯依度買電話card平,走前買多兩張留用,去到巴士站岩岩8點,點知賣票阿姐隊左個電話比我,心知不妙果然係full bus,最衰係張sim card,講左一輪可以坐muang sing車再係果度轉車(一個鐘一班車)番瑯南塔(Luang Namtha),不過最後阿姐叫我上埋車,不過真係好迫,一架貨van後排坐左4個大人2個細路,我只坐得半個pat pat位,坐左成個幾鐘,有人落車先可以鬆番少少,之後都係4個鐘就留到瑯南塔
巴士站非常曬,首先行番去town買下一站龍坡邦(Luang
Prabang)既車票,見有overnight 8點車,睇睇時間仲有半日係瑯南塔,非常好,不過價錢有d 貴,連tuktuk到terminal要150,000k(=143hk),不過叫慳左日GH錢,另問埋賣票個人係第踏單車去Nam
Dee waterfall要幾耐,佢話只要1個鐘就到,good
放低行李係ticket center就去搵野食,要食快既就三文治啦,襯有時間打電話番家,原來我fd無幫我call細佬(我連細佬既電話加email都唔記得),講番行蹤原來屋企搵左我幾日,不過佢地打去我hotel知道我cancel左下一目的地既booking,就知我唔係失蹤啦,交代左幫手買機票既野(因出發前曼谷黑色旅遊警告,所以我cancel左回程機票,如果情況太壞我會係泰北番香港)
食完就去單車站租單車,15000(9.6hk)for mountain bike,不過真係唔係好識轉波,開頭係馬路,之後係泥路,沿途風景一般,而且泥路好多碎石非常登,好彩只有4公里,最後搵到入Nam Dee waterfall既路牌,再踏入去就見有河邊,有個阿婆係度曬紙,之前睇過依度係班納迪村(Ban
Nam Di),每件12月至3月期間會有Lanten族女士係度用傳統方法做紙,放低架車走落去河邊睇,用樹根同一d汁液整,之後放上架曬就完成,紙質較粗但非常有質感,想買張支持下依類傳統手工業但溝通左好耐都唔知幾錢,算了
上番車再入waterfall,河下面有小朋友玩緊水,當中有條木橋因用木枝而整,所以大小不一而且凹凸不平,就係咁當我踏過去時就唔小心連人帶車跌左落河了,好彩d水好淺,而且身上既野唔算太濕,但我就半身濕晒,對鞋當然都濕埋,隻腳好似拉親少少不過唔算嚴重,賣票個人仲走出黎問我有無事,係河邊既小朋友就比我跌落河時嚇親,我笑笑口咁一路除鞋除襪,羅番架車赤腳入去ticket counter,交低110000(入場100000+單車10000)就入waterfall睇,雖然大太陽不過我都知對鞋實乾唔切,到時先算
赤腳加條褲滴住水咁行入去waterfall,睇過泰北茵它儂既瀑布,依個Nam
Dee waterfall真係唔算咩,玩左陣水行番出去,同賣票既人傾左陣計就走人了,濕住腳咁踏車番LNT town,對腳唔覺有咩事但去到有d上斜位就落車推,唔想再抄落沙石地整損隻腳,番到town5點左右
搵左其中一間之前mark低左叫Minority Restaurant,叫左杯ice
coffee,其他呢就問咩都no,所以由佢先等耐鐘食dinner先再order,休息下6點左右就叫左依度出名既bamboo
soup同飯,等左好耐都未見有得食,因依度只有一個o靚妹係度,佢做晒落order招呼客人同入去煮野既工作,睇落佢都唔知要攪到幾點,忍唔住同佢講我要搭7點車,佢又no,我問佢煮緊既係咪我既,佢話係,咁都好d,最後要6點8先有得比我食,個bamboo soup係切成一條條既野加少少肉係度,不過酸酸地用黎送飯都唔錯
食左好快既dinner就番ticket center羅番d
行李同換番隻衫準備搭overnight bus去龍坡邦,知係咪之前係餐廳hea,坐得太耐隻腳有少少痛,擦左少少藥膏好快就上tuktuk去巴士站,用張單轉過bus ticket後就差唔多上車,因要坐9個鐘,所以都係係巴士站去定廁所先,好快就上得車
原來架車係清邁開過黎,放好背囊上車,架車入面有廁所又有毛毯咁,算係我係老撾坐過最靚既車,坐左係後排比較少人既地方,隻腳又開始痛,因怕會腳腫所以朗起隻腳,因無野好做諗下點解食完飯先痛,dinner只食左bamboo soup同飯,諗諗下bamboo咪即係竹筍,Oh No!怪不知嚴重左咁多啦,好彩旁邊無人,我就坐晒兩個位,但因要朗高隻腳黎訓,所以姿勢非常麻煩,最後去到3點幾要去廁所,不過車入面既廁所已經比人整烏糟哂,有人頂唔順無去,不過我可以啦,只要架車唔好轉太多彎就得了,出到去原來有人嗌停車,佢地就地解決,而我又再訓多次啦,overnight
bus就係咁斷斷續續咁訓了
To Day.10 - LPB
[25/01/14 to 10/02/14]
Photo Link
<<<<<<<<<<<<<<<<


text:
2012年10月16日
延續自己的童年... 我與LEGO的故事...
每個人嘅生命之中,都會有一個又一個嘅故事,而童年嘅故事往往都會係最有趣嘅... 假如永遠都可以保持童真,用純真嘅角度黎睇呢個世界,過每一日,相信一定會好美好... 點解我會成日都仲自稱做「男孩」,「小朋友」,好似大唔透呢?我諗呢個就係最大嘅意因啦.
今日就想同大家分享一個關於我童年嘅故事,而呢故事,去到今時今日都繼續延續緊.其實我都幾鍾意砌積木,能夠親自將一啲得意嘅野整出黎,個感覺好特別;亦因為呢樣嗜好,令我慢慢培養到今日嘅性格,故事,相片,圖畫,全部都係親自創作出黎.而呢種性格,更加令我發展了另一個夢想,就係要成為一位 迪士尼幻想工程師.
講起積木,相信最熟悉嘅品牌,就係 LEGO 啦.LEGO 響我心目中,都佔咗一個幾重要嘅席位.( NanoBlock 都開始興起,不過經歷過上次單野之後,我有啲怕怕... 都係LEGO好玩啲!哈哈!) 當人慢慢長大嘅時候,好容易就會扔棄一啲舊嘅玩具;就算唔捨得,都因為間房冇位而放棄.不過,有一樣玩具,我由小學嘅時候開始玩,去到呢一刻我都仲未扔,仲不時會拎出黎玩!
呢樣玩具就係一架 LEGO 飛機啦!睇開呢個Blog的話可能會知道,我對「飛」係有一種響往.我覺得能夠自由自在咁飛行係一件好暢快嘅事,所以自然對飛機都有啲興趣.而呢架LEGO飛機,結合咗積木同埋飛機呢兩種元素,就令佢成為咗我的最愛!
點解我今日會突然寫呢篇文章呢?其實我本身係想同 Duffy 佢地訓晏覺嘅,但係訓唔著.突然心血來潮,就拎返呢件玩具出黎砌;之後再心血來潮,想同大家分享下我同 LEGO 嘅故事.
LEGO 啲人仔叫 Minifigures,都幾得意架!呢架飛機,當然唔少得機師同埋空中服務員啦!
仲有飛機維修員,佢地好專業好認真架,要確保飛行安全嘛!睇下佢地啲工具幾強大!
最後有機場工作人員,響機場入面為你服務!響你上機前,更會同你講聲:「旅途愉快!」
我玩LEGO應該已經超咗齡,佢地啲產品最大好似都係俾14歲,但我而家都仲想買返盒返黎砌!我都唔明,咁好玩嘅野,其實同年齡有咩關係呢?我覺得呢個世界唔會得我一個大細路囉!XD
之前上網睇過,有啲產品都好吸引!有啲太空系列,有穿梭機,又有火箭發射中心!
仲有一個新嘅系列,係同恐怖事物有關,其中一個我特別有興趣嘅係呢個殭屍古堡!
LEGO 咁得意,所以預定響下年去美國加洲時,除咗去 迪士尼渡假區 之外,要去埋 LEGOLAND!到時全個畫面都係 LEGO,我一定會好興奮!不過我最期待嘅係呢間可以自由揀LEGO積木商店!我記得每年動漫節 LEGO 都會參展,都可以自由揀積木,但係一定冇 LEGOLAND 咁多款掛!
到時等我揀多啲顏色,買返黎砌下啲自創嘅野先!次次都係跟住教學冊,唔知自創會係點嘅呢?不過LEGO惟一唔好嘅地方,就係唔平,呢間商店啲積木每四份一磅賣9.99美元 ( 約78港幣).好啦,我又時候儲下錢,如果唔係,到時又去 迪士尼,又去 LEGOLAND,實唔夠錢啦!我仲有半年時間,我要買少啲野慳返啲!唉... 但係我一定會好容易又會俾樂園啲野引誘到... >_<
於 20:47
標籤: 加洲迪士尼之旅2015, 我的小秘密
訂閱: 張貼留言 (Atom)


text:
出事唔係食咗污糟嘢,而係當地食物實在太肥膩.嗰啲團餐,碟碟餸都油淋淋,而且餐前例牌有薯片或者蝦片之類嘅油炸小食,仲要無限量供應添.本人恃住內置功能強勁嘅環保堆肥桶,自然係有殺錯冇放過啦.頭幾日都仲好地地,直至有晚食咗個用油浸住嘅「蜜糖雞」,第二日起身就覺得飽飽滯滯,連早餐都冇胃口食.跟住全日肚脹脹,仲感覺到堆肥桶裏面不斷有氣體產生,谷到鬼死咁唔舒服.經驗話俾我知,雖然個肚谷到爆咁滯,但係絕對唔可以靜雞雞放氣減壓,否則隨時會一褲都係.結果忍足成日,頂到食完晚飯返酒店,入房就第一時間衝去廁所排污.先係排咗好多糊仔狀嘅便便,跟住係大量氣體.過咗一陣,見再冇乜動靜先敢做善後清潔.點知啱啱搞掂,褲都未著番,肚仔又作動嘞,唯有將之前嘅排污程序再重複一次.如是者,最後排咗三次先排得清.
有別於一般由食錯嘢引起嘅腹瀉,呢次完全冇攪肚痛,而且啲便便同氣體亦唔算十分惡臭難當,所以相信唔係食物中毒,而係食得太多肥膩嘢,諗住排清晒第二朝瞓醒應該就會冇事.點知事與願違,第二朝瞓醒,仍然係嗰種脹爆嘅感覺.咪講笑,即刻衝入廁所減壓先.至於事後會唔會令同房一路刷牙一路嘔,咁就唔理得咁多喇.
雖然之後每餐都食得好少,而且主要係食白飯,脹爆情況仍然維持咗四日,要返到香港先冇事.個團只不過玩八日,結果有一半時間肚仔唔舒服,都咪話唔掃興.而且仲搞到我破埋戒,要喺公廁做大事添.
話說有一日下晝去到大金塔(Shwedagon Pagoda),領隊喺售票大堂話有需要嘅就去咗先,入到景點就冇廁所架喇.其實食完午飯,個肚已經脹到想爆,我自己都驚捱唔到返酒店,咁咪入廁所視察吓,就算唔掂都冇乜損失啫.又真係估佢唔到,雖然大金塔萬七咁多遊客,但係個廁所竟然相當乾淨,好過仰光國際機場九千幾倍.而且廁格尚算寬敞,有地方俾我掛背囊.題外話,以前大陸啲廁勁污糟,我真係試過孭住個大背囊做大事囉.言歸正傳,個廁所都有不足之處,就係廁格裏面冇廁紙.本人萬一要喺公廁開大,一定會消耗大量廁紙.首先要抹乾淨塊廁板,不過單用廁紙就抹得乾淨,講出嚟都冇人信啦.用廁紙抹,極其量只可以抹乾塊廁板,跟住仲要鋪起碼四層廁紙先坐得落去囉.廁格冇廁紙,而我自己隨身又只係得一包迷你紙巾,咁冇辦法嘞,唯有坐唔知幾多年冇坐過嘅無影櫈啦.結果又係經過三輪大爆發先排得清,真係坐都坐到腳軟.排完污,玩都玩得輕鬆好多.
不過輕鬆狀態只係維持兩粒鐘,未到晚飯時間個肚仔已經勁作怪.嗰日仲要係喺街食,跟住先返酒店,慘!返到酒店,仲要等領隊慢慢分房,而我嘅團號又排到最後咁滯,大鑊!本人一向好守規矩,但亦明白「辦大事不拘小節」嘅道理.喺咁危急嘅情況,唯有厚住面皮打尖,叫領隊俾鎖匙我先.上到房,衝入廁所,啱啱趕得切喺大爆發臨界點同馬桶嚟個終極結合,真係遲一分鐘都死得人!
講開又講,本人肚仔一向聽話,除咗食完辣嘢一定會有反應,絕少連續幾日扭計.對上一次嚴重水土不服,已經係三十年前嘅事喇.
話說82年一條友返大陸玩,由西南開始,玩咗兩個月先去到新疆.本人一早有晒心理準備,喺大陸預咗要大菌食細菌,總之眼不見為乾淨,根本唔驚得咁多.事實上,喺湖南四川,食涼粉冷麵仲多過食飯,肚仔都完全頂得住.點知一入到新疆就出事嘞,痾足成個禮拜.不過唔係因為食物唔乾淨,嚴格嚟講,係自己攞嚟衰.
由第一站吐魯番開始,已經覺得新疆係美食天堂.因為除咗唔使再捱本人最討厭嘅豬肉,嗰度有勁好食嘅烤羊肉串.喺和靜就創咗個紀錄,一口氣消滅咗31串,到而家都仲回味無窮.睇到呢度,大家都應該估到,本人出事係因為「多吃壞肚皮」.不過你地一定估唔到,食到出事嘅,根本唔係烤羊肉,而係最最最健康嘅生果.
新疆盛產瓜果,其中又以哈密瓜同葡萄最出名.葡萄都算嘞,始終唔係乜嘢特別嘢.哈密瓜就唔同喇,喺嗰個年代嘅香港,絕對算係貴價生果.當年本人係一個清貧學生,老實講,呢啲高貴嘢根本就食唔起.一去到吐魯番,見到啲哈密瓜堆到成座山仔咁,而且又賣得平,豈有不大察特察之理呢?唔知乜水話「日啖荔枝三百顆,不辭長作嶺南人」,我當然冇咁誇張,只要每日食兩三個,就覺得不枉千里迢迢去到新疆咁遠囉.
事實上,第一日去到吐魯番就食咗兩個哈密瓜同大量葡萄.跟住日日如是,除非冇得賣,每日都keep住消滅起碼兩個哈密瓜同一公斤葡萄.亦係由第一日開始,每日都keep住起碼去四次廁所(肚瀉嗰隻),足足持續咗一個禮拜.我就硬係唔信,個肚仔會敵唔過區區哈密瓜囉.果然,過咗一個禮拜,肚仔適應咗就冇事嘞.
本來呢,旅行遇著水土不服真係好唔方便.不過嗰時已經喺大陸玩咗兩個月,習慣晒去到邊痾到邊,大不了咪喺路邊解決囉.而且嗰時大陸根本冇坐廁,反而仲少咗啲顧忌添.如果換轉係今日,唔使講,我一定會選擇忍口.
不過講番轉頭,見到堆到山仔咁高嘅哈密瓜又真係好難忍口囉.大家咪恥笑我住,冇錯,喺今日嚟講,哈密瓜根本唔係乜嘢矜貴嘢.但係你地有所不知嘞,當年我喺新疆食嘅,係白肉哈密瓜,同而家喺香港買到嘅紅肉貨色可以話係天壤雲泥.白肉哈密瓜冇咁爽脆,不過就超甜多汁,香味濃郁,跑贏紅肉貨色九條街.都唔知點解,咁好食嘅哈密瓜,喺香港竟然從來未見過有得賣.喺今日,哈密瓜已經唔再係高不可攀嘅嘢,但係就完全提唔我嘅興趣.講得老土啲,曾經滄海難為水呀!
Bagan, Myanmar
Mandalay Hill, Mandalay, Myanmar
Shwedagon Pagoda, Yangon, Myanmar
烏魯木齊, 新疆


text:
2014年11月28日 星期五
K1求學大作戰 ~ Day 2
8/11/2014
第三回合:觀塘浸信會幼稚園 11:30
呢間學校係上年同燒腩仔上游水班時同學仔媽咪推介,話佢學校好大設備齊,用咗學券之後唔使交學費好抵,之後艾菲上baby kingdom睇吓comment,發現佢原來係區內「名幼」,咁今年嘅open day就專登帶燒腩仔去玩順便拎表,點知...人多樣樣嘢都要排隊等好耐係艾菲意料中事,但玩遊戲期間忽然傳教(艾菲唔係唔鐘意佢嘅教會背景,只係覺得唔需要呢D時候咁aggressive地呃人入班房傳教,小朋友入咗來讀有三年時間你想點傳都得啦),加上老師處理燒腩仔唔敢玩遊戲嘅手法,都令艾菲對呢間學校扣咗唔少分,而佢K3只得下午班呢個安排亦令艾菲卻步,不過既然都交咗表又無撞時間就即管來玩吓啦﹗
呢日只係得一場interview,仲要係11:30,兼夾唔係艾菲心水學校,所以真係零壓力,燒腩仔起身食完早餐就換衫出發,坐小巴20分鐘內都到算係方便,不過燒腩仔去到學校門口又話唔入,後尾艾菲將封面試信交畀佢,叫佢幫手拎入去畀老師,佢又OK肯自己行入去喎,之後我哋獲分配到一個籌號,老師叫我哋喺側邊嘅玩具區玩住等.
入到玩具區,絕對可以用人山人海來形容,來面試嘅真係咩人都有,有D講普通話,有D牛高馬大個樣睇落唔止3歲,入面分區放咗唔同種類嘅玩具,燒腩仔梗係去車區啦,但明顯D車係唔夠分,要鬥快拎先會有得玩,否則就只係可以企喺到望人哋玩(唔記得講呢到係無凳坐只可以企㗎),老師每隔一段時間就會出來打招呼同叫number,不過現場實在太嘈都唔係好聽到,總之等咗十五分鐘左右終於到我哋.
interview只可以由一個家長陪,咁呢D重任梗係艾菲負毒啦,入到去係兩個老師對四個小朋友,一個老師負責問,一個老師做觀察評分,首先老師就拎住個麵包超人手偶同燒腩仔打招呼問咩名,出動到至愛麵包超人喎,燒腩仔點會無反應吖,但就有D怕醜扭擰答到蚊滋咁嘅聲,要老師再問佢就笑住再答一次,但聲量係無提高到㗎,老師唯有讚佢「你笑得好開心喎」,kakaka...
等四個小朋友都坐定,老師就開始拎唔同物件出來問咩來,基本上除咗細聲同答得慢之外,燒腩仔都全部答到,唯獨係一個變咗啡色嘅假橙,燒腩仔真係答唔出(講真,個橙變咗色燒腩仔答唔到都好正常,但對面兩個女仔竟然答到就即刻顯得佢好唔醒啦),跟住老師就每人畀咗套杯碟同玩具餅乾出來考佢哋聽指令,燒腩仔上幼潛時經過多次茶點訓練,所以艾菲好有信心佢會做到,最後就輪到玩情景遊戲問問題,燒腩仔慢半拍咁都有答到,但艾菲真係好頂其中一個媽媽唔住,全程喺後面用英文大聲提水,佢個女就講返中文出來,真係好disturb.
之後拎埋小禮物就同老師講bye bye,基本上燒腩仔表現算唔差,但明顯無第一個星期咁好,所以艾菲都無咩期望,不過今次interview都令艾菲發現燒腩仔係適合個人interview多過group interview,因為一有其他小朋友在場,佢好容易就會畀人影響咗分心,顧住望人哋做咩而唔記得畀反應老師>.<...離開學校之後我哋就直接坐小巴返屋企附近食飯,食飽仲專登買咗件蛋糕來奬勵佢順便幫佢打吓氣,因為下星期將會一日內見四間勁辛苦呀﹗
訂閱: 張貼留言 (Atom)


text:
小小女孩
大家樂買完飯,就去揾位坐.
去到一張四人枱,有兩個大男人坐响一邊食緊飯,就快食完.
另一邊,有一個小女孩,四五歲咁上下年紀.
我,拎住兜飯,就一嘢坐响小女孩側邊,開始食大家樂最出名嘅一哥焗豬扒飯.
食吓食吓,坐我對面嘅大男人食完飯走開咗.
然後,小女孩嘅媽媽買完飯返嚟,放低咗碟飯同凍檸茶响小女孩面前,然後企响到餵小女孩食飯,一碟兩份分.
哎吔好唔好意思呀我,原來我坐咗小女孩媽媽個位.清潔嬸嬸快啲執咗我對面位兜嘢啦,好讓我坐過對面位.
可惡嘅清潔嬸嬸唔知係有心抑或無意,遲遲都唔執對面位壇嘢,就算响我身邊經過都好似視而不見咁.著急嘅我心諗,鬼唔望香港好似外國咁,提倡自己執手尾,等你班盲人無晒嘢做,嘿!
諗還諗,現在嘅問題始終要解決,咁,我就大聲叫阿嬸:「唔該,可唔可以執咗呢堆嘢先呀?」
清潔嬸嬸依家先至埋嚟執嘢抹枱,然後我就坐過對面.小女孩媽媽就禮貌地同我講聲唔該.
媽媽坐低,繼續同小女孩食飯.
呢個時候,坐我隔離嘅大男人食完飯走埋.
小女孩好似食飯食到悶咁,開始週身郁.
週身郁呢,就終於出事喇.小女孩嘅小手打瀉咗杯凍檸茶.
媽媽連忙執番起隻杯,然後幫小女孩抹手.
小女孩開始鄒起眉頭扁起個咀問媽媽:「咁點呀?」
媽媽話:「咁無得飲啦…」
小女孩嘅眼晴開始變紅,一大粒眼淚標咗出嚟,然後用一個好猙獰嘅扭計表情一路喊一路罵媽媽「嘩… 嘩… 我唔鍾意你呀… 嘩…」
小女孩嘅温柔可愛,响呢一刻,消失得無影無踪.
我心所剩低嘅,係一團無明火同掌刮小女孩一把嘅衝動.


text:
「遊戲」
相信如果我問大家曾經玩過乜野嘅桌上遊戲,我諗大家一定會話大富翁.但係大家除咗大富翁之外,有無玩過其他嘅遊戲?其實係外國有好多唔同種類嘅遊戲,但係香港就唔係太多人玩.而原來香港有公司係專門設計同製作桌上遊戲,當中原來真係有好多學問.點解我會突然之間會講桌上遊戲?原因係因為今年再一次參加學生營商體驗計劃,而今年嘅產品應該會係一個桌上遊戲.
「設計」
大家有無諗過要設計一款桌上遊戲有幾難?依家大部份嘅人都應該唔會無啦啦拎盒遊戲出嚟玩,但係其實以前嘅遊戲先至係最好玩.見到今年嘅學生竟然決定製作一款新嘅桌上遊戲,而且佢哋係希望通過遊戲而道出時間管理,付出同回報,人生觀,等等.一班中學生竟然有咁嘅諗法真係估都估唔到.雖然仲係設計階段,但係今日睇到佢哋自己整嘅樣板,老實講真係好熱血!希望可以快啲見到製成品啦!
「幫忙」
見到一班小朋友,感覺就好似以前啱啱創業咁,有好多問題,有好多嘢要處理.不過嚟個亦都係個計劃嘅目的,就係要佢哋感受下營商係點樣.老實講見到佢哋一面讀書,一面考試,一面參加活動,真係幾辛苦.而家嘅新世代真係同我哋好唔同,有時都真係唔係太明佢哋嘅溝通模式.有時以為自己幫緊佢哋,其實係佢哋幫緊我去了解年輕人嘅世界多啲!
Also published on Medium.


text:
DAY6 (Part 1)
金曜日
天氣: 晴
行程~ 水ヶ塚公園 > Grinpa(森林家族) > 河口湖木ノ花美術館
住:湯けむり富士の宿 大池ホテル
正呀! 天氣好好, 富士山好清楚, 最正又係居然無人, 我又可以影相, 仲可以自己和富士山影張自拍照
大池ホテル
大池ホテル
WA~ 我地架車做咩變成咁 無落雪都凍到結霜
由車入面望番出去, 又幾靚
第一站~ 水ヶ塚公園呢度有1500M, 影富士山最佳位置
一舊雲都無遮住真係好
再去下站~ Grinpa 找森林家族喇
睇落呢個公園都幾大吓, 不過我只是對森林家族有興趣
好醜樣既貓巴士
個湖凍到結左冰
呢度俾我預期中殘舊, d公仔隻隻都經個日曬雨淋...傷痕累累...點解唔可以保養好d呢
唔知是否又係因為冬天淡季, 無咩遊人, 差點覺得自己包場玩呢
到左森林家族佢地既屋企~緑の丘のすてきなお家
平時要俾錢入去參觀300円/人, 今日冬季限定唔收錢呀
地下飯廳
客廳
二樓房間
二樓房間
二樓房間
室內既公仔係最靚最完整
凍到塊臉都結冰
餐廳
無人幫襯, 連職員都唔知去左邊
除了森林家族, 仲有咸蛋超人, 不過我無興趣
影相位
係時候睇有咩買喇
如果屋企可以有位咁放就好喇
準備走, 天空開始有一大舊雲/煙霞
個富士山無左大半
不用幾分鐘唔見埋添呀 過多幾分鐘都唔走...好彩靚相我已經影相晒
...續...


text:
而我同老公0係酒店休息0左一陣, 就出發到台北車站地下街閒逛一陣, 去下誠品買0下書(原來買夠NT1000, 出示passport就有9折), 同搵下洪記買黑糖薑母茶先, 但係行0左地下街兩個圈都搵唔到洪記, 唯有抽住一袋二袋書, 再加上0係地下街買0既豪大大雞排同珍珠奶茶返酒店抖抖先. 不過食食下雞排就覺得好似繼光好食, juicy d.
自從0係網上search到一間叫" 林東芳牛肉麵" 0既舖頭, 就算呢幾日食過幾多餐牛肉麵同個肚有幾飽, 都仲係有d心思思.
好, 諗到就去做, 於是乎我地頂住個半飽0既肚去0左呢一間" 林東芳牛肉麵" .
好似真係幾受歡迎咁喎, 要食就要排隊先.
怕你呀, 排咪排.
檯上有多種涼伴小菜, 可以自己拎, 最後再結賬.
等0左一陣, 終於有位喇.
唔好睇右手面個醬冇乜睇頭, 其實係會溶0係湯到0既辣椒醬, 好惹味架.
左上角係牛腸, 味道一段.
右上角係豬頭皮, 味道唔錯.
中間係好好咪0既豆花, 我見人人都叫一大碟架.
主菜到喇, 半筋半肉清燉牛肉湯麵. 個湯好正, 好甜, 牛筋同牛蹍都好稔, 湯麵又夠彃牙, 比永康牛肉麵好吃得多.
食得咁飽梗係要行下, 消下濟喇, 最後我地到0左五分埔行0左一陣.
其實佢同旺中 or 新之城差唔多, 好難得見到一間稍為好d 0既舖頭, 不過d 衫都都唔平. 反而有一間買小首飾0既舖頭唔錯, 所以只係買0左d 頸鏈就走0左喇.
行完五分鋪都10 點幾, 係時候同joyce 同桂蓮會合, 食宵夜喇.
今晚宵夜係麻辣火鍋, 要訂位先有得食.
湯底同湯料不斷自動自覺同你refill, 直到你叫停為止. 鴨紅同豆腐好正.
出面有好多醬汁, 可以自由配搭, 白飯仲可以任裝.
墨魚丸, 味道唔錯.
牛肉丸, 夠爽口.
油條好正, 總共叫0左兩碟.
蛋餃.
虎皮豆捲
食飽飽都成深夜一點鐘, 係時候返酒店執好行理, 聽日返香港lu.


text:
今日少爺仔訓晏左, 所以去到已經完左第一個遊戲
遊戲一 -- 講故事
故事內容最好配合道具, 如果有大象出現, 就預備大象公仔, 有車就預備玩具車咁引起動機及提高趣味性, 17-19 個月既小朋友理解能力有限, 故事內容只需要圍繞 Hello, Bye Bye, 早晨, 謝謝, 同埋人物名稱已經足夠, 之後就可以加入自理能力及生活經驗, 如貓貓鍾意飲奶奶, 大象幫老鼠梳頭等等, 至於耐性方面, 比較建議家長同小朋友對坐, 好過要小朋友坐大脾, 一來你睇唔到佢表情反應, 二來小朋友正常會爭住揭書, 掛住揭就睇唔到書入面既內容!
遊戲二 -- 拆禮物
用大張既白紙好似藥材舖執藥咁包住一粒星星餅請小朋友拆開, 訓練空間概念 (左揭右揭), 解難既能力同埋 "延遲滿足", 通常小朋友都好心急, 明知紙入面有食物就會好想快 d 有得食, 會遞俾你叫你幫佢 or 會發脾氣大叫! 拆禮物既過程就係訓練小朋友有耐性, 屋企有乾淨盒仔, 拉錬袋都可以做到同一效果
遊戲三 -- 障礙賽
請小朋友行梅花莊, 低頭穿過大呼拉圈, 訓練小朋友空間感, 學習低頭強壯後頸肌肉, 小明未掌握到點頭鞠躬呢 d 動作, 佢寧願爬都誓不低頭過呼拉圈呀, 衰仔!
平時上完幼潛多數會即刻車佢地兩個返屋企訓晏覺既, 今日要參加生日會既緣故帶左兩隻豬仔返學校飲茶, 影左幾張相我覺得好靚
影到大口仔出左大牙未出犬齒, 好好笑


text:
新晉呢幾年真休有唔少好聲優
1東東配沖田真係好正呀
我由細睇到大,細細個童星,電影電玩都有睇
呢幾年入返tvb做配音
估唔到把聲仲高音過以前
好正呀佢
(受銀魂影響多,呢排好中意銀魂果班人)
2黃啟昌呢幾年最紅就係佢啦
咩節目都有佢份
廣告旁白(J2)劇集(多數做何潤東呀阮經天果d)動畫(我最愛GE銀時),連清談節目都有(MY NAME IS BOND)
佢真係幾掂,尤其睇銀魂,唔知佢本身係咪識日文,不過佢係銀魂度唱埋日文歌呀
真係好得
3何璐怡
港版釘宮喎!
主打銀魂神樂,傲嬌,可愛,天真.....好似呢
4曹啟謙
天龍八部配郭靖
又同黃啟昌好多合作
仲有黃榮璋,李致林(真人個樣都好宅架)
以上係呢幾年好出色GE新晉
舊底好多由細聽到大仲好中意
1陳凱婷
韓劇天國的階梯GE靜書
配親都係靚女,好角色,搞到我好鬼中意佢
2曾秀清
佢做左好多年啦,真係細細個聽到大
好多經典
好多都係楚楚可憐,又要喊
把聲勁靚
3蘇強文
多數做型男
木村,黃曉明次次都係佢
仲要好少配音真人係得
佢都算唔錯
4梁少霞
佢配音好好,之前仲見到佢執天氣
不過呢幾年冇lu
可能年紀大左,做幕前唔夠d妹妹仔
5鄭麗麗
成日配d較開朗活潑,甚至潑辣果d角色
eg涼宮,Blair,鬼嫁日記(哈哈)
6陳欣
多數都係配d cool d ge 角色
好似黑執士果d
仲有好多都好中意
梁健德代表作喵喵怪(嘻),林元春小櫻,沈小蘭(入左行好多年啦,配少女細路仔都仲ok)玻璃面具
我都幾花心ge
成日睇劇集都會幻想下佢地係咩人,係點樣
不過真係好多個樣都估唔到


text:
地下鐵
地下鐵,又叫地下鐵路,地鐵,狹義上係指起響地底(包括過海隧道)為主嘅城市鐵路系統;但係廣義上,因為好多呢類系統為咗配合建築嘅環境,或者會有起喺地面(包括天橋同隧道),所以通常涵蓋咗都會地區各種起喺地底同地面上嘅高密度交通運輸系統[1].因為咁樣,好多地下鐵都有專用路權,呢個係地下鐵同輕鐵嘅分別之一.
史[編輯]
世界上第一條地下鐵係喺1863年通車嘅倫敦地鐵,佢嘅興建係為咗解決當年倫敦嘅塞車問題.嗰陣時電力未普及,所以即使係地下鐵亦都只可以用蒸汽機車去行.因為機車釋放出嚟嘅廢氣對人體有害,所以嗰陣時嘅地鐵隧道每隔一段距離就要有通去地面嘅通風槽.
到咗1870年,第一條鑽挖式嘅客運地鐵又喺倫敦通車,由倫敦塔左近越過泰晤士河.但係呢條地鐵唔算成功,幾月後便唔再服務嘞.而家最早鑽挖式地下鐵就喺1890年通車,亦都喺倫敦,連接市中心同埋南部地區.最初起地鐵嘅人打算用纜車,但係最後用咗電力車,令到佢成為第一條電動地下鐵.倫敦嘅地下鐵亦都喺1905年全數電氣化.
1896年,嗰時屬於奥匈帝國嘅布達佩斯起咗歐洲大陸嘅第一條地下鐵,全長五公里,十一個站,至而家重用緊.
法國嘅巴黎地鐵喺1900年開通,最初嘅法文名「Chemin de Fer Métropolitain」(法文直譯即係「大都會鐵路」)係由「Metropolitan Railway」直接譯過去嘅,後來縮短成「métro」,所以而家好多城市軌道系統都叫metro.俄羅斯嘅地鐵亦都用咗呢個名,不過佢用咗西里爾字母,叫MeTpo.
施工[編輯]
喺地底掘隧道並唔容易,而且需要極多嘅錢同埋時間,至少亦要幾年時間至可以完成.
明挖回填[編輯]
- 內文: 明挖回填式隧道
掘地下鐵隧道最簡單直接嘅方法係明挖隨填(又叫做明挖回填).呢種方法即係喺街道上面挖一條大坑渠,然後喺嗰條大坑渠入面起隧道結構,等到隧道結構完成,有足夠嘅承托力之後先會重新鋪路面.
除咗條路俾人掘開咗之外,其他嘅地下結構(例如電線,電話線同水管)都要重新再鋪過.
起呢一種隧道嘅物料一般係混凝土或者鋼,但係舊啲嘅系統就會用到磚同鐵.
鑽挖法[編輯]
- 內文: 鑽挖式隧道
另一種方法係先喺地面某一度掘一個豎井,再喺井底掘隧道.最常見嘅方法係用鑽挖機(潛盾機,盾構機),一邊掘一邊將預先準備好嘅管片安裝喺隧道嘅牆壁上面.對於建築密度高嘅地方或者冇辦法做到明挖法嘅地方(例如水域),鑽挖法甚至係唯一可行嘅建造方法.
呢種方法嘅優點一個係慳時間慳力,全機械化操作,唔使人手掘土;另一個係對街道交通或者其他地下設施嘅影響好細;重可以喺水底起地鐵(倫敦,紐約,東京,香港同首爾呢啲城市嘅城市軌道系統都有好多越過河流或者海港嘅隧道).
但係呢種挖法又唔係冇缺點嘅,除咗成本高之外,重要經常留意地下水嘅影響;另外喺一啲比較硬嘅岩層開挖,可能要用到炸藥.地底空氣供應問題甚至隧道坍塌亦有可能搞到工人受傷,甚至死亡.另外喺建築密度高嘅地方進行鑽挖法嘅時候除咗要留意避免影響工地四圍嘅建築結構之外,有時亦要統籌嗰邊嘅公用事業,將地底嘅水喉,輸電管線搬走,以騰出地方去起列車通道.
例子[編輯]
參攷[編輯]
- ↑ Urban Mass Transit: The Life Story of a Technology,2006,Greenwood Press,ISBN 978-0-313-33916-5


text:
斑蘭葉係早個星期同埋啲friend去九龍城買嘅,原來喺九龍城買
呢啲好平同埋好新鮮添,不過要搭車唔係咁方便囉!
雪櫃塊酥皮買咗好耐係時候清貨了,心大心細唔知整乜好,剛好經
過佳寶見到菠蘿又靚又新鮮而且仲係十蚊兩個添,即刻買咗兩個
返來,用咗其中一個來整菠蘿批!
又係一個最啱夏天食嘅餸,甜甜酸酸魚又炸到好香脆連骨都可以
食埋,連平時唔食魚嘅囝囝都要添飯,仲話要整多d俾佢食!
趁老公放假同佢提早慶祝父親節,今年搞搞新意思唔整蛋糕整咗
呢個鮮果撻,又估唔到平時醃尖腥悶嘅老公都話好食喎!
自從上年撻咗地球人喺火星帶回來的酸子薑秘方後驚為天人,非
常爽脆好食而且甜酸適中,趁現在子薑當造我當然唔會錯過啦!
仲要多謝地球人個超級無敌秘方呀!
呢幾日天氣好悶熱,最好就係食番枝冰涷嘅雪條把悶熱趕走,呢
個牛奶紅豆雪條材料簡單容易做又好食,而且自家製無添加可
放心食用!
昨日整咗呢個簡單不用造型的麵包做早餐,都係用我非常鍾意的
湯種法來做,雖然簡簡單單但卻香軟無比非常好食!
每次整生炒排骨呢個餸都要煮多啲飯,因為甜甜酸酸好開胃個個
都要添飯,不過都係少整為妙…點解?因為整呢個餸要用油炸,家
陣油貴米貴排骨都貴,成日整咪冇得打斧頭囉!


text:
西鐵綫元朗 財務公司支店検索
元朗
元朗站是港鐵西鐵綫的一個車站,位於香港新界元朗區朗日路,2003年12月20日啟用.該站與輕鐵的元朗站相鄰,乘客可到該站轉乘輕鐵.
西鐵綫元朗站位於元朗新市鎮東面,是一個架空的車站,長420米,闊40米.大堂及月台均屬架空,設有3部升降機及12部扶手電梯,來往月台至大堂或大堂至出入口.本站設有兩個收邊收費區,各有一所洗手間(本站為西鐵綫車站大堂唯一有兩所男女洗手間),中間被非收費區隔開,方便非乘客通過車站另一邊.地面則有巴士站,的士站等的公共運輸交匯處,並跨越朗日路.
車站東面是供轉乘輕鐵的元朗站及輕鐵元朗站上蓋物業新元朗中心,新時代廣場一,二期.南面有元朗(東)巴士總站,青山公路-元朗段,預留上蓋物業發展及其預留出口.車站西面則是元朗舊墟,而北面為新時代廣場三期,博愛醫院.車站上方亦預留作上蓋物業發展.
現時,元朗站內提供16間商店供乘客購物或進食,主要包括酒樓「彩晶軒」,7-11便利店,時裝及飾物店,多間外賣食品店,麵包糕餅店以及一間診所.由於港鐵的收費區是不能進食,因此大部份售賣食品的商店均不會設在收費區內.
此外,元朗站也有不少自助服務設施供乘客使用,包括自動櫃員機,自動售賣機,自動照相機等.近C出口的已付費區大堂亦設有香港郵政郵箱,方便乘客在車站內投寄郵件.
元朗站設有一島式月台,其中1號月台是往屯門方向,而2號月台是往紅磡方向.
元朗站是西鐵綫的中途站,乘客可在此乘坐往紅磡或屯門列車,往返九龍及新界等地.
元朗站底下設有元朗站公共運輸交匯處外,朗日路對面也有新元朗中心巴士站.其他的巴士站,包括元朗(東)巴士總站及青山公路的東頭村巴士站都距離較遠.
九廣西鐵初開通時,車站相當冷清,到各項優惠措施推出後乘客量才上升.及後開辦了兩條來往邊境管制站的巴士路線後,車站成為轉乘該些路線的轉車站.
輕鐵可使車站的服務範圍擴張至青山公路-元朗段沿線,對提高人流相當有效,但人流以上下班及上學放學的乘客居多.但由2009年開始,由於新元朗中心與西鐵綫元朗站有連接,再加上YOHO Town第一期和第二期YOHO Midtown相繼落成與九龍南線的落成,人流急劇提升,現時西鐵綫元朗站大堂連接新元朗中心商場和村屋的中間地區已是由早到晚都車水馬龍,人流不絕.
展望未來,港鐵元朗站東面大堂將會興建通道連接未來落成的YOHO Town第3期,其中2期,3期和新元朗中心的商場將會連接,成為約110萬尺商場及元朗副市中心.


text:
酒店外嘅風景,天都未亮
新亞尼斯酒店
等旅遊巴時影下相
都唔記得幾點出發啦
第一站九鄉自然風景區
尼度都有少許紅葉的
坐船仔,唔知有咩好睇
唔洗5分鐘就遊完啦
又係睇奇形怪石
有個瀑布
似咩??我覺得似粗口手勢
睇完個峽谷行左300幾級樓梯去坐索道返去之前入場個大門度,行完300幾級樓梯真係好熱
我一D都唔驚,不過係咁高都好大風
拎住入場卷影返張先
又係紅葉
無買濾鏡,用太陽睇鏡玩下先
玩完峽谷唔記得坐幾多個鐘頭車去大理啦
雲南最多野菌食,尼個野菌唔係野菌鍋呀
6點幾食晚餐啦
食完個天都開始黑啦,食飽又要去下一站
大理古城
五華樓
話就話尼個係古城,但我覺得勁商業化,周邊都係賣銀器,絲巾,非洲鼓,飾物,食品,每行幾間就重複
所以我都無買野
行到8點幾就集合返酒店啦
第二晚酒店~亞星酒店,導遊話尼間酒店係台灣女人開,開左20幾年,好似以家都70幾歲啦
門口向入有勁大幅觀音
一向我都唔影酒店房的,不過尼間酒店都OK架
昆明九鄉自然風景區 -> 大理古城雲南每日嘅天氣就好似四季咁,無太陽嘅時候真係好凍,跌到10幾度,中午可以去到20幾度,而且紫外線真係超勁,導遊話海拔高接近太陽,所以個太陽比香港的大&刺眼


text:
機票攻略第二回,同大家分享左買機票時知左會更加好既技巧
等你買廉航機票果陣可以買得快d,但只係屬於基礎既資訊.
而呢一回機票攻略,將會分享下搶廉航機票既必殺技,會有更多心得分享!
(機票攻略)第三回 – 廉航搶飛必殺技!
廉航優惠一浪接一浪,幾百蚊就買張香港飛日本/韓國等地既來回機票,不再是夢
不過,究竟搶飛有冇d咩必殺技?等Flylum係呢一回分享下幾招俾大家:
- 平飛絕非天天有
- 平飛會變得愈平
- 優惠期間,平飛通常賣完就唔會有
- 善用唔同渠道搵平飛
- 「人棄我取」時段
- 最後Flylum送你一絕招
平飛絕非天天有
係買廉航機票前,有d野你必需要明白:平野都會有好既,但並唔係咁易俾你遇到
因為幾蚊機票果d,絕對無可能日日出發都有平,好多時候,要價錢平,少少犧牲在所難免!
要平,靚航班時間難,旺季日子出發更加係難上難
以黎緊聖誕節為例,唔同廉航既票價係未做優惠既時候都會比其他日子貴
所以,基本上旺季日子出發的話,愈早買多數會愈抵,優惠點平,都唔太會平呢d日子!
*另外,通常係優惠入面,距離出發日子愈遠既飛,就愈大機會多d有平
平飛會變得愈平
好多時廉航做優惠,會係指定時間開賣,其實如果你有心搵平飛,不妨早少少上去官網睇睇心儀月份既價錢
因為,未做優惠果陣,票價較低既飛極有可能係開賣果陣最平既飛!
所以,同朋友研究買廉航既時候,可以mark定幾個有可能做優惠而又能夠配合你地假期既日子
優惠期間,平飛通常賣完就唔會有
開賣既時候,好老土一句,真係最緊要快
因為平飛,先到先得;諗多兩諗既話,就隨時俾人搶晒!
優惠寫就話寫開賣幾日,但其實熱門航線最平既飛開賣打後幾個鐘內都會俾人搶得七七八八
*不過HKexpress近呢幾次優惠成日會突然放平飛 (18/8 edited)
善用唔同渠道搵平飛
優惠開賣既時候,好多人同一時間湧入航空公司個網,server未必應付到大量既人潮
係呢個時候,除左用電腦,或者手機網站版去搶機票之外
其實可以試下用埋航空公司既App幫手搵飛!話唔定能夠殺出一條血路!
「人棄我取」時段
呢個人棄我取係指當人地放棄,我就進取!
有時由於server太繁忙,好多人根本都入唔到網站/一直都未能成功完成交易
好多時凌晨先開賣既優惠,礙於普遍人第二朝要返工返學既緣故
去到凌晨2,3點打後既時候就會有一部份人放棄訂飛
所以呢d時候有可能出現到執雞既情況,有d交易唔成功既平飛突然出現返都會有可能!
當然,每一次搶飛都有唔同情況,買唔買到平機票?其實努力完就真係睇緣份喇!
*不過,如果你見個server係開賣過程其實都算順,但你要既日子價錢已經貴左,咁就可能真係你慢左平飛已經俾人搶左
最後Flylum送你一絕招
如果有試過訂廉航機票既你,或者會遇過以下情況
想開多個頁面去搵下唔同日子有冇平,但就會俾網站阻止
其實係有方法可以避過佢架!!方法如下:
使用Google Chrome瀏覽器,係瀏覽器右上方既「自訂及管理Google Chrome」
揀選「新增無痕式視窗」
之後係新開既無痕式視窗再上網站搵機票,咁就ok架喇!一次過睇晒兩個地方都冇問題啦!
第三回關於機票既攻略就係咁多喇!呢一回分享左幾點搶平機票既方向同技巧
但實際買唔買到,真係有好多唔同既因素,希望大家都可以順利搵到岩心水既機票!
下一回,Flylum將會分享關於行李方面既資訊,密切留意! :)


text:
無綫電視
電視廣播有限公司(通稱無綫電視,香港交易所:00511,OTCBB:TVBCY)係香港其中一間電視台,由利孝和,祈德尊,邵逸夫等人創辦.無綫係1967年啟播,嗰陣香港得佢一間免費收睇電視台.佢而家除咗有主要嘅中文頻道翡翠台(Jade)同埋英文頻道明珠台(Pearl)之外,重有J2同埋專係播放高清節目嘅高清翡翠台,以及全港第二條24個鐘免費新聞頻道互動新聞台.
演藝圈嘅大果樹[編輯]
無綫開台咁多年嚟,開創咗好多香港潮流,好似舉辦《香港小姐》,《勁歌金曲》同埋《新秀歌唱大賽》等等,亦捧紅咗好多藝人同埋歌手,包括周潤發,劉德華,梁朝偉,周星馳,梅艷芳,張曼玉等人,當中有好多重當選過影帝影后;有啲甚至得到海外藝壇嘅賞識,遠赴美國荷里活影圈發展.
與眾同樂[編輯]
無綫電視,可以話係香港市民日常生活嘅朋友,佢哋除咗會隔住大氣電波喺電視做戲唱歌畀觀眾欣賞之外,重好多時會邀請觀眾去到電視台一齊參與節目,一齊感受現場嘅氣氛.而每逢一啲大時大節或者特別節目,都會帶隊去到公眾地方表演,近距離接觸市民,增加大家嘅親切感.講到參與感,最受觀眾歡迎同支持嘅就一定係有獎遊戲節目嘞,玩嘅固之然會開心,得獎就更加高興,但係睇嘅亦都會覺得過癮.
風雨同路[編輯]
香港近呢幾十年嘅歷史,一直都有無綫電視嘅新聞同埋時事節目為大家見証.講到無綫嘅新聞資訊節目都可謂多元化,除咗每日嘅正點新聞之外,重炮製咗好多唔同類型題材嘅專題節目,有關心時事,探討社會嘅,亦會帶觀眾走出國際,追訪內地,甚至帶觀眾上太空,可以話差唔多走遍天涯.其中重有啲專輯係得過國際大獎嘅榮譽.
慈善籌款[編輯]
一直以嚟香港都重有好多需要人幫嘅人未能得到援手,單靠賣旗籌款,當街募捐等係唔足以幫助到問題;無綫電視每年都為唔同嘅慈善機構舉辦大型電視綜合節目向廣大觀眾籌募善款;有時遇着國際性嘅災難,好似當年嘅華東水災咁,一眾演藝人就會發起大型演出,希望各界可以施以援手,為救助難民出一分力.


text:
Posted on
by 蝠仔
•
養咗布施就快兩個月, 呢個大舊bb大得好快, 已經有11.55kg, 打晒3支防疫針, 同埋就黎四個月大. 上圖係兩三日前影嘅相, 佢手上係佢最近最鐘意嘅玩具. 布施係我嘅第二隻狗, 第一隻係松鼠狗kammy.養咗布施兩個月, 由於佢係bb, 所以有好多麻煩野, 例如周屋大小便, 咬爛晒d野咁. 而且今次係我自己堅持要攞佢返黎養, 所以阿爸同阿媽都唔會點幫我手, 所有野都係我自己理返. 記得對上一隻狗kammy(佢家陣都仲响度), 返黎果時又係咁, 但係果時唔知點解就無咁好耐性, 亦都無諗過要為佢付出任何野, 包括時間&金錢. 養咗幾日就覺得好煩想唔養, 我阿爸有問過我俾唔俾人, 雖然我好想, 但係我覺得自己好衰, 所以無正面咁答佢. 結果, kammy就一定响我屋企, 就快5年啦. 但係今次布施呢, 可能自己又大個咗, 識得負起責任. 停一停, 諗一諗咗先帶佢返黎, 所以可以叫做自己有咗心理準備. 養大種狗俾養細種狗更加花時間, 更加麻煩. 但係我就覺得養布施養得好開心. 可能係我肯為佢付出, 所以覺得麻煩少少無所謂啦. 講真, 有時候放工返到屋企, 真係好鬼攰, 真係好唔想再又要抹地又清潔. 有時一返到黎見到佢搞到d野亂晒, 真係覺得好煩. 但係見到佢一見到我返黎鬼咁開心, 咁個心又甜返晒, 諗, 做少少啫, 無所謂啦! 之後又攬住佢黎錫. 養咗兩個月, 偶而我會覺得佢好煩, 但係一次都無諗過唔要佢.… Continue Reading


text:
由我徒弟陳筠霖(Krista)營養師示範三道方便喺屋企煮既簡單纖營菜式,配合大家既飲食餐單.
1. 牛柳磨菇串燒
2. 草菇肉碎煮豆腐
3. 魚肉釀三色椒
時間:8月21日(星期四)晚上七點至九點
地點:我地旺角興發商業大廈營養consultation office上一層既1103室
大家不如先聽聽Krista營養師既營養分析先la~
「牛肉:
牛肉除左其他肉類一樣含有蛋白質之外,仲含有豐富既鐵質嫁.
鐵質係造血既重要成分,無左佢,血紅球就唔可以將足夠氧氣同營養帶俾身體內既不同器官.如果長期缺乏鐵質,有機會引致缺鐵性貧血添.
而牛柳係牛最嫩既地方,瘦肉多,脂肪較少.岩哂怕肥既大家呀,平時可以買牛柳返去做餸,煎呀或同蔬菜一齊炒都得嫁!
草菇:
唔好睇草菇個樣平平無奇,原來佢係菇類中含有最多既維他命C嫁喎,除左抗氧化,亦可提升新陳代謝同免疫力.草菇仲有一樣特別既地方,就係含有一種可以抑制癌細胞生長既蛋白質,有抗癌既功用.
買草菇既時侯,要揀D 白白淨淨同埋唔會太濕既就為之靚喇! 煮既時候記得先汆汆水去左草青味呀
三色椒
蔬菜既顏色其實代表左唔同既營養嫁喎,例如黃甜椒同青椒有豐富既維他命C, 紅甜椒有豐富既B-胡蘿蔔素,吸收左之後會變維他命A ,對眼睛的健康好有幫助嫁! 維他命A亦都可以抗氧化,減慢皮膚衰老嫁喎!」
花絮


text:
戰船
戰船係用嚟打仗,開片用嘅船,船上裝有武器.大隻嘅戰船叫「戰艦」.
軍用[編輯]
軍用艦船軍艦係列入海軍編制,用於完成戰鬥任務同保障任務嘅戰鬥艦艇同特種艦艇,現代軍艦一般裝有導彈,火砲,魚雷,水雷,反潛武器同其它兵器,有啲重載有作戰飛機同直升機.
歷史[編輯]
15世紀後,火砲逐漸成為歐洲風帆戰艦嘅主要武器.17世紀中葉,開始依甲板層數同火砲數量畀戰艦分級.一,二,三,級艦火力力量強,作戰時排成一線戰列進行射擊,故稱戰列艦,佢哋構成海軍嘅基本戰鬥核心;四,五級艦火力較弱,但航速較快,被稱為巡航艦,其使命係進行偵察同喺海運航線上活動;六級艦主要用於通信勤務.
19世紀喺軍艦發展史上佔有特殊嘅地位,喺動力,船體,火砲等方面完成咗由古代戰船向現代軍艦嘅演變.
1813年,建成咗第一艘以蒸汽機為動力嘅軍艦-裝有20門大砲嘅德莫羅哥斯號.佢係由著名嘅美國科學家“蒸汽船之父”富爾頓設計嘅,呢實際上係一座用明輪推動嘅浮動砲台.明輪效率低,喺海戰和風浪中容易受損,呢喺某種程度上限制咗蒸汽動力軍艦嘅發展.
1816年螺旋槳推進器誕生之後,英國於1844年前後建造咗第一艘螺旋槳戰艦-響尾蛇號,呢導致咗蒸汽機終於成為軍艦主要動力.但喺此後嘅相當於長嘅一段時間內,軍艦上用保留風帆作為輔助動力. 19世紀末,啲人開始研製以汽輪機為動力嘅軍艦,第一艘裝有汽輪機嘅軍艦係1904年下水嘅英國紫石英號巡洋艦.
早喺火砲開始用於海軍時,啲人就萌發咗建造裝甲艦嘅思想.
1792年,西班牙同法國人圍攻直布羅陀要塞時,就曾喺木製風帆戰船上安裝裝甲,以抵禦岸炮嘅砲火,但係由於動力嘅問題,使建造裝甲艦嘅思想喺當時難以實現,只有喺蒸汽機得到應用後,才使佢能夠從夢想變為現實.
1854年,法國建造咗一座裝有10厘米厚鋼板裝甲浮動砲台,用佢來襲擊俄國嘅克里米亞要塞,佢經受住咗俄軍嘅猛烈炮火,而俄軍卻喺法國軍艦嘅攻擊下被迫投降.呢使各海軍大國接受咗需要裝甲軍艦嘅思想,開始大規模建造呢種軍艦.
1859年,法國首先建造咗世界上第一艘裝甲軍艦-光榮號裝甲巡洋艦.“光榮”號係一艘木殼裝甲艦,木製船身,包有鐵皮裝甲,以蒸汽機為主機,以風帆為輔助動力,排水量5617噸,裝備有36門舷炮.佢嘅設計師係杜普羅梅.
1861年,英國建造咗世界上第一艘鐵殼裝甲艦-勇士號.初期嘅裝甲軍艦係喺木殼或鐵殼軍艦嘅兩舷中部或成個船舷裝上裝甲,蒸汽機功率唔足,仲需輔以風帆.直到19世紀70年代後,工業能夠生產出馬力大而又經濟可靠嘅蒸汽機,毋須風帆助力之後,才得以建造全裝甲嘅軍艦.
早期嘅蒸汽動力軍艦裝備嘅仲係固定嘅舷炮,並且係從砲口裝填球形實心背景嘅前裝式滑膛砲.就喺裝甲戰艦問世之際,開始出現咗安裝喺軍艦縱軸線上用裝甲防護嘅旋轉砲塔型艦炮.佢可以根據需要向各個方面開砲,呢使艦炮嘅數量可一下子減少一半. 1906年,英國製造嘅以汽輪機為主機,裝有5座雙聯裝砲塔嘅裝甲艦無畏號戰艦下水咗,佢標誌著現代軍艦朝代嘅開始.


text:
家住九龍塘,
轉角就到合成士多,
一日去跑步見士多俾記者圍,
噢伯伯唔撈了.
紅酒店隔離婆婆士多開左四十幾年,
合成原來仲耐五十幾年,
幾驚伯伯身體有咩事,
見啊伯健健康康老當益壯,
唔似全叔俾人抽到乾但都其實抽到差唔多上A1,
分別只不過係啊伯無穿無爛又無俾人瘋狂加租,
難得佢捨得一句唔撈就唔撈,
你估唔撈講咁易?
個個都話唔撈架啦,
事實有邊個真係唔撈,
第二日又咪返工.
/
上個禮拜Freelance攝記哥哥幫手係尖沙咀影兩張細相,
「咦啊妹你岩岩畢業?」
「係啊,英國返黎,讀時裝.」
「嘩好勁啊,我本來都想送個女去英國讀藝術,佢畫畫好靚.」
「哦你有咩可以問我啊,我係倫敦讀應該幫到你.」
「後來輸左兩層樓就無嚕.」
「無事嘅,繼續努力啦.」
「唉本來諗住唔撈收山移民,而家Freelance都撈埋.」
「咪讀大學先送佢過去,而家先中二來日方長,我都係大學先去又咪一條好漢.」
「唉啊女都係老豆無用.」
/
然後好唏噓地搭地鐵返公司,
撞到啊叔,
又叫我Shirley,
加埋成個公司叫我Shirley,
就快連我都以為自己叫Shirley,
致終將逝去的Sherry.
/
其實李逸朗除左傻女之外,
有隻歌叫粉飾太平,
話說啊鞋設計師來自威尼斯,
一個只有昨天今天無明天沉淪之城,
陳綺貞《不在他方》形容威尼斯為一個墮落之城,
威尼斯係我去過最絕望之地,
最恐怖唔係水位上升水浸城,
而係當地人已經當世界末日將至地過.
不作發展,
賺盡錢就走.
就如雙年展影展,
一刻燦爛,
展完即逝.
加上威尼斯畫派完美詮釋當地夕陽昏黃,
聖馬可廣場灰舊粉紅,
遊人付錢走過嘆息橋,
日落黃昏後,
一切消逝.
/
李逸朗走到傻女呢一步,
應該早就唔記得佢曾經有過粉飾太平.
幾多美麗結晶,
聚成沉淪的城,
一片一片風景,
即使很美,
始終褪色.
/
致終將逝去一切正在腐化的.


text:
準時7:30 去到餐廳, 呢度係一個大宴會廳, 前菜已經放咗係枱上面
前菜 季節の酒肴盛り合わせ
Menu
可能係暑假, 所以都見到幾枱有小朋友
小朋友食的同大人一樣, 除咗冇伊勢えび刺身
椀物 九鬼水軍椀 夕雅オリジナル伊勢えびブイヤベース仕立て
お造り 伊勢えび姿洗い 真鯛 地魚三種盛り合わせ
蓋物 野菜の炊き合わせ
合い肴 鯛兜煮
食到呢度已經有少許飽, 所以呢個只係食咗少少咋
蒸し物 白身魚道明寺蒸し 伊勢海老
肉料理 牛ヒレステーキ 添え野菜
大仔自己燒, 佢話好好味, 可能自己燒特別好味
我唔食牛, 所以轉咗飽魚比我
酢肴 あわび彩り寄せ 鮑 水雲 タピオカ 旨酢
呢個酸酸地好好味好醒胃, 加上有我喜愛的水雲
お食事 季節御飯
留め椀 味噌仕立て
其實之前late lunch都未落格, 不算太肚餓, 所以呢碗飯同個湯都係食/飲咗兩淡算了
水菓子 季節を盛り合わせ
細佬超級鍾意呢件cake, 我地唔食比晒佢食, 佢一口氣食晒幾件, 之後係長島食buffet 時竟然問有冇呢款cake...
席間見到有日本小朋友企上台影相,咁我地d小團友又有樣學樣
食完之後, 團友都大讚, 雖然不是高級食材, 環境不算豪華, 但係食物好味同特別
幫團友慶祝生日,預先同酒店訂定蛋糕,影完相酒店職員就幫我地送入房, 等我地做宵夜, 讚 !!
之後大仔浸完温泉回來, 見有蛋糕係枱上, 佢本來話仲好飽, 試一兩淡就算, 點知我行開一陣番轉頭佢竟然食晒, 仲話好好味, 朱古力蛋糕裡面有香蕉同mousse超正喎...
酒店送的禮物, 你估係咩? 估中冇獎
呢款志摩海せんべい好好味, 試食完買咗幾包, 團友又想買, 於是乎個女仔要入房仔再攞幾包出黎
詳細資料click呢度(日文): 志摩海せんべい
之後浸完先訓


text:
寵物墳場對面馬路係中央公墓二號大門.
係遊客會去嗰part.
天氣好,咁又行吓啦.
呢日多咗好多花檔.
仲有酒呀,
嘢食賣呀.
好似去咗啲慶祝活動咁.
正日拜山,真係多咗好多人.
軍人賣旗籌款for殉職軍人紀念碑嘅維修費.
見個墓靚又影吓.
呢個唔知係咪藝術呢?
只係寫咗World
Music Fans.
有人去拜音樂家.
我咪講過貝多芬原本唔係葬呢度嘅.
今次detail啲睇.
佢寫明個墳係A貨.
但係條鹹魚係喺呢度嘅.
巡吓其他.
見呢個個style好似同Albertinaplatz啲雕塑同一風格.
但係個墓冇名.
唔知係乜水嘅.之後喺屋企google一吓.
真係奧地利雕塑家Hrdlicka嘅.
Thonet係咪知名傢具品牌呢??
google咗,
confirm係.
建築師Theophil
von Hansen個墓.
以前啲blog都有介紹過佢.
前總統區.
中間係現任總統送出嘅花圈.
好耐以前又講個如果你冇後,個墓又冇人打理.
係會有人起你骨,拆你墳.
但係遇到啲歷史文物又點呢?
有方法!二手樓盤!!
好似呢個單位只係€2300. €2300咋!!!
建築面積大.
可供九人家庭使用.
咁筍?條件係唔可以拆.買家要負責大廈維修費.據估計,起碼要三十萬歐.


text:
2013年11月25日 星期一
小俊b'day(゚∀゚)メLe 188
今年小俊生日
禾地一齊半日off休息下
下晝plan佐去lunch
夜晚本來叫佢去愉景灣 佢又話冇乜嘢行
去xx食泰菜 佢又話遠 去xx 又話諗下先
xyzx#%&吖 乜都band架
算喇..知佢做嘢都好攰 休息下喇
最後食完個lunch諗住去太古城行下
點知....搭錯車上佐東廊
人算不如天算 番屋企瞓一陣吧!
呢間Le 188 上一個老闆帶過我地去
印象好好
188度維港景 + 食物質素好好
雖然唔算太多選擇 但全部都好新鮮
semi-buffet形式
望住個維港view慢嘆lunch真係寫意
日日唔駛做嚟嘆個lunch/tea就正囉(發緊白日夢...)
2013年11月13日 星期三
簡餐๑^^๑韭菜餃.炒烏冬
禾like食餃子多過食丸丸
所以屋企好多煎or 6既餃子
諗唔到煮乜時就會煮餃子烏冬 快嘛
以前b媽間唔中都會包 但多數都用白菜
但小俊好似比較like韭菜多啲
第一次包 唔係好識預份量
見人買$5好似唔係好多 so我買佐$7 多到呢...
但呢...雪韭菜好大陣屁味 haha
2013年11月8日 星期五
Jen&Yan B'day(ゝ∀・)Jung
CWB而家真係冇啖好食 慘~
比啲金鋪, 化妝品, 錶鋪佔領晒
所以呢兩次生日飯都要轉移陣地去中環
The L Place都有幾間餐廳可以試
呢間Jung係fusion韓國菜
Jen仲以為食韓國菜一定有韓燒 仲好興奮話想食韓燒好耐 haha sorry..呢間冇架喎
前菜6款..泡菜同薯仔都好味
老闆話韓國女仔好多都冇肚腩 係因為食得多泡菜
我都信架
生牛肉 佢地好欣賞
其實味道都ok既 有啲梨絲夾集住一齊 都好甜好爽脆既
不過我始終唔太接受到食生勾勾既肉...
訂閱: 文章 (Atom)


text:
上星期一同朋友仔去咗睇譚校長演唱會, 嘩!之前睇咗黃子華同鄭秀文嘅SHOW已經係超開心....今次連校長都睇埋真係開心到不得了!雖然黃子華同鄭秀文碟係我心目中嘅男神同女神, 不過校長嘅我心目中已經超越神級呢, 冇人可代替, 我LIKE咗佢啲歌好多好多年喇....幾歲開始已經喜歡佢...想當年啲家姐成日聽佢啲歌, 所以我得嗰一,二年班已經開始聽, 細個嗰陣唔知乜嘢係情情塔塔咩, 不過聽落覺得啲旋律好聽就好快會上哂腦(我唔係誇大架...直到而家若果聽到好聽嘅歌我好快會記得佢嘅旋律架喇,可能喜歡聽歌嘅人就係會咁掛!)
講番個SHOW....真係冇令我失望呢 (雖然我覺得對上一次再度感動個CONCERT嘅歌更好聽,可惜錯過了唯有買隻DVD勁煲), 呢個年紀重唱到水準,聽出耳油喔! 睇完個CONCERT真係好唔捨得呀, 呢個新年假不停煲番個再度感動CONCERT呢! 若果你真係唱到80歲我都會一直支持到你80歲!!
後記: 前排二家姐話, "而家校長好似亞伯咁,而家真係唔得呀"....嗯, 可能我都唔細啦, 我接受人係會老嘅(當然好懷念以前嘅佢啦HEHE), 喜歡嘅話無論你幾歲我都一樣會喜歡!! 我相信校長嘅FAN屎永遠都會支持佢嘅!!校長加油!


text:
上星期六, 因為係大陸既伯父生日, 所以就全家上咗番禺, 而是次行程除咗慶生日去, 另一重要目的就係媽咪及細妹做晚裝. 因為姨丈係大陸係做高級出口晚裝, 例如美國既David's bridal都係佢地既client, 於是姨丈就叫我地上去佢廠揀衫. 哈哈, 本來我只係陪佢地揀, 點知睇睇吓係堆貨辨到見到條David's bridal 紅色晚裝, 我當然試一試啦, 玩吓都好.
就係呢條紅色裙, 前面睇落無咩特別, 但係後面就係終極大露背!!!!!其實我之前已經係wedding whisper買咗個package, 當時已經揀咗條紅色晚裝作為敬酒用, 但係呢條露背裝都好靚喎, 點算好呢?!
試咗後, 經過細妹及媽咪既一至意見, 最後都要咗呢條紅色晚裝. 因為個size唔fit, 所以要改一改, 同埋我覺得前面胸口位唔夠bling bling, 所以會胸口位改為加重bling bling閃石! 下次再上大陸時, 就可以攞走, heehee!!! Wedding whisper個package唯有要謝菲係佢到揀件男裝.
而細妹除咗揀咗佢當日既衫外, 我同佢仲揀走咗幾條cocktail dress, 有咩宴會場合, 去浦就岩曬!! 是次行程收穫不少!!!


text:
真係好耐無行過山嘞!
呢日有太陽,都幾曬,不過好在有風,唔係太辛苦.
我o地11:20am去到北潭涌,之後行入去萬宜水庫.
其實我o地今次o既目的地係去北丫同東丫,如果唔係呢日有大把時間,我o地好可能會飛的入去,因為萬宜水庫已經行過好多次,既然有時間,就慢慢行,影o下相啦!
創興水上活動中心
顏色好鮮艷o既花呀!
麻鷹飛得好近哩!
遠望就係東丫嘞!
差唔多行到去東霸,會見到一條落山o既路去北丫村同東丫村,o黎到呢o度已經1:00pm嘞!.
沿住山路落,之後會有分叉路,右邊去北丫村,左邊去東丫村.如果無記錯,由分叉路去北丫村有200M,去東丫村有八百幾米,因為我o地都行到有D攰,所以揀o左先去近D o既北丫村.
北丫村好細,一眼望o西,就係o甘多村屋嘞!
呢o度o既屋,已經有好多年歷史嘞!
有間海鮮酒家,不過我o地無打算o係呢o度開餐,我o地會去到東丫村先食.
呢o度有好多人o黎食o野,不過大多數都係坐船入o黎,有D係參加一天離島遊o既,有D係遊船河,途經上岸食海鮮,行山路o黎o既,唔係好多.
行到有D攰,我o地坐o左o係碼頭休息,呢日真係好好風,好舒服呀!
好無聊o甘,逼老公同咩咩影o左張相
休息完,我o地四圍影o下相,之後就向東丫村行去嘞!
好彩由北丫村去東丫村唔駛上番山o係之前見到o既分叉路先行到去東丫村,山下有另一條路可以過去,而且路程比山上o果條短DD添!
差唔多到東丫村,會見到一間已經荒廢o左o既學校
東丫村有間天后廟
其實東丫村都唔係好大,只係得好幾間村屋
遠遠好多屋o既係沙橋,o果o度都有海鮮食,由東丫村行過去唔係好遠,不過我o地無過到去
一o黎到東丫村,已經2:30pm,第一件事當然就係去食o野啦!
呢o度叫自己做海膽養殖場,仲話免費參觀,不過後來知道,其實所謂o既養殖場,只不過係o係佢o地店舖對出o既海邊,天然生長o左好多海膽,佢o地只不過o係海邊攞上o黎賣,而唔係真係有個地方,自己養殖海膽,好似有D取巧喎!
行到又攰,又身水身汗,飲枝冰凍o既冰紅茶,正呀!
老公就飲啤酒
每人一隻海膽 ($30/隻)
椒鹽鮮魷 ($100),都幾大碟,而且肉地肥厚,整得又幾好食,不過好似貴o左D o羅!
有幾隻好乖o既黑色狗狗,唔知佢o地係o米海鮮店養,我o地食o野o既時候,佢o地圍o西埋o黎,個樣好似問我o地攞o野食o甘,不過我唔敢亂比佢o地食,過o左陣,佢o地知道無得食,就走開o左嘞!果然係醒目狗呀!
呢位阿組o係o度開海膽,我o地又走去八o下,佢話3,4月D海膽係最肥美,D膏多到連海膽自己都頂唔順,要嘔番出o黎,真係唔知有無o甘誇張.相對依家,D膏就少好多,再遲一D,會仲少,所以會暫時唔賣海膽住嘞!
呢日水漲,如果唔係會見到海膽o係近岸o既石上邊哩!
東丫村對開,有好多魚排
呢隻蝴蝶唔怕人呀!老公影o左好耐,佢都唔飛走
不知名o既植物,有D紅色小花
唔知下面o果棵係o米蘆薈,o係佢中間生o左棵竹出o黎,生得好高o架!
3:30pm我o地離開東丫村,上返萬宜水庫
之前落北丫村,當我經過一條扶手欄杆o既時候,比一隻企o係欄杆o既雀仔嚇親,因為佢突然o係我隔離飛起.到落返山,行到差唔多到我被嚇o既地方,老公提起呢件事,話口未完,又有一隻雀仔o係佢隔離飛起,今次到老公比雀仔嚇親,真係好橋,好好笑.
隻雀仔飛o左上樹,不過離我o地唔係好遠,同佢影番張相先.
上返去萬宜水庫,出去o既時候,遇到呢隻牛牛,佢同我o地行o左一段路,但係由於佢行得太慢,唯有同佢講Bye-Bye嘞!
我o地行到個亭,坐o左o係o度休息,過o左一陣,又遇番呢隻牛牛,不過原來我o地係唔同路o既,我o地去北潭涌,佢就落去創興水上中心,今次真係要同牛牛講Bye-Bye嘞!
出到去北潭涌,已經6:30pm,我o地搭巴士去西貢,o係西貢轉車去旺角,不過出旺角o既Van仔勁多人,等o左成半個鐘先上到車,好攰呀!


text:
是日 mami返左半日工就走佬返左屋企
陪titi婆婆 公公 嫲嫲 表叔飲茶去
未飲茶之前 我地去左baby bookstore度睇vcd同書書
睇睇下 噢 有noxxx嘅vcd 迪xx嘅vcd 全部都係soap嚟架
mami決定買一隻noxxx返去 一睇之下 ok喎
一隻42蚊咋 titi一聽到歌仔仲聞歌起舞
下次mami決定買埋其他series先 有好多隻架
幾百蚊買埋xx尼美語xx仲得呀 d質素好鬼得架啫
(mami貧苦嘛 幾萬蚊一set野 買唔起呀 鳴鳴
唯有比心機自己搵唔同嘅教材啦)
除左vcd 仲買左兩本硬皮書 一本 15蚊咋 嚇c人
咁靚 咁多頁 咁colorful嘅書書 15蚊? 出面起碼賣45啦
就係咁 mami嘅間store狂掃執 titi依家都努力咁溫緊書呀
(睇下 書裡面好靚架 15蚊咋)
今日驚人發現
1. titi識用手指指野啦!!!
例如喺張相度 叫佢指 公公 佢真係用手指指公公
叫婆婆就指婆婆 有 video為證架
2. 沿住sofa邊行行下就自己甩手向前衝幾步
或者企幾秒
3. 學識拍心口係 "驚驚" 拍肚仔就 "飽飽 "
4. mami一叫錫錫 就好冧咁錫落mami度
5. mami叫佢指 鼻 佢識指 叫佢指手手
佢都識用手指指住自己手手
6. 喺mami開解後 titi依家唔驚跳跳虎咯
(晴晴媽比唔到你收養咯)


text:
今日見有一點時間,來了一個超短線行山
亦因每一次帶仔女番學時都會話「不如搵日行上呢個山睇吓囉」
所以摘日不如撞日就今日帶住Hysan芊芊,仲有嫲嫲一齊上去呢個石硤尾山
現時整座石硤尾山都經過晨運客自行建路,是石硤尾村民的一個隱世樂園.
石硤尾山有好多個入口
我哋當然揀咗平時成日番學的巴域街入口
大家亦可以選擇喺警察體育遊樂會到西洋菜北街盡頭的入口
沿住山腳聖方濟各小學的入口上山
過了健康院就見到有條樓梯上山
起初仲擔心唔知呀芊可唔可以行到咁高
點知我真係睇小咗佢
全程冇講過要抱,佢跟住嫲嫲同埋哥哥一級一級咁行上去
行到半路芊有講過話「嘩好攰喎!」
但係佢都冇同我講想抱
可能加上佢見到哥哥行得咁快,所以一步步咁追上去
當時都差唔多日落
打算行到上去玩半個鐘頭度就落番嚟食晚飯!
行行吓仲可以擰轉頭俾我影張相!
超叻女...
一路咁行上去大概10-15分鐘度就會上到頂
你會見到個閘冇得入
但係你只要轉右繼續行就會見到呢個隱世樂園
上到嚟見到一大片草地被360度大樹圍住
沿住草地邊環繞一周
你會見到好多新奇趣怪嘅嘢!
我所指嘅就係呢D健身設施
全部都係俾老友記享用嘅器材
最特別嘅係全部都唔係政府整俾大家
而係巿民自己熱心自發做出嚟
所以大家會見到所有設施都會貼住張咭「注意安全!自負全責!」
唔單止有唔同嘅健身器材,仲有人會喺度晾衫!
大家見到每一樣嘢都會有種好Warm嘅感覺
有嘅唔係專業設備,有嘅係人情味,就算做做吓扭親都抵...>.<
但係我試過吓又觀察過每一件器材都並非揸流撻!好專業
我哋搵咗個位Settle down先!
同佢哋飲啖水之後就開始放電喇
我帶咗個波嚟同佢哋踢
又帶咗一架輕巧人力發動嘅飛機喺呢度放!
仲有一定係萬能嘅吹Bubble啦,去到邊度都用得著!
跟住佢哋兩隻嘢居然走去玩人哋d嘢
掹住2個吊環當自己吊威也咁
其實人哋老友記都唔係咁玩呢樣嘢!唔好整壞人哋d嘢呀
最後梗係要影番張Album Cover 先可以走啦!
Photo by CANON 5D Mark III, Len | EF 24-70mm f/2.8L USM
呀劍評語: 可以算係鬧巿中嘅大自然,在石硤尾太子這邊居然有行山路線,除咗大家都認識嘅嘉頓山之外,呢度真係好特別,行到山頂見到所有巿民自己發自熱心的設施,你更感覺得這個社會只要有愛有人情味,真係可以唔駛要無能政府!
港鐵石硤尾站G出口步行5分鐘到山腳位置(聖方濟各小學過健康院見樓梯)
或港鐵太子站a出口步行8分鐘至警察體育遊樂會到西洋菜北街盡頭的入口


text:
有人如意算盤打錯左,以為去到最高可以開始落山!原來重要行斜路去到大帽山山頂先可以落山!
我同ELMO好少理,一於狂奔上頂!
越行越上,但前越黎越朦朧!
能見度已經無嘜,前面嘜都睇唔到,我地已經係舊雲入面行緊!
濕到應該係百份之一百呢!好彩超大風,吹到我面都側埋!
重要用真寶珠整鬼我,我要補充糖份,快D俾我食幾啖,唔係我會暈低!
真係雲遊大帽山!
用左一粒鐘終於上到頂,大霧到天文台個波波都唔見埋!
企係全香港最高o既位置,當然要影返張相,可惜咩景連波波都影唔到!你地我地D頭髮全部濕曬,好似俾雨淋咁,巧搞笑!
上到黎全香港至高點九百幾米,全部人係我腳下,可惜咩風景都睇唔到,不過能夠係雲入面行走,都係一個好好o既體會同回憶!
上到山頂當然矛得再上,係時候開始落山!
呢到真係超級春天!
唔洗一陣,我地到左四方山啦!
如果好天,呢條路一定好靚,所以我有機會,一定係一定再行過呢條路!
好多大石頭!
開始落山啦!越落得多,視野又越清晰!
雖然巧大霧,但都有小販開檔,我同ELMO每人買左兩對UGG BOOT!今季至流行!
D泥同草已經醬實晒!污JOE到不得了!不過一於少理!
差不多到鉛礦坳!
噢我地終於完成麥理浩徑八段,過對面就係七段上草山!
挑戰成功梗係影張相!
係四方山又話要兩個半鐘黎呢到!
我地慢慢行都係一個鐘頭三個字就黎到鉛礦坳!聽過鉛礦坳巧多次,當然影返張相!
本來打算上草山,不過真係要打消念頭,濕度高,呢到又唔似大帽山咁大風,又陰天,D風景實唔靚!咁去邊好!又出番城門水塘,不如行埋去大埔,反正曾幾何時想由城門行去大埔,就今日行埋!見佢寫粒鐘多D!
全落樓梯,嘜風景都無!真係矛下次!
最後我地慢行用左四粒鐘由大帽山行到大埔!
返到屋企沖涼時果D水係黑色,都唔知洗左幾多同過左幾多次水先除LUCK果對UGG BOOT!


text:
Day Two
坐左一陣車程 就到便利店
大家都落車車買定今晚既"補充劑"
今晚食bbq Rick哥哥教我地買午餐肉bbq嚟燒 我地買左午餐肉之餘
都買左d腸仔同花火 baba仲買左枝膠樽紅酒tim
行出便利店又落雪喇 地下真係好滑好跣...
幾經辛苦 終於嚟到今晚住嘅歐陸小木屋喇
黑麻麻咩都見唔到 大家都拖住行李論論盡盡的向前行
終於 見到我地住嘅小木屋喇
好靚呀 d燈光打落去小木屋度 真係好靚!
我地今晚住歐陸小木屋呀
公公婆婆yeee聰少今晚住我地隔籬 好好玩呀 喺露台都可以見到大家
三對雪bots在興奮著 Baba boot Mama boot Ti Ti boot
收拾好行李 就出去木屋外面bbq呀
我地都係第一次落住雪 bbq咋
今晚有牛同豬 d肉好好味呀
媽咪話韓國d肉係好味d架
除左牛肉同豬肉 仲有特式韓式小食任食tim
我地仲喺便利店買左午餐肉嚟食 原來咁樣燒午餐肉好好味架
一家人暖笠笠燒野食 我真係好開心呀
係咁同mami講好開心 好鐘意屋企人一起去旅行嘅感覺 真係開心好多架
baba同聰少輪流為我地服務
燒完豬同牛 就燒午餐肉 再加埋d韓國米飯 好飽喇...
BABA開左枝膠樽紅酒嚟嘆 燒肉配紅酒 嘆世界話咁易啦
枝膠樽紅酒都幾好飲 估唔到便利店貨仔都ok喎
食飽飽 我地返木屋前嘅花園燒花火呀
d花火係喺便利店買返嚟嘅
今次公公都玩埋一份呢
本來我地冇諗過有機會喺小木屋嘅花園玩花火架
真係好開心好SUPRISE!!!
d花火燒起上嚟真係好靚
我地買左幾枝 所以好快就玩完喇
一人玩一枝 一枝都玩到一分鐘
今個聖誔Mami完成左一個期待以久嘅願望 就係一家人喺小木屋砌雪人!
估唔到真係有機會喺木屋嘅前園砌雪人
Mami好多謝tiba同婆婆喺零下十幾度下完成佢嘅心願
要知道婆婆嗰陣巳經好攰加埋頭痛 荒山野嶺凍到死
大家都為左MAMI嘅心願努力 我都有幫手架
我偷睇到MAMI一邊砌一邊流著感動嘅眼淚
雪人...原來真係好難砌架!
砌好喇 靚唔靚呀?
我地覺得佢好得意好有聖誕氣氛
雖然雪人先生個子小小但真係好得意
見唔見到MAMI嘅開心又感動嘅樣呀?
個雪人都係用好輕嘅雪鋪上去
我地入屋嗰陣雪人都散散地 MAMI好擔心第二朝見唔到佢
傻到喺屋外邊企左好耐 唔肯入房沖澡訓覺呀
後嚟BABA出動MAMI先肯去訓覺
早抖喇 雪人 聽朝你要喺度啊 唔好咁易比風吹散呢...
臨訓覺 我掛左個聖誕袋喺門口
Mami喺香港同我講過有關聖誕老人嘅故事
我知道聖誕老人都係住喺木屋嘅
呢度似唔似芬蘭嘅聖誕老人村呀?一樣落雪 一樣係小木屋...
希望佢經過見到個袋會比份禮物我啦
其實話唔定聖誕老人今晚就住喺我附近呢...keke
聖誕老人 快d嚟啦...


text:
2014年4月10日 星期四
聖誔雜炒2013
第一次過小學嘅聖誔節
買左兩大袋嘅牛角酥
點知冇咩小朋友食 搵嚟拎
TIBA同TIMA上山接放學 呢位小朋友開心到暈低
屋企凍到冰
悶悶地就掛聖誔樹喇
今年嘅聖誔樹特別靚
因為全部都掛晒公仔 一隻隻好可愛
阿TI要求紥營
好喇 就喺棵樹隔離紥營啦
有得訓埋TIM
聖誔嚟喇Merry Christmas!
聖誔前夕同聖誔假都去唔同嘅商場行街
影埋一大推相
阿TI送比同學嘅禮物
最搞鬼係明明話比阿A
放學佢話比左阿B 原因係阿B望住佢份禮物喎
呢個女呢 有時真係唔明佢做緊乜
工展會直情例必要去架啦
今年最記得食左碗八寶麵
珍寶珠怪點會唔嚟呢個場丫
阿TI一去到已經興奮
點知係有珍寶珠遊戲玩
真係開心到癲晒
12月24日
TIBA安排聖誔大餐比我地兩位小姐
佢話男人要比深愛嘅女人一餐聖誔大餐
哦 哦 哦
食BUFFET之餘仲有芝蔴街好友一起玩
聖誔老人相
呢張又係老土TIMA嘅習慣吧
聖誔節梗要同聖誔老人合照啦
聖誔節去DISNEY都是常識吧
基本上大時大節入DISNEY一定會撞到我地
禮物來的 多謝TIBA
幼稚園家長整左個聖誔GATHERING
除左食同玩
我地仲整聖誔薑餅屋村
好努力咁砌呀砌
哇 好震憾哩
今年終於砌到薑餅屋真係好開心呀
關於聖誔 講住咁多先
訂閱: 張貼留言 (Atom)


text:
好開心呀 好耐冇試過同ti爸去旅行
今次同行有奶奶同老爺 我地玩得好開心 同d團友都好夾呀
仲買左好多野tim 有蠶絲被
一張titi 一張我地 一張床墊 (隔濕防濕好好架)
千二蚊一斤嘅獅峰龍井 ( 我冇諗過會買架 但好好飲)
珍珠 ( mami返工成日著黑套裝 啱晒啦) 最貴都係呢d
之後都買左好多野 全部都好合我心水
titi 估唔到mami同爸爸去到第四日先好好好掛住你咋
最開心係今次我地兩公婆可以好盡情咁
初初都有驚掛住你 而唔盡興 好彩我地好似拍拖咁 玩足5
喺度要多謝ti婆呀 仲有ti公 yee ee 同聰少 咁好心機照顧titi咁多日
下次我去長d旅行 你地估得唔得呢? 哈哈 好貪玩嘅titi媽呀
呢個trip好勁呀 我地六月六出發 如果六月七出發就慘啦
因為如果七號出發全程都會落雨呀
話如我地離開杭州 杭州就落雨 一離開蘇州 蘇州就落雨
無錫呢? 哈哈 同樣地 一離開 就落雨 一直到上海都
所以我地全程都冇落雨 好舒服 唔太曬 唔太熱呢
mami喺度淨係pose少少相出嚟 驚大家唔鐘意睇我地呢 哈哈
呢個blog係titi豬架嘛 哈哈
ti爸同ti媽係旅行發燒友嚟架 希望 titi都鐘意旅行啦
去完華東 好期待titi著住厚厚嘅雪褸 耳套 束住馬尾
喺日本同我地過白色聖誕啦 依家plan定啦
咁早plan? 皆因個領隊姐姐話聖誔團要十月報名呀 有冇咁誇張呀?


text:
28/06/2008(星期六) 雷雨 香港 → 巴黎
今朝一早就落Lobby集合等法航職員同我哋入閘,點知去到機場嗰位職員叫我哋去排隊搞個登機證,吓!我哋同佢講我哋已經有登機證啦喎!佢先矇矇吓咁話唔係呀話!然後佢打返公司再問情況,其實佢哋自己都好混亂,根本我哋有晒登機證就唔須要咁早就出嚟!
我哋同另外一組嘅香港人聽到個職員講話其實班機重未到,跟本唔係好肯定係咪7:25飛到.嘩!我哋聽到都呆咗!重要delay唔好玩啦!但佢對住我哋就死到話得囉!然後有人嘈住未食早餐咁佢又refer完上頭就每人派咗張60蚊早餐券同比換返張啱嘅Certificate,咁我哋就入閘.
唔知係咪真係咁黑仔,入到海關到竟然打晒蛇餅,原來太早海關未開晒工,得兩個counter開但又有幾團旅行團一齊入嚟搞到人山人海.
又搞一輪終於去到登機閘口,亦都見到隻飛機喺到,但都重好似唔放心都唔知係咪真係可以如常起飛.
唉!有廣播話有雷雨同閃電,可能有啲航班須要延遲,唔好再玩我啦!
話7:25起飛但最終7:35先比我哋上機,最後成九點幾終於可以起飛啦!
坐咗個幾鐘就派餐啦!味道OK啦!
食飽飽就瞓吓覺打吓機啦!因為法航無咩戲好睇,大部份都係講法文嘅戲,好彩有個上海麻雀我識玩姐!
法航派完餐後會到臨落機前嗰個幾鐘先會再派餐,如中段你想食嘢同飲嘢就自己行去機中間或機尾自己攞,佢哋會不段咁放啲水呀,三文治呀,雪糕呀,杯麵呀咁囉!
好嘞!終於等到食第二餐啦!食飽就快落機啦!
載高樂機場都幾大吓!我哋都行咗好耐先去到入境嘅海關,不過過關就好快,攞埋行李後就去搵火車站市區嘞!
我哋跟住RER個指示板去到火車站售票處,好多人排緊隊,我哋買咗張車票去Luxembourg同10張carnet,但個售票員並冇同我哋講啲咩!
咁跟住咪落月台囉!但水牌顯示並冇我哋要去個站,終點站只係去到我哋目的地前三個站Gare Du Nord,月台又無人問,車廂裡面得一個人想問吓啦!原來佢係乞丐嚟,未問都已經嚇鬼死呀!跟住有啲黑人上車講一大輪又唔知佢哋講咩!最後有個女人話我哋個站今日唔會開去嫁啦!叫我哋喺Gare Du Nord轉車啦!
唉!咩地方嚟嫁!又冇指示又有廣播,頭先買票嗰又唔講,之前啲人已經話唔好懷住浪漫之都嘅諗法去巴黎嫁啦!但真係對哩個國際大城市扣咗好多分,而且一落去個火車站月台真係好臭呀!如果合埋眼我以為自己喺洗手間呀!但香港啲洗手間好似都冇咁大陣味呀!再一次…唉!
好快就去到Gare Du Nord,我哋就去票務處問吓我哋點先可以去到Luxemburg或者Cluny La Sorbonne,嗰個人淨係講法文,都唔知佢up咩!總知話去唔到,叫我哋去St. Michel然後行過去定再轉車?真係聽唔到!我咪失張紙比佢,佢寫住Bd St.Michel,咁我哋就出咗RER個閘口然後入去METRO個閘,即係好似九龍塘咁先九鐵再入返地鐵.
咁上咗車我哋不繼咁研究張地圖,但都唔係好明,見到有個亞洲人咪問吓佢囉!佢睇咗輪都唔肯定,跟住有兩個本地人又同我哋睇,重話要轉車叫我哋即刻落車佢帶我哋去轉,我哋拖晒啲喼落車,佢又話唔係叫我哋上返車,吓!到門姍啦!我入得半個喼比到車門夾住,好彩車裡面啲人幫我拉個喼同頂道門,咁B女同LH都可以上返車,真係比嗰兩人玩死,之後有個好心人再問我哋去邊,我索性比我哋酒店地址佢睇,佢好肯定咁話St.Michel個站落車行過去就得嫁嘞!今次之後我哋決定自己睇地圖唔再問人啦!
一出站個感覺好似巴黎戀人個ending阿姜泰瑛啱啱到巴黎出地鐵站嘅興奮心情嗰一幕,但我一啲都興奮,一出站地面成地垃圾,條街亂七八糟,啲車同人又唔跟交通燈指示行,好亂呀!不過前後先知原來今日係同性戀日,頭先好多人喺到慶祝同狂歡,我哋到埗時先啱啱完結.
好彩一條直路行咗十多分鐘經過萬神殿就去到酒店,我哋被安排住三樓,座酒店都幾舊,不過算啦!EUR110一晚又近車站我諗係咁上吓嫁啦!
http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2794
休息一陣就去問Reception邊到有Supermarket,原來頭先出站附近就有嫁啦!睇個門口都唔似!
喺裡面第一次感受到巴黎物價,每一樣嘢都好貴,我哋買咗啲生果呀,水呀就返去放底!
搞掂晒都成八點啦!諗住食咗嘢就去鐵塔呀,凱旋門影夜影!但我真係好倦好倦,咁唯有好求奇咁搵咗間日本店食拉麵,哩間啲麵好唔掂呀!又貴又唔好食.
九點幾返到酒店就嗱嗱淋沖涼瞓覺啦!真係好倦,搞咗兩日都冇好好咁瞓過呀!嘩!哩到十點先收太陽,太陽收咗就好似秋天咁涼爽,雖然間房冇冷氣但啲風吹入嚟重涼過冷氣呀!今晚好好瞓啊!
食: Supermarket:€7.46
(牛奶50cl: €0.82
乳酪2杯: €1.39
橙3個2.79kgs: €2.64
麵包6個: €1.31
Evian水(5L)2枝: €1.30)
Dinner (烏東): €8.25 (€7.50 x 3 再加一)
行: CDG à 巴黎市區 (RER B):€8.20x3
10 Carnet: €11.10
住: €110.00 (三人房)


text:
我地首先會揸大約一個鐘車去位於川崎市既藤子・F・不二雄博物館 (多啦 A 夢既作者).呢個博物館買入場票好麻煩,要預先上網預約入場時間,再係入場前去是但一間 Lawson,搵部機印張入場票出黎.我預約左 10:00 入場,因為驚中途車程有阻滯或搵唔到停車場,所以冇一早係東京既 Lawson 印定張飛出黎.我去到川崎市,係市內一個停車場泊左車,然後去附近 Lawson 開始搞張飛出黎.我之前上網睇定部機點操作,點知去到一個位要入名,佢一定要我入日文名,我識鬼用佢地個鍵盤打日文咩!我叫 Lawson 個職員幫我,佢又好似唔係好知點搞,試左幾次,終於過左 10:00,部機話過左時,冇得買 10:00 既飛.專登揸車黎到,入唔到去好失望!我地唯有行去門口影張相當入左去啦!
去到門口,佢真係絕到一隻多啦 A 夢公仔都冇!我見其他人都好開心咁入去,好失望呀!好失望呀!門口檢查入場票果兩個日本妹都幾卡娃兒,我試下問佢地有冇計先.其中一個日本妹幫我用對講機問下人,然後佢話有另一個職員會出黎幫我.係唔知邊度,突然有個男人走出黎,叫我跟住佢去左一個辦公室既地方.佢即刻手寫左四張入場票比我,我就比錢佢.跟住我就開心到跳下跳下走返去搵個兩個卡娃兒既日本妹.唔係!係返去搵返我既團友們一齊入場啦!好多人都話日本人好有原則,但都好有人情味呀!
博物館入場票價 ¥1000,入到去有好多藤子・F・不二雄既真跡手搞,唔只有多啦 A 夢,仲有神奇小子及Q 太郎.最得意去到戶外區,有好多一比一大細既公仔黎影相,有個靚仔版胖虎係個井升上黎,又有大雄時常去有三條大水泥管既公園.經過餐廳門口,我地唔會入去食,但見個餐牌,每樣食物都整到好卡通樣,我仲見到有多啦 A 夢既記憶麵包呀!
係博物館玩左一個鐘多少少,行番去攞車.11:50 開車,揸左半個鐘去到河口湖富士急遊樂場附近一間叫「ほうとう不動」既餐廳食午餐.先講講開車過黎既野先,我地一路行中央自動車動呢條高速公路,兩旁都有積雪,不過路中間因為灑左鹽,所以冇雪,我架車照高速行都冇事.但離開左高速公路,條路兩邊勁高積雪,條路又有少少雪,有時仲有冰.我見咁既情況,用超慢速去過都仲可以!
講番個午餐,ほうとう其實係烏冬既一種,以蔬菜及味噌黎煮,係山梨縣既郷土料理,更加係河口湖既必吃名物.「ほうとう不動」有四間分店,我地去呢間東恋路店比較特別,外型似一舊雲,位置在一個可欣賞富士山既地方.
我地叫左一人一碗ほうとう,另外叫左一碟馬刺,即係馬肉刺身.馬刺先到,肉身有好分明既雪花,配薑蓉及芥辣,入口似牛肉.碗ほうとう以鐵鍋上,似係即刻係火爐煮完,原鍋上枱.鍋內有不同既蔬菜,湯底完全係蔬菜既清甜味,烏冬入口彈牙,唔會煮到爛溶溶.係冬天,食呢鍋熱辣辣既烏冬,真係最適合.
午餐後,繼續向河口湖出發,沿路依然係有少量既雪同冰,我一見地下有冰,就唔比油,等架車慢溜過去,暫時都仲應付到!去到河口湖,泊好車,跟住坐纜車上天上山公園睇富士山.上到山係就係可以一望無際咁見到個富士山,不過個太陽係正富士山旁,影相背晒光.呢度應該係上午黎比較好.
逗留左一陣就坐纜車落山,然後係山腳間「河口湖芝士蛋糕公園」(河口湖チーズケーキガーデン)食下蛋糕.
心心不忿下,決定去埋大石公園睇富士山.因為要好專心睇清楚條路既冰,所以好小心咁慢慢揸去,短短十幾分鐘車程都好似好耐咁.黎到大石公園,呢度係湖既另一邊,下午時候太陽既位置係右手邊,完全冇影響到我地影相.另外呢個位置仲可以張富士山同河口湖一齊攝入鏡內!黎到大石公園,我地順便入埋去旁邊既河口湖自然生活館睇下,裡面有當地手信,農產製品等售賣.
5:30 天開始黑啦!我唔想係入夜後揸車,因為睇唔到路面情況,好危險.所以我快快揸車去今晚住宿既「湖南荘」溫泉旅館.湖南荘正正位於河口湖遊覽船碼頭旁,我選呢間最主要係因為佢個大浴場可以睇見富士山.我地住係傳統日式客房,窗望湖景,可惜我地入到房時已經 6:00 ,天都黑晒,望出去咩都睇唔到.我地係房沖下茶,食下餅,跟住上左天台既足湯浸下腳,然後 7:00 就去旅館內既餐廳食晚飯.
我地被安排係一間獨立房內食晚餐,房內仲有一個私家洗手間.今餐依然跟以往住既溫泉旅館晚餐一樣,非常豐富.我最喜愛係佢有一味燒蟹蓋,個蟹蓋內有拆晒出黎既蟹肉,入口淡淡蟹香.另外仲有一碗味噌蟹湯,我覺得味噌同蟹係非常夾既食料,所以勁鮮味!
食飽返房休息一陣就去浸溫泉,因為夜媽媽,我都睇唔到個大浴場係唔係真係睇到富士山,聽朝我要再黎浸過!


text:
咖啡製作重點一(打奶泡)
想知道打奶泡係咩一回事,又唔想行落街去睇咖啡師「演出」,可以睇以下呢段短片.
(曾老師話我地要善用網路上嘅資源,所以唔需要親自出馬拍片.)
(以上照片特別鳴謝以前的同事大方地提供)
除左動物之外,大家平時見得最多嘅係花,薑餅人.要拉出可愛嘅圖案,角色絕對唔容易,一個失神,一個大意就會污染哂成杯咖啡,結果又要重新黎過.所以拉花係一個奢侈又要有耐性嘅藝術,亦因為呢種藝術,令到唔少咖啡店以高超拉花技術去吸引客人光顧.因為而家嘅咖啡師仲會再上一層樓,挑戰動漫中嘅角色!不過呢啲境界,絕對唔係我可以達到嘅,所以都係睇下網上高人嘅示範啦!
唯一一杯成功的咖啡(凍焦糖咖啡,iced caramel latte)
喺咁多種咖啡當中,個人最鍾情嘅係凍焦糖咖啡.因為佢係我生平第一杯沖出黎比自己飲嘅咖啡,而且前面講到我唔識打奶泡,所以唯有動手整凍飲!簡單說明一下配方,凍飲係唔需要打奶泡,只需要倒奶同唧忌廉就可以喇!正確配方我真係唔記得,除左要有「小山丘」咁多嘅冰(所以凍飲通常都呃人錢就係咁解XD).
不過味道方面,個人認為佢係甜得黎唔過份,比mocha更突出咖啡原有味道.以我呢個甜食愛好者黎講,呢杯咖啡味道真係唔錯(自己讚自己).可惜,曾經試過OU CLUB集團果間嘅焦糖咖啡,味道好苦,而且額外要多些少焦糖糖漿,都解決唔到苦味嚴重嘅問題……明明係同一款咖啡,味道可以差咁遠,真係有啲難過.所以話呢,一杯好嘅咖啡真係難沖架!


text:
2016年5月20日星期五
唔睇唔知
呢個係一位御用畫家嘅畫展.
唔睇唔知. 原來畫大人像畫之前都會畫一幅細嘅睇吓老闆收唔收貨先.
以下呢個係介紹幹細胞嘅展覽.
介紹吓會不斷重生嘅細胞.
指甲,頭髮,皮膚..
呢種動物唔記得咗叫乜名,我知早幾年香港好hit.呢隻嘢如果手腳斷咗會重生㗎.
有重生能力嘅仲有蚯蚓啦.
展覽重點係想大家支持幹細胞研究同幹細胞捐贈.仲有捐贈表格㗎.
藝術史博物館就有個古代喜慶嘅展覽.
皇室盛宴
枱上會擺糖雕.
文藝復興時巨人同小矮人都有一定地位.
小矮人嘅盔甲.
放煙花用嘅棍.(枝嘢唔記得咗有幾多百年歷史)
博物館跟一幅名畫插花.
另一個當代藝術展.好多互動展品我冇影到.
呢個睇見都好笑.
另一個展覽係古代時裝.
時裝雜誌.
時裝....
法國髮型雜誌嘅髮型.
鏡頭一轉,帶大家去意大利駐維也納大使館參觀.
最後去咗Baden一間博物館睇花園展覽.
以前園丁嘅工具.
皇帝用嘅靚好多.
左上嗰盒係以前啲貴婦訂帽時帽上啲花花裝飾嘅sample.
25 則留言:
頭髮, 呢個對一D人重生機會很微回覆刪除回覆
哈哈哈,係喎,唔係個個都可以重生.刪除
幹細胞真係幫好多人.回覆刪除
璧虎條尾都可以生返.
我以前見過架Lift門係2人kiss回覆
璧虎我知喎.刪除
Kiss小兒科啦.
唔知幹細胞研究有冇局部再發育變大啲,變長啲呢!回覆刪除
平面畫咋!行埋一邊啦!依家拍到真人騷咪仲興烚烚啦!小兒科啫!回覆
重生唔係增生喎!刪除
你睇得多四仔呢啲真係小兒科嘅.
- 回覆
綜合咗幾間博物館.刪除
之前都會畫一幅細嘅睇吓老闆收唔收貨先》》咁咪則係古代美圖秀秀,咁分分鐘我哋依家見到嘅古人,其實唔係咁嘅樣個喎回覆刪除回覆
即係好似依家影相影得醜要ps咁囉.刪除
幹細胞係有助醫學發展,但有很多反對聲音就是怕複製.回覆刪除回覆
其實複製我唔反對喎.刪除
你唔講我真係唔知喎!回覆刪除
果隻係咪娃娃魚?回覆刪除
奧國巨人有冇七尺?
電梯冇寫住兒童不宜嘅?!!@@
大使館又幾靚喎,古典與現代家具的結合......
成日覺得以前宮廷裝梳個頭咁複雜咁花時間,咁瞓覺時係咪唔會拆㗎呢?回覆
你一個月大約看多少個展覽?回覆刪除
我以為畫家好有性格,原來係打工仔⋯回覆刪除回覆


text:
上個月姑仔send 咗條 link 介紹 New York 州各大賞花地點我哋睇,咁最後佢哋約實上個星期日,地點就出發去郊遊賞花
佢哋揀咗去 New Jersey "Great Swamp National Wildlife Refuge"
各家庭各自楂車係嗰度集合
我哋去o既時候行錯路,U turn o既時候見到人家外面有匹馬,我哋走咗落去影相
目的地集合地點,其實呢度係一個類似米埔同濕地公園o既地方
有個辦事處,裡面係介紹呢度有啲咩嘢睇,仲有工作人員講解
會有季候雀鳥
會有野生動物,昆蟲,如蛇,狐狸,黑熊都有
有一角設有比小朋友學習o既 area,有圖書睇,有標本
仲可以填吓顏色
有紀念禮品賣
其實呢度佔地好廣,之後我哋楂車去濕地公園嗰邊行吓,出發前啲工作人員話可能會有黑熊出沒,叫我哋小心啲
去到濕地公園門外,有圖片介紹,會有青蛙,蛇,龜
由木橋道開始行
阿姐跟佢新男友仔車,車埋佢個roommate,係康州出發,我哋就幫阿姐接佢個 best friend o黎
沿路行係一啲沼澤,有人係沼澤度見到有蛇走過
有青蛙
再行入啲就係樹林
佢哋見到棵倒塌o既大樹又玩一餐
有隻花栗鼠呀
係呀,上次新男友仔整咗張貓吊床之後,又整咗個新跑輪比阿姐個roommate 隻刺蝟,佢嫌隻刺蝟本身個跑輪跑起上o黎好嘈,嘈住阿姐瞓覺,所以特登整個新o既比佢,呢個新跑輪真係靜好多,阿姐話個刺蝟好鍾意,從未見過佢會瞓之前個跑輪度,而佢會瞓呢個新跑輪
言歸正傳,行入花圃
係呢度嗅到好大陣花香
行返出去泊車個大草地,有人遺棄咗個排球,佢哋成班打排球打得好開心
其實當日天氣真係好正,又唔太曬,又唔熱,有啲風,行得好舒服,下次要再玩過


text:
多謝支持~
2015年1月6日星期二
小高穿搭文-我要新鮮感之西裝褸篇
返工衫著咪著到好悶呢?
長假之後洗大咗又冇錢買新衫?
咁係時候動動我哋嘅小腦筋諗啲新意思喇!
其實我哋唔需要日日買新衫去製造新鮮感嘅
有時將我哋平時著開嘅衫
再加上其他平時都著開嘅Items增加層次感
都可以令人眼前一亮㗎!
今次要講嘅主角係
無論係返學定係返工嘅你
都需要一件嘅西裝褸~
由於我今次示範嘅西裝褸已經有格仔Pattern
所以我最入面嘅恤衫選擇咗好Plain嘅淺藍色
要留意恤衫最好揀滑身嘅質料
而小高今次著嘅西裝褸仲有Shoulder Packs
喺手踭位仲有Patchwork 設計
令成個造型Sharp醒啲~
如果大家屋企嘅西裝褸係淨色款
咁就可以調返轉
最入面可以著有少少Pattern嘅恤衫甚至係冷衫
呢個就要視乎返工嘅朋友仔可以著得幾Casual啦
建議Pattern可以係細Dot柄 / 腰果花 / Slogan衫
(我身上嘅就正正係Slogan恤衫啦)
由於我哋今次嘅重點都係放喺上身
所以切記下身唔好著得太花巧啦
淨深色嘅修身西裝料長輩就係最好嘅配搭
如果天氣凍嘅
大家可以係最外面加件長褸
但都係個句
一個造型入面唔好有太多重點
所以既然選擇咗西裝褸係重點時
外面嘅大衣要愈低調愈好
低調冇咗呢個Item都唔會改變整體造型
咁其他人都會一目了然成個造型嘅重點係邊㗎啦 ~
最後要同大家分享另外一個小技巧
講明今次係玩層次感
除咗我地唔會扣埋哂西裝褸同大褸嘅衫褸外
我地喺個袖位都要Show返呢3個層次出嚟
咁成個造型先一致㗎~
多謝大家收看~
如果大家有咩意見
或者想知某啲Items可以點樣配搭
好歡迎大家話我知㗎
時裝冇話對與錯
大家可以拎出嚟一齊交流吓唷!
#Pants: Zara
#Shoes: Zara
請加小高個人IG: sanykoko 做個朋友又或者官方IG: Ks_Wardrobe 緊貼潮流資訊啦!
多謝支持~
訂閱: 發佈留言 (Atom)


text:
引用:
題外話啦,其實廣東幾個電視台都幾敢講野架,加埋翻牆,對北佬0既民怨幾爆燈...
正題啦,我唔係咩赤化,只係一D你地覺得小問題,對於為人父母黎講實際上一D都唔細0者
點解大陸咁多蝗,係因為由細到大文化水平都係咁低,我地覺得核突0既佢地會覺得正常
唔好話一句父母責任就以為自己做乜都得,細路仔出黎接觸整個社會,就算係度講呢D野,難保無D小學生上黎睇到就影響左佢架喇,父母只係第一度屏障,老師係第二度,擋唔擋得晒成個社會?諗下自己未夠秤果陣做過幾多大人野無俾老豆老母知啦
話無做野0既,如果見到有蝗做D核突野,你地有無主動上去叫停佢?有無話佢咁樣唔0岩?佢唔聽0既時候有無強硬D去鬧佢?附近0既人有無一齊企出黎俾壓力佢?讓座就話咩道德高地0者,蝗應該人人喊打,唔會俾人鬧返轉頭架嘛
就算果一刻D大人唔聽,身邊D細佬都會get到咁做係唔0岩0既signal,呢d野就係由自己做起架啦,無錯係漫漫長路好難行,爭取民主夠難啦,又做?
調返轉,因為反蝗連自己0既道德,文化,甚至作為人0既判斷力都可以唔要,如果變左主流,下一代就會照單全收
到時佢地反完蝗,就可能係九龍人反新界,甚至2a班反2b班架喇,因為你教左佢用呢種手段係無問題
好似伊斯蘭國家俾美國欺壓左好耐架,好慘架,佢地為公義咪放棄左道德囉,記唔記得馬拉松爆炸果兩件係幾多歲呀?
所以一係就快快手整個排蝗行動過左去就算,咁樣三日唔埋周圍發表d偉論,出埋d無厘頭聲討thread洗版,真係多得你唔少


text:
今日去左一間好特別的bra鋪.
老闆娘勁幽默講野超直接
老闆娘唔畀你未試bra就甘買佢d bra
老闆娘要你除bra畀個胸佢睇畀佢摸,不過佢都會除畀你睇一齊研究,好公平
老闆娘間鋪超多bra,但佢整係會揀岩你戈几個畀你買,唔係佢寧願唔做生意
佢個理由係:上帝會知道的,我的良心過意不去
當佢教我做胸部運動時,叫左出面等戈几個女仔入黎一齊教(佢當然無著衫),教完後,問:你地要多謝邊個?當時有3個女仔,佢逐個問,要你講得好大聲,個個都答:上帝.
「千奇唔好多謝我,我老闆係上帝.你地好番要感恩.我既責任係傳福音.」amazing!
如果你帶去個bra唔岩size,佢會要求你即場掉左佢.(10個有9個半都要掉其實)
其實可能好多人去過呢間鋪頭,在新蒲崗廣場,叫perfect lady.上網激多女仔狂讚,暫時未見過negative既comments.老闆娘唔會畀你買錯bra係selling point.佢大把生意,今日平日個時間又閑我都等左一粒鐘.因為佢每個人至少serve4個字.
我覺得好多女仔有可能成世係呢度先第一次買岩自己帶既bra.不妨上網search下點去.or問我.
因為覺得太好,忍唔住即刻打番篇xanga推介.想救自己個胸就快d去.


text:
經濟好轉,廠商扭盡六壬,即刻活躍推銷.各大陣營都開始唱雲端運算,HP同I記都話好快會有雲端運算嘅產品.不過有關雲端運算嘅討論,依然係一舊雲,唔清唔楚.大家都講緊唔同嘅嘢,據HP負責技術服務嘅Cally話,有一樣可以肯定,就係市場對「雲運算」好有興趣.
HP對雲運算一啲都唔陌生,因為有經營Snapfish嘅經驗.Snapfish係HP响05年收購返嚟嘅網上照片分享服務,係Web 2.0應用先驅.後來HP實驗室唔少新產品,都用Snapfish做概念驗證,然後做埋宣傳添,好似早前推出嘅大型儲存體StorageWork 9010 Extreme,就係首先响Snapfish試用.
Snapfish又幫打印部門IPG做咗唔少生意,响印度同中國大陸有Snapfish打印零售服務,而家又用嚟做雲端運算嘅生招牌,呢條魚,可以話物盡其用.
講返雲端運算,Cally話企業最關心係雲運算嘅保安問題,遲啲HP會詳細介紹.除咗I就嚟推雲端運算,下個禮拜連Dell嘅本地老頂Steve Lam都話會出嚟講雲端,可見呢舊雲真嘅商機重重 ,好似超人話齋,「富貴如浮雲」,睇吓邊個快手啲嘞.
Cally以前管理HP嘅外判(Outsourcing),後來HP收購EDS,轉咗負責技術服務部,向客入提供技術諮詢同系統整合服務,亦幫客人起數據中心,佢哋有位行政人員 Albert Lam,仲係 統一通訊嘅專家.


text:
為左要早放工呢個goal, 我決定由今日開始, 加上姑姐一早已經決定最凍既今晚打, 要去買餸先可以打, 所以要五點半準時走, 要比心機做哂工作先得!!
最後都可以準時放工, 實在太開心, 自己開開心心咁離開公司, 之後同姑姐約好係街市門口等, 買左好多餸, 但總係覺得好似唔夠, 不過都要停手啦, 只有我哋兩個人, 唔會食太多野
返到屋企洗菜, 準備湯底, 開始打邊爐, 雖然只有我哋兩個人, 但係屋企打, 感覺好舒服, 又唔使好似酒樓咁嘈, 又唔使趕時間, 可以慢慢咁食; 仲有又唔使驚浪費食物, 製造廚餘, 也唔會覺得比得多錢而要食多D, 感覺超正^^
就係呢個沙茶醬, 加上花生醬, 最衰少左淡奶, 唔係個湯底仲滑, 仲好食
我洗既白菜及西生菜, 對手洗到凍冰冰, 仲排到懶靚咁
仲有各式各樣既丸, 有我同姑姐至愛既芝心丸及海膽丸
仲有我同姑姐指定要食既百福蒸豆腐, 真係好滑
仲有毎次打邊爐唔少得既魚皮餃, 見到都想食~
仲有支足, 原來要浸足一晚, 支足先夠淋
仲有金菇及肥牛, 肥牛真係超好味~
仲有另一位主角, 就係冬天先當做既豆苗, 雖然只有半斤, 但已經好好味, 滿足了
得兩個人食既小小打邊爐係咁上下, 但只要好味就得, 而且仲碌定一包烏冬, 菜及丸比我聽日帶返工做午餐, 簡簡單單又兩餐^^
kumi's new life
2011年1月12日 星期三
同姑姐買餸打邊爐
為左要早放工呢個goal, 我決定由今日開始, 加上姑姐一早已經決定最凍既今晚打, 要去買餸先可以打, 所以要五點半準時走, 要比心機做哂工作先得!!


text:
2013 墾丁‧台南‧高雄自駕之旅
家下年年復活節都會去下旅遊,去咗幾次歐洲,呢個時期去到個D國家好似無咩睇,因為都重係春季,同埋搭長途機其實都幾辛苦…
查實想去日本,D日元有跌到落8.xx啦,都幾抵玩架.但係繼上次去完東北之後發生咗311之後就無去囉,話就話家下好似幾安全,但係其實係傳媒無報導出來啫,硬係覺得日本重係有D嘢咁囉…玩得唔安心就唔好去啦
左諗右諗,就去台灣啦,其實墾丁我都未去過 ! 咁就搵下機票 Plan 下行程,開頭睇D人講無咩玩睇,但係去完有唔係呀,其實都幾多嘢睇個喎.重有有好多嘢食(搵咗好多嘢食,但係好多都無試到),又估唔到墾丁D魚生又幾好食喎 !!
今次去咗8日7夜,其實得個7日到,因為最後個一日朝早就返香港,無計啦,遲買機票,買唔到夜晚返嘅機位囉.
不過呢個墾丁‧台南‧高雄自駕之旅查實都幾 Hae ,但係又日日都玩到成夜晚9點先返去休息喎,好耐無試過旅行玩到咁夜先返去休息,因為先前去歐洲個D,6點鐘就無嘢睇,要返去休息架嗎 !!
好…唔講咁多,去片…
Day 1 23.3.2013 星期六
香港 ® 高雄 ® 墾丁 ® 後璧湖魚市場 ® 伯利恆 ® 船帆石 ® 最南之端 ® 鵝鑾鼻 ® 砂島 ® 墾丁夜市 (墾丁大街) ® 伯利恆
今日搭 0855 機,我哋 0730 去到機場,嘩…好多人呀,諗住好快就會攪掂喇,點知攪咗成45分鐘先寄好行李,我哋又重未食早餐喎,又未禁機攞錢,早餐又係勁多人,禁機有係勁多人.最後攪到我哋係 Last Call 先去到閘口上機.
呢一程機好快,一個鐘多D,好耐無搭過咁短機程嘅飛機啦,話咁快就去到高雄國際機場.我哋就約咗租車公司 11:15 先攞車,因為諗住會係機場到攞D資料同埋買張上網電話咭,同埋唔知要等幾耐行李,預鬆D時間好D嘅.攞行李過程非常順利同埋快,我哋10:30就攪掂,攞埋行李出咗閘.諗住去出張上網咭,先前搵過下資料係出境個一層有中華電信可以出咭,去到都有幾個香港人出緊咭,佢哋有幾款咭可以出,我哋就出咗7日上網咭,佢哋有7送1優惠,即係有8日用,誠惠 NT$450 ,計返都係百幾蚊港幣都幾抵 ! 佢哋重有 D 上網連通話嘅,都係貴少少,都幾抵用.
出完咭,就落返去出境個一層,睇下有無D旅遊資料,原來係無咩嘅,連地圖都無 ! 我哋見都差不多成 11:10 都未見到租車公司 D 人,於是就去機場個遊客服務中心,叫佢哋幫手打個電話去問一問間租車公司D人到咗未喇,打去間租車公司佢哋話就快到.果然 11:15 先到,一男一女去咗間便利店到搵我哋,因為我哋去咗買嘢飲.
佢哋來到又填一大輪嘢,其實基本上呢D嘢佢哋可以一早填定,唔洗來到先填 ! 填完一大輪嘢,就去攞車啦,今次我哋就係一間叫格上租車嘅租車公司到租車嘅,今次租咗 VW Golf 1.6 ,價錢係 NT$2,000/day,佢個原價係 NT$4,000/day ,其實好多間租車公司(和運,歐力士,小馬)都有租車優惠,通常都係信用咭嘅折扣優惠.
嘩 ! 可能近排去得歐洲多,覺得佢哋好似驗屍咁驗,因為歐洲就咁俾條車匙你自己去停車場攞車就得,有咩嘢佢哋已經係張租約到寫晒,同埋D小花痕基本上佢哋係唔理嘅.今次佢哋都驗得幾仔細,小小花痕都寫低,你咁認真我都要認真D Check 先得,小小花我都叫佢哋 Mark 低,無蝕低呀嗎 ! 前前後後攪咗半個鐘終於可以出車啦,首先當然係 Set 好個 GPS 位置先啦,今次租埋 GPS ,通常租車滿3日都係有免費 GPS 用,不過唔知係唔係呢架車係優惠價,所以都要收 NT$200 租金.呢架車其實到幾新淨,行咗萬幾公里,上車都重有D 新車味.
好 ! 終於出發啦,由高雄去墾丁要2個幾鐘頭車程,過程都幾順利.去到墾丁大概係13:30到,見到食 Lunch 時間,所以就去後璧湖個魚市場到食個 Lunch 先.呢個後璧湖呢個有個漁會大樓,入面有好多間食店,主打係食海鮮,重有美味嘅魚生食添呀.呢到最出名嘅係輝哥生魚片,唔知係唔係有報導過,特別多人排隊.但係其實佢又比起其他食店真係有好多魚生款式,難怪有好多人排隊.我見其實都有唔少香港人係到等緊,因為我哋覺得都幾遲下,就費時等,搵其中一間食就算啦.
來呢到泊車都幾方便,個大樓對出就有位泊,如果無嘅就咁泊係馬路出面就得,非常之好 !!
我哋叫咗個綜合生魚片,一個炒蜆,一個菜同埋一個蜆湯 ! D 生魚片都幾新鮮,好好食,其餘個D 都幾 OK 個喎.食完我哋就行下呢個大樓,其實呢到重有二樓,我哋都無去過睇.之後就行咗去另外一邊,主要係買食嘢嘅,睇完我哋就去住宿個到啦 !
要搭巴士出去上飛機
準備出發
簡單嘅飛機餐 個天好藍 話咁快就到咗高雄機場等攞行李中... 有緝毒狗狗巡邏中 呢架就係會陪伴我哋8日嘅戰車啦 去墾丁嘅途中... 墾丁第一站後璧湖漁貨生鮮市場 門口最多人個間就係輝哥,原先係二樓,家下搬咗落來.. 我哋去咗另外一間


text:
2013年3月22日
尋找迪士尼朋友, 收集獨特的簽名吧!
迪士尼星級款待2013 尋日已經正式開始!不過我就未有時間入園,要星期六先可以入去.其實都唔洗趕住入去,都冇咩特別野,同平日嘅樂園唔會相差好遠,等我嗰日睇下有冇驚喜啦!今年 星級款待 活動推出咗多個高收費嘅星級旅程,但係,奇妙係唔係真係要用錢先可以買得到?呢篇文章就想講返今年一月嘅一次奇妙體驗:我同一位好朋友響園內又再過咗好開心嘅一日!
呢位朋友唔係 迪士尼Fans,好耐先會去樂園玩一次,所以呢次我都盡可能同佢去玩哂所有野;響樂園入面,去玩不同嘅遊樂設施之餘,我地亦有去到各個主題園區,搵 迪士尼朋友 影相!
曾經都講過,其實我好少去搵 迪士尼朋友 影相,因為我唔太鍾意花太長時間去排隊... 但係今次有朋友一齊,可以一路排隊一路傾計,於是就去咗搵下 迪士尼朋友 影相啦!我地首先黎到 反斗奇兵大本營,見到 翠絲!影相之前,佢仲演咗一齣默劇俾我地睇,好得意!
就咁睇相可能未必覺得好特別,但置身現場,見到 迪士尼朋友 為你帶來歡笑,感覺真係好奇妙!同 翠絲 影完相,我突然有一個主意!不如買返本簽名簿,收集簽名,將一切奇妙感覺紀錄低啦!就係咁,我同我嘅朋友每人買咗一本簽名簿,另外仲買咗一支 小熊維尼造型筆,開始收集簽名!
估唔到響同一日內,我響園內做咗三樣新嘗試:第一次買簽名簿,第一次買筆,第一次收集簽名... 過去七年我都冇做過呢三樣野,竟然響一日內做齊哂!我呢個 迪士尼Fans 又再沉迷多一樣野... ( 從來唔響樂園買筆,係因為好驚一支咁靚嘅筆好快就會用完,我會好唔捨得,哈哈!)
打開簽名簿,響第一頁,有一個位置俾我寫低自己嘅名字,證明呢本簽名簿係屬於我嘅!另外亦附有 迪士尼朋友 簽名貼紙,但我唔係好明,我都準備好收集親筆簽名,呢啲貼紙有咩用?而最諷刺嘅係,有幾張 迪士尼朋友 簽名貼紙,我從未響樂園入面見過佢地會出黎同賓客見面嘅...
好啦,唔理咁多,開始收集簽名!第一位當然係我最愛嘅 迪士尼朋友,Duffy迪士尼小熊!但係因為前嗰排先影完佢,我冇特別再影多次,所以呢到用返舊相啦.至於佢嘅簽名,係一個好大嘅 Duffy 獨有掌印!仲有代表 Disney Bear 嘅「D.B.」字樣!
黎到 夢想花園,有咁多 迪士尼朋友 在場,當然要趁機會同佢地影哂相,收集哂佢地嘅簽名!響隔離嘅蜜糖小亭,有 小熊維尼 嘅好朋友,Eeyore!傻下傻下咁,好可愛!
再過啲,就係傳統中式涼亭,裡面有戴上中國帽嘅 Pluto!佢見到鏡頭,即刻坐低俾我影佢!Pluto 嘅簽名入面,「o」字變咗做一個腳印,佢仲響自己個名下面畫咗好大舊骨頭!
之後我地就搵咗 Goofy,咦,佢背向鏡頭,想做咩呢?原來係準備擺一個最有型嘅姿勢!睇下 Goofy 嘅簽名,佢加咗自己嘅名句「gawush!」喎,仲有佢嗰頂高帽添啊!
幻想世界 入面仲可以見到邊位 迪士尼朋友 呢?係喎,奇妙仙子 會響 Pixie Hollow 小花園出現嘛!嗰日都比較凍,所以佢都用樹葉整咗一件冷衫俾自己著.我好鍾意佢個簽名,好多奇妙星粉!
離開 幻想世界,黎到下一個目的地:灰熊山谷!穿上西部裝束嘅 米奇,米妮 響到同我地見面!每次當身後嘅 噴泉山谷 噴發時,佢地都會好興奮,指住嗰邊,叫大家一齊睇下!
米奇,米妮 分別幫我同我嘅朋友簽名,我係 米妮 幫我簽先嘅,之後就揭另一頁俾 米奇 簽名.我朋友就倒返轉,米奇幫佢簽先,佢本身都想揭另一頁俾 米妮,但 米妮 唔肯同 米奇 分開呢!分開兩頁,係因為想分別放一張西部裝同埋一張經典裝嘅相,而家諗返,我拆散佢地好似好衰添...
返到去 美國小鎮大街 搵著住經典裝嘅 米奇,米妮 之後,我地繼續響街上搵其他 迪士尼朋友.響 大街消防局 旁邊,有 鋼牙奇奇 同埋 大鼻帝帝!擺完姿勢之後,佢地仲衝咗埋黎!真貪玩!
過咗冇幾耐,奇奇,帝帝 返咗入後台,之後就輪到 Donald,Daisy 情侶檔出場!我地當然亦有收集佢地嘅簽名啦!Donald 簽緊名嘅時候,女朋友 Daisy 響旁邊做咗好多動作!
同 米奇家族 影完相之後,去到 明日世界,響呢個星際港口,我地見到 巴斯光年!太空戰士,一飛衝天!不過我就覺得 巴斯 嘅簽名好似有啲平凡,冇咩特色,唔算係太特別...
因為我嘅朋友唔知幾時先會有機會再入園玩,所以一定要響呢一日裡面簽哂簿入面嘅每一頁.但係,其實要響同一日內響 香港迪士尼樂園 入面搵到咁多 迪士尼朋友,係一件幾困難嘅事... 跟住我地就向公主入手!我地搵到兩位公主,白雪公主 以及 灰姑娘!兩位都儀態萬千呢!
最後,去到晚上,我地再次入到去 反斗奇兵大本營 裡面!今次見到嘅係 胡迪!我地收集咗全日最後一個簽名,但好可惜,我嘅朋友始終簽唔哂咁多頁,不過都冇辦法啦...
佢嘅簽名簿最終有兩頁空白咗,至於我呢,因為將 米奇,米妮 分開咗,就剩返一頁.但呢頁我原本已經想預留俾一位 迪士尼朋友!就係我愛嘅 小熊維尼 Winnie the Pooh!嗰日全日都見唔到 Pooh,只係見到 Eeyore,所以我響下一次入園嗰陣,就拎咗本簿去搵 Pooh!
能夠同咁多位 迪士尼朋友 見面,影相,真係好開心!收集到咁多簽名,亦都好滿足啊!經過呢次之後,我入樂園玩嗰陣亦都比過往多咗去搵 迪士尼朋友 影下相,同佢地一齊玩下!事實上,奇妙體驗,只係在乎你點樣去睇一件事;就算微不足道,只要開心過,都算係奇妙感覺!俾錢參加星級之旅可以感受奇妙,但有時響園內發掘下,我地都可以創造屬於自己嘅星級之旅!
訂閱: 張貼留言 (Atom)


text:
令已經好抵嘅婚紗更加抵!
今日有個令我非常,非常興奮嘅驚喜,令我超忙都要抽時間去紀錄一下!
之前有提過我婚禮當日條婚紗會喺 dressilyme.com 度訂.雖然佢地係內地嘅廠,但佢地專門接美國訂單,所以 PayPal 係一個唔少得嘅 payment option. 當然 PayPal 亦係喺呢個情況下我最 prefer 嘅付款方法. 至於我點解會 prefer 用 PayPal 就要由我個網上商店 chocolate-circle.com 開始講起.
我喺 2008 年 (即係同 Francis 開始拍拖嗰年)set up 我嘅網上商店.靈感係來自一次去喺學界好出名嘅深水埗文具精品批發街——福榮街——去幫學校買禮物俾小朋友.點知我望望吓,見到一啲好得意,雪糕形狀嘅原子筆,同埋一啲好似一排朱古力咁嘅記事簿.其實我除咗係一個好鍾意食嘢嘅人之外,我亦好鍾意一啲食物造型嘅 product. 而我記得以前玩 neopets 嘅時候,我留意到 neopets 個世界裡面有好多朱古力嘅 virtual items 好多人都會買嚟儲,令我估計其實有好多人都鍾意食物造型嘅嘢,特別係朱古力或者甜品造型嘅.我喺深水埗見到啲咁得意嘅 product, 自己又住過加拿大知道外國好少呢啲咁得意嘅嘢賣,就算有都好貴,所以我就試吓每樣買幾件試吓放上 ebay 賣.好彩我識得基本嘅寫網頁同影相嘅技巧,我嗰 晚返到屋企就花咗啲時間去參考咗一啲人地嘅ebay 舖,然後做咗一啲 graphics 同影咗啲相,將我買返嚟嘅 “雪糕” 同 “朱古力” 放上去賣喇.點知,我瞓醒一覺,放咗啲嘢上去唔夠12個鐘就已經賣出咗,我標嘅仲要係成本嘅 10 倍價錢!於是乎 Chocolate Circle 就由嗰日開始,到後來舖頭有自己嘅網址,我就定時喺我最喜愛嘅淘寶入貨,一直做到今日喇.而呢兩個 products 到今時今日都仲係係我舖頭嘅皇牌 products 嚟㗎!
亦因為我有喺 ebay 開嘅呢個網店,我一定要用 PayPal 收錢,我亦喺呢個情況發現到 PayPal 有幾衰.由啲 Customer Rep 淨係識一字不漏咁對住份 sales script 去答你嘅問題,任何嘢都唔會酌情處理同埋 check 少少嘢都要等超耐,到到個兌換率衰到無人性.喺任何正當銀行美金對港幣 7.8 係 standard, ung 衰都起碼有 7.7, 但係呢間不知所謂嘅 PayPal 竟然係兌 7.5 最多都偶然係 7.6! 所以我標價都要因住呢個兌換率去計算.
不過慶還慶,竟然俾我發現呢個情況都有好處.當我自己要買嘢嘅時候,我係可以用買家入落我 PayPal 裡面嘅 balance 去買嘢嘅.而因為到頭嚟我每一蚊美金只可以攞返 7.5 港紙,所以如果我用 PayPal 俾錢,一蚊嘅 product 對我嚟講只係 7.5 港紙,變相令到所有嘢都平晒!
就係因為呢個原因,我好開心知道 dressilyme 可以用 PayPal 俾錢,但係可惜我 PayPal 裡面一直唔夠錢去俾婚紗嘅錢.原因係首先之前已經用 PayPal 買咗一 round decoration 嘅嘢,另外因為我近幾個月都忙搞學校同 wedding 嘅嘢,放咗好少時間喺 Chocolate Circle 度,令到舖頭嘅營業達到歷年新低.加上每個月又有啲自動轉賬抽走我 PayPal 嘅錢,所以我等嚟等去 PayPal 裡面都係一直唔夠錢俾條婚紗.但係因為 dressilyme 25日就可以幫我做起條裙,所以我一直諗住慢慢等,等到儲夠 237.88 美金先俾錢.
但係,啱啱呢個週末有朋友同我講:「小姐你得返唔夠三個月,請問你條婚紗搞掂未?」我先知道原來時間無多,真係要快啲訂做條裙.但係我望一望,見 PayPal 裡面都仲係爭少少未夠錢,不過我亦唔可以再等,唔係可能等到結完婚都仲未夠.我唯有決定忍痛去用 credit card 俾錢.
點知我喺臨要俾錢咁關鍵性嘅一刻之前,突然收到 PayPal 個 email, 通知我我有一條 90 蚊美金嘅入賬交易!話說呢筆賬項係嚟自一位喺印度嘅商人,之前問就問咗好耐,諗住好似我偶然有啲嘅客人咁,同我批發入貨,但就想先入啲辦睇睇.之前開咗張 90蚊美金嘅單俾佢但一直無俾又無晒聲氣,諗住都係無咪粥多.但係點知佢就喺最 critical 嘅一刻俾咗錢,令我 PayPal 裡面突然有足夠嘅錢,可以享受最抵嘅兌換率去買我呢條婚紗!
本來如果用 credit card 俾 237.88 美金連埋 0.5% 信用卡嘅海外交易手續費加埋用 7.75 個兌換率即係要俾港紙 $1948;宜家用 PayPal 只係需要俾 $1807 港紙去定做條婚紗,將本來已經超平嘅婚紗搞到更加平!呢個臨尾突然嚟嘅驚喜,真係令我實在太過,太過興奮,同需要好好咁感恩一下!:D


text:
這個時期,黑丸會在烏蛟騰出沒,由於車好疏,我已經太耐冇去,點去都唔記得喇.好彩有人帶路.一去到已經好幸運見到佢,原來係指甲尾咁上下大既灰蝶.可惜佢一路冇停,最後仲飛走埋.只好等,同埋搵其他嘢影,呢種蜻蜓咁上下既原來叫做蟌.背景幾靚可惜背光,冇計,閃燈打下去,給眼睛留下一個光點.
呢隻蝶成日飛來飛去,不過大家都好似冇乜興趣,其實佢都唔錯吖,又大隻易影,位就唔多靚,地下之餘又背光,又侷住用閃燈,原本應該叭地背景先靚既,但地下濕濕地,都係蹲低影就算喇 :P
今次同平時唔同,一般日影既話我只會帶一支燈插機頂補補光就算,因為日頭啲昆蟲好高警覺性,搞飛燈十之八九整走佢,但仲有十份一機會係遇到唔走既,由於我知道黑丸係白色,好大機會黑底,所以為咗嗰十份一機會攞多支燈同埋燈架來.用喺黑丸度就仲未有機會,不過蚊就有一隻,佢啱啱停在暗位,連背景都係暗,啱晒,好似夜攝咁影佢,唯一唔同係唔駛用LED燈幫助搵佢同對焦.
等到頸都長,黑丸真係出來仲停定,嘩,全世界都圍晒埋去,雖然圍住隻蝶既圓周都有一定大小.但平行對翼既只有正面同背面兩個方向,其中一邊有嘢頂住,實際上係得一個位.變咗要排隊一人影吓.不過呢個位係正既,背景遠之餘有小小逆光.平衡咗白色既蝶身,唔駛變黑底.就都冇咁啱.我其實想再影大啲,但實在太驚整走佢.
隻蝶又在第二個位出現,呢個位就冇之前咁好喇,我擔心既黑底終於出現.我係好想好想攞支閃燈出來幫個背景補補光,但個位實在太窄,連人都企唔晒,再放燈架實在冇可能.陣間整走咗隻蝶就變大罪人,唯有硬幹啦.結果自然係暗底.加光都唔加得咁多.我自己平時實唔會等咁耐,有就有,冇就算,今次因為大家都咁堅持,連我都被帶動到有嘢影到.


text:
Tuesday, 11 December 2007
Stardust
頭先同妹仔睇呢齣戲, 我覺得相當不俗, 由頭到尾都 keep 住有趣, 而最吸引人o既就係 d 配角, Rober De Niro 同 Michelle Pfeiffer 特別搶鏡, 即使同男女主角拍埋一齊出現, 都依然係焦點所在. Ian McKellen 把聲亦好好聽, 輕易將觀眾帶入故事之中. 至於故事, 就非常複雜, 講個男仔走入魔法世界想搵一粒從天而降o既星星送比個女仔, 點知無厘頭被追殺, 最後發展到最後做埋魔法世界個國王, 之間好多人物, 好多事件發生, 但係個故事都好易 follow. 睇o既時候, 我就諗起同樣係改西方童話小說o既 Howl's Moving Castle, 可惜係 Howl's 個故事搬到上電影變到好難 follow, 可見 Stardust 個導演要將個故事講到咁易明, 其實亦o吾簡單, 係有花過心思.
個童話 feel 亦幾好, 去到結局的確有聽完童話故事o個種應有o既喜悅感. 不過我就有少少o吾鍾意個男主角去到中段無厘頭變成有勇有謀型男, 童話得o黎有 d 老土, 繼續之前咁咪好囉, 亦證明女主角o吾只係被佢外型吸引, 而家咁樣真係畫蛇添足. 所以 Shrek 對傳統童話故事o既嘲笑係好有道理.
Posted by Howtindog at 19:27
Labels: 電影
0 comments:
Subscribe to: Post Comments (Atom)


text:
2014/05/09
22nd 成長之路
身高及體重
可能陶寶B比較好動, 又鍾意跳上跳落, 所以佢係向高發展既小朋友, 手手腳腳不是肥嘟嘟, 所以有人就會話佢瘦弱, 不過莎拉想話呢個年代已經唔再興肥嘟嘟呢個指標架啦, 只要佢體重正常, 食量正常(仲要係食唔少嘢)就可以了, 難得佢長高而唔係向橫發展, 不知幾好呀!
食量
今個月陶寶B既口味又轉了, 今期鍾意食飯呀, 所以而家中午及晚餐都會食飯呢, 人仔細細係可以食一大碗飯(連餸), 好感欣幾個月前陶寶B由見到你遞隻匙羹就"耍手拎頭"轉展到今天大啖大啖食, 由之前每次餵飯都好似苦差到現場好享受每次睇住佢食得津津有味既樣呢. 另外今個月仲試個1次陶寶B自己餵自己食晒成碗飯, 不過莎拉當然要座係旁邊幫一幫佢, 因為佢用匙羹"北"飯仲未係好叻, 所以要幫一幫佢"北"飯, 另外仲要防止佢落手食飯, 不過有了呢一次既經驗, 莎拉相信佢好快可以自己食飯架啦. 陶寶B係食方面仲有個Favor, 就係鐘意食爽口既食物, 例如係爽既菜, 淋baibai既瓜佢係唔Like既.
活動能力
仲有兩個月就要返健康院再做Evaluation, 莎拉已經打定輸數, 陶寶B會Fail, 因為體能, 動作方面及社交方面真係一啲問題都沒有, 但係說話方面真係delay了, 好大可能要轉介給專家再evaluate了. 其實自問每日回到家後都有同陶寶B玩, 又會同佢正面講嘢, 等佢可以學習口型, 但係呢位小朋友好似選擇性學習, 復雜既好似"Alligator"就學到, 反而"媽媽", "包包"就教極都唔識, 真係有啲沮喪!!!
另外去街時想佢自己落地行, 佢就要抱抱, 如果你拖住佢, 佢就放軟手腳, 等你拖都拖唔到佢要你就範, 真係好激氣呢, 呢啲仲唔係trouble two!!!
影相時會識得對住個鏡頭擺pose, 所謂既pose係打側晒個頭嚟影相, 好好笑, 而佢知你影相, 佢就會要立即睇翻張相, 跟住就自己笑得好滿意 (自戀狂^o^)
作息時間
而家大多數都會係10pm就瞓覺, 8-8:30am就起身, 而午睡就會係2pm開始, 瞓到4:30-5pm, 此schedule都算唔錯, 不過晚間上床時就一定要莎拉陪瞓覺, 謝菲嗲嗲陪瞓覺係唔得, 一定扭計, 試過有一晚莎拉約了朋友girls night, 10pm嗲嗲攪唔掂陶寶B, 莎拉唯有早早離場回家呀, 自從呢次事件之後, 莎拉都試過Train吓俾機會嗲嗲陪陶寶B瞓覺, 但係都係失敗呢, 希望遲啲會有所改善啦. 健康
感恩陶寶B一切正常呀, 陶寶B叻叻, Keep going!!!
Subscribe to: Post Comments (Atom)


text:
今日出發時間係11點,所以又可以瞓到自然醒,先落酒店餐廳食個自助早餐.
食碗米線加隻旦,再食碗粥.
嘆埋杯即磨咖啡.
同老友影番張相先.
食咗早餐,就同D老友喺酒店內嘅康樂室,玩番成三十幾年冇玩嘅運動.
成個丁俊輝咁款!
老友英姐都打得兩咀喎~
到夠鐘就執齊行理上車出發.
天仲係落緊雨.
首先黎到西城大街,參觀吓呢座東莞好有歷史嘅古城樓.
參觀完古城樓就上車去食中午飯.
途中嘅景色.
好快就到咗餐廳,今餐嘅名堂係「東莞風味宴」.
餐廳外嘅風景都唔錯喎.
香港人嘅一大特色,筷子杯碗一定要洗洗佢先.
同好兄弟呀生仔影張相先.
開飯喇,先黎白菜豬骨湯.
碌鵝.
肉碎枝竹.
唔知咩薯煮五花腩.
雲吞水餃.
紅燒豬手.
葱油切雞.
煎鯪魚餅.
清蒸邊魚.
煮冬瓜
煎苟菜餅.
食飽飯就上車往東莞展覽館參觀.
好快就黎到東莞展覽館.
呢D係附近嘅建築物.
入去睇吓野先.
都係講東莞點叻點叻喇~
真係好希望國泰民安.
呢D模型做得仔細,幅相唔講以為係真.
再上二三樓參觀.
腳下係東莞嘅全地圖.
當地科技園嘅模型.
古代人物.
古今有名嘅人物.
當然梗係唔少得燒鴉片嘅林則徐大將軍喇!
東莞嘅龍舟隊都有番咁上吓架.
民間節慶嘅醒獅同埋麒麟.
高鈇車頭模型.
參觀完東莞展覽館就離開上車番深圳.
先到皇崗落低幾個團友.
再到深圳口岸解散,我地番到屋企都係七點幾.


text:
呢張相係舒韻買第一對鞋時影曦嘅相(十個月大)
嗰時啱啱開始行~
佢地好好服務,仲影埋呢張相SEND去EMAIL我到添! (唔知香港有無啲咁嘅服務啦!)
英國人好重視小朋友嘅鞋, 覺得隨便買對會著壞腳.
十歲以下小朋友嘅腳仲未成形㗎, 所以買鞋時一定要小朋友親身去試
因為有啲款唔同,鞋嘅大小闊度都唔同, 所以唔可以只係跟住尺碼買~
我所有朋友嘅BB都係喺CLARKS到買第一對鞋㗎!
CLARKS嘅童鞋分幾種, 有種就係腳底嘅軟膠伸延到鞋頭到嘅,係專係畀學爬嘅BB著嘅
著咗後等佢地爬時啜到個地多D,又唔隻腳仔
不過通常佢地都係趁BB學行或識行先買鞋
當日我地去咗CLARKS嘅專門店,有專人同佢地度腳嘅大細,仲會度埋隻腳嘅闊度
個個BB對腳嘅厚度都唔同,所以唔可以只係睇對腳嘅大細嚟買.
最窄嘅係D,最闊嘅係H
E.G.影曦第一對鞋係 F,靖翹係G,舒韻都係F
但係佢地一路大, 腳嘅濶度都仲會有變, 影曦嘅而家係E, 靖翹係F!
而且唔建議著二手鞋. 因為小朋友著新鞋時,鞋會就住小朋友腳嘅形狀而變形
著二手鞋嘅即係對鞋唔會"perfectly fit"小朋友嘅腳,咁又會著壞鞋
CLARKS嘅鞋係貴啲,但係係物有所值嘅!我D女嘅鞋全部都係喺CLARKS買.
佢地著嘅衫全部都係二手衫, 但鞋就一定要新嘅!
之前我都試過去DR. KONG到買,但佢地只係度大細,亞女著咗之後隻鞋鬆泡泡...真係好差!!!
東涌有間CLARKS OUTLET,童鞋會平D,但係就成日斷碼~


text:
呢張係用 D300 個 LIVEVIEW 影 GA﹐呢個 Function 真係十年都唔用一次﹐不過今次用 LIVEVIEW 高炒小貓成功啊
查實佢地係鐵網入面GA﹐所以就要係鐵網上面高炒LAW
眼神真係殺死人呢
影左一陣﹐佢地都唔出來﹐咁我地咪向前繼續影LOR﹐我地係前面影左一陣﹐果位同我同日出生的朋友仔返轉頭﹐原來有正野啊
兩隻貓貓都出左來﹐任影啊 ﹐呢次發啦
貓BB想點呢
做乜打媽媽呢
媽媽還拖啦
玩左一陣﹐媽媽都冇佢咁好氣﹐休息下好過
BB貓好鬼活躍走來走去
我地要走啦﹐你睇下佢幾唔開心 ﹐有D失落TIM﹐哈哈﹐我地都唔舍得妳地啊
去到海鮮鋪﹐點解冇相交﹐咪係因為佢 LOR
佢係邊位
咁可愛 GEI
咪係明月海鮮老細 LOR﹐佢叫小妹啊﹐呢度間海鮮鋪佢睇GA﹐又係明月海鮮 GEI 新善大使來呢
(小妹呢個名係我早一日我睇 NOW 十面埋伏時章子怡一角果名來 wakakaka)
同小妹傾左一陣﹐又繼續行﹐又發現正野﹐不過影左佢一張﹐佢就番左入屋啦
呵呵﹐又見到令一隻正野﹐遠距離影左張先
唔水驚啊﹐同你影幾張之 MA﹐不過佢唔識聽我講野﹐佢講客家話﹐唔識聽廣東話﹐溝通唔到
維他奶 FANS 沙膽明
去到天后宮﹐有幾個看更係度﹐不過佢地都好鬼悠閒﹐同我屋企樓下D食蕉一樣﹐WAKAKA 直頭相信佢地都係信同一個教GA
守夜晚GEI看更榮﹐佢未當值﹐所以訓陣先
佢係當緊更GEI 強仔﹐唔好以為佢訓著
查實佢有個好先進GEI SENSOR﹐有人經過佢就會用眼 BEAR 住你﹐冇人佢就訓﹐非常之 PRO﹐點解我咁清楚﹐因為我屋苑D食蕉話我知 GEI (∩_∩)ゞ
呢日回家買了個西瓜來做番杯正野﹐加埋D益力多﹐涼晒
搞暈後 WAKAKa
正啊﹐最後飲晒冇肚痛
感謝 森里 Do The Best 提供以上資料
個人日誌: www.dickens-au.com/


text:
話說msn入面有隻公仔, 我每次見到佢都覺得好鬼搞笑! 佢隻眼真係好鬼賤, 又笑得生硬!! 細細粒, 搞到人身到痕埋! 哈哈!! 所以我好少用呢隻公仔o家!! 但係有個同事叫Trisha就超鍾意囉! 重成日攞佢同其他嘅msn公仔嚟作故仔, 超低能囉!!
尋日, Trisha走出嚟同我講, 話佢唔見咗把交剪, 我未比我嗰把佢用囉! 點知佢話唔好! 咁好啦, 我就入文具櫃攞把新嘅比佢啦! 沿途...佢係咁笑囉! 問佢笑咩, 佢又話笑到講唔到嘢! 算! 反正佢成日都係咁傻傻哋, 跟住經過Pantry時見到Niki, 佢向到飲緊水~~ 我冇理佢繼續行入office攞文具, Niki呢個時候番嚟啦! 重問我食唔食綿花糖添! 我話唔食啦! 攞完嘢就出番Reception啦! 一出到去, 都未坐低我已經笑到停唔到, 低能o家! 真係低能o家!! 哈哈哈!
原來佢哋做咁大台戲, 哈哈哈! 係因為要引開我, 然後Niki就有機會向我個mon.到貼佢哋親手整嘅貼紙, 真係低低哋o家! 哈哈!! Niki唔去考藝員訓練班side曬佢d咁嘅人材啦!! 嘩哈哈!
之後, 佢哋重特登出嚟, 話睇吓我有冇meet走佢哋嘅一番苦心喎! 又話佢哋自己都貼咗又剩! 你話佢哋痴得幾勻循呢~~~


text:
濕度得番50度的一晚
呢一晚決定同Midby上第一次英文課 - 用A+ 送o個本"My First Bath Book" 去教 "GREEN" 呢個字.
Midby 爸聽到就話" Midby 好慘, 未出世就要上堂喇..."
話說esdlife有位JM 睇完七田真既胎教書同我分享, 佢話胎兒呢個時候已經睇到書架喇, 可以將本書仔放o係肚前面, 之後每次教佢認字.當然要經常溫習,bb始終都係bb, 反覆睇同一組字應該會易d 加深印象既.
雖然我冇睇過七田真既著作, 我都o係library requested 好多本胎教書, 希望當中搵到d 好橋, 實行同我肚內既Midby 好好上番一課.
我所用既方法如下:
1) 每晚12時臨訓前, 上床用手輕輕拍下個肚, 叫幾聲Midby, 雙手feel 下Midby 郁唔郁, 郁既就會同佢傾下計, 有時驚佢已經zzz左, 唔想disturb佢呀!
2) 同Midby 講我同佢上堂喇, 將本書仔 (A+ 送既, 幾好架, 係bath book, 比bb 洗澡時睇既書仔, 有6頁, 每頁介紹一種colours) 放o係肚前面 (聽講BB 睇到肚外面既情況架wow, 係既就真係太神奇喇!!!)
3) 6種顏色中, 我揀左我最鐘意既green 做開頭, 同女女講因為媽媽鍾意GREEN, 所以1st 個教佢既字都係green, 而唔係其他colours
4) Midby 爸驚自己發音唔準, 叫我教, 而佢就陪住我, o係我旁邊, 不過我講green 一次, 佢就同我一齊讀 (不過多數都得我1個人同Midby 上堂乍)
5) 我打算1個星期7日都係教同一個字, 最多加插d 故事
6) 上完堂之後, 就到Midby 爸出場了, 佢每晚都會同我個肚塗茶花子油, 佢會開胎教音樂比我同Midby 聽, 一路塗, 一路同Midby 傾計, 不過唔知係因為我訓左上床, 聽音樂定係Midby 爸既關係, 次次Midby 都好靜架, 好乖咁唔郁比爸爸同我按摩
7) Midby 爸覺得係因為Midby 似我, 鍾意massage, 所以佢會變得好安靜
8) Massage 完之後, Midby 爸o係我個肚上面輕輕拍兩下, 示意佢訓覺喇, 希望Midby 分到massage 時同埋massage 完Midby 爸比既signal啦!
我會努力睇多D 胎教書, 搵D WORK既辨法, 希望對Midby而家同埋出世之後有正面既影響!


text:
落到山後,終於睇到個情況—落山既路幾乎全部塌晒,全部人都係外面地上搭晒帳蓬.有d人訓係車入面,我地四人由於太遲到達,己經分唔到帳蓬.管理處既人安排左我地坐係售票處既單層平房入面,先坐到天光,再作打算.無辦法,惟有日頭先算.
凌晨五點半,仲落緊雨.一起身就立即去搵帳蓬,為自己今後幾日既容身之所諗辦法.我估計,能夠係呢個環境搵到帳蓬既機會唔係好大.去左附近幾個店後,幸運地比我地搵到一個舊式既軍用帳蓬.因為呢種帳蓬架設難,本地人唔識用,所以成功比我地租到.但係呢種帳蓬有個好大既問題,就係唔防水!
日出後,終於見到現場情況—
無水,無電,全部人住晒出黎.周圍都係塌方,落石,塌牆之後既場面.
眾人議論紛紛,有旅客想即刻離開,有人應為太危險.我搵搵其他人收集一下資料,發現三個香港人唔知去左邊,搵極搵唔到.另外,通向外面既夾金山同巴郎山都係海拔極高既危險山路,呢個時候行呢d路等於送死.手機無訊號無辦法知道外面點,路通唔通都唔知道.跟本無辦法肯定條路無塌方.惟一可行既辦法就係去小金,繞路回成都.路也相對比較安全.
但有係小金黎既司機話條路己經塌左,去唔到.以且小金之後既路,完全無辦法知道.見一步行一步,太危險了.現時情況就係,無路可行.惟有先係帳蓬待個一兩日.
等二日夜晚,落大雨,唔防水既帳蓬終於頂唔住.全濕.怕且唔走都唔得了.
朝早起身,打聽一下路線.聽聞凌晨時電話訊號曾經出現過.有人問到小金既路己經通番,康定與丹巴等地既交通無受影響.咁只要搵到車去小金,又搵到車由小金去丹巴,就可以從丹巴番去了.即時搵人問清楚!
係兩個外國人口中問到,佢地曾經搵過管理處同公安幫手,有關人等話由於通訊困難,一時搵唔到車,搵到之後會安排佢地離開日隆去小金,於是佢地就番黎等.成村都係人,太唔夠積極掛?幾時等到你?於是搵齊同伴分頭行事,執好晒d野後去管理處等到有車為止.
進行途中,三個香港人忽然出現!於是順便帶埋佢去搵車.走唔走到各安天命.
一個鐘頭之後,管理處安排到一架旅遊團既觀光車載埋我地出去.三個香港人都趕得切上車.
到達小金之後,問題先開始.小金搵唔搵到車去丹巴實在係斷鬼估,而且據報全部油站停油.能唔能夠搵到有油既車真係唔敢肯定.另外,陸續到達小金既人將會越黎越多.到時人多車少,一定無機會.走唔走到就睇呢一個鐘可以做咩啦.
就係大家與其他車既人係度行黎行去搵車時.我地竟然係旅遊交通服務部到打聽到由小金去丹巴既路早前塌左方,所以全部車集合晒係一個九唔搭八既小金氣象局停車場入面等開車!咁既地方!鬼有人搵到咩?即刻拉齊人馬衝過去!
去到真係有幾架車係到 stand by 緊,盡快係未有人搵到黎之前搞店架車有咁快走咁快.腦裡面浮現緊 Amazing Race 既情節.最後,我地 team 人決定先開出架車,去到塌方既路段,等路一通就立即通過.雖然危險,但係有效.
車開得極快,因為司機都好驚.去到塌方地段,睇住堆土車清埋現場,司機一路望住山坡上面,驚有石頭跌落黎.
清好路後,司機亡命飛車逃離災區.15號 下午四點鐘,終於到達丹巴,基本上丹巴己經唔係災區了,,有水有電有通訊,交通正常.仲可以睇電視了解下周圍點情況呢.搵個賓館住一晚,買定第日既車票丹巴去成都就可以番去. 兩晚無訓,四日無沖涼洗面,衫褲全黑.床都好耐無見過了.訓死左一晚後.16號下午番到成都.
逃亡成功!
[旅遊系列]汶川大地震 --- 日隆
落到山後,終於睇到個情況—落山既路幾乎全部塌晒,全部人都係外面地上搭晒帳蓬.有d人訓係車入面,我地四人由於太遲到達,己經分唔到帳蓬.管理處既人安排左我地坐係售票處既單層平房入面,先坐到天光,再作打算.無辦法,惟有日頭先算.


text:
係華欣玩在幾日﹐尋晚終於都番在黎喇.華欣係一個無Pattaya咁 Hea o既地方﹐你會見到佢雖然係條街度都有人行﹐不過D人唔算真係好懶懶閒﹐某程度上都覺得佢地好似忙忙地添.
我地o既行程係五日四夜﹐機程要兩個鐘鬆D﹐然後由BKK機場番酒店又差不多四個鐘.由於我地係中午機﹐所以計計埋埋番到酒店都已經係當地時間晚上十點幾﹐無錯... 即係香港o既十一點幾啦﹐我實在唔可能當果日已經玩在一日.然後離開果日就中午走﹐所以極其量我地只可以算係玩在三日半而已.
但係我地o既酒店就真係好鬼靚﹐就算你睇到D相然後嘩『車... 邊係好靚o即』﹐我都會當你係因為無得去所以咁講﹐我地係一般旅遊書度見到o既環境﹐就正正係晒我地眼前﹐我地已經係選擇最平果個Package﹐如果選擇High D果間﹐唔知係咪真係會仲正呢?!?!
哩幾日太陽伯伯都算對我地唔錯喇﹐雖然有一日落過大雨﹐我地仲因為水沉被困按摩店﹐但總算我地係酒店泳池玩在兩個中午﹐正正係果日最好天o既時候﹐咁我無曬黑幾多﹐小小夠喇﹐費是番要買美白產品搽啦﹐到時真係攪著自己啦.
而食方面﹐我同Frankie (喂喂.. 佢係女仔黎o架) 餐餐都要泰﹐就算去到人家地部o既FoodCourt 都搵佢地o既地道o野黎食﹐都幾好味o架﹐不過亦都有唔好味o既o野 (唔好話我無寧兩可啦﹐你係我就明o架喇!!) 另外﹐果日o既大雨亦幫我地去在一間地道o既小館子食晚飯﹐遇到好Warm o既 Family﹐口味隨意調較但依然好味﹐竟然連冬蔭公覺得唔夠辣都可加辣﹐一家幾口三代同堂﹐連Grandma 講英文都郎郎上口﹐哈哈... 廚師係阿仔﹐煮o野出黎好味又賣相靚.
臨走果日唔知係咪有咩團體來了酒店﹐餐廳食早餐o既人很多﹐D Waiter都執唔切枱﹐同埋哩一日o既早餐求其在好多﹐某一日有格仔餅食(巧手工同時間D)﹐但果日變在係炸蛋汁麵包(駛唔駛咁求其啊???)﹐Oh My God...
好﹐由於有大量相片o既關係﹐我會分開一件一件事去Post 格﹐希望你地有心機慢慢睇﹐睇下你地感唔感受得到其中o既一D放假o既感覺啦!!


text:
寶川溫泉
最大嘅賣點就係佢嘅露天風呂,相比只有四十多客房規模嘅溫泉旅館,佢一共有四個露天風呂之多!而且除咗室內既澡堂之外,四個露天風呂全部沿河而建,同樣地享受森林河川嘅開掦景緻.四個露天風呂之中,般若之湯,摩訶之湯及子寶之湯三個係男女混浴,而摩耶之湯就專為女仕以設.所有溫泉之中最特別既就係子寶之湯,因為佢嘅面積之大而被譽為露天風呂日本一及世界一.更加係健力士世界紀錄大全之中最大嘅露天溫泉!
子寶之湯大嘅程度可以比得上25米泳池,由於寶川溫泉係以露天風呂作為賣點,前往浸溫泉嘅住客可以話係比其他溫泉旅館多,好彩呢度嘅溫泉又多又大,所以就算整間旅館所有嘅旅客前往四個唔同嘅露天風呂同時浸溫泉,你都唔會覺得擠湧.
但係溫泉太大其中一個缺點就係溫泉水溫難以保持,所以今次我係冬天最凍嘅時候入住寶川溫泉,當中最大嘅子寶之湯只是開放咗一個細小既範圍,以保持溫泉水嘅溫度.而係隆冬時分,由於溫泉四散係河流兩邊,由客房前往要走大概五分鐘嘅山路,係天寒地凍零下十幾度嘅情況之下,實在凍到不得了!所以記得要係前往露天風呂之前,先去旅館內室內澡堂沖翻個熱水涼保持體溫,先至好行出室外!
而且正如我之前所講,由於旅館最大賣點為日本一嘅露天風呂,所以餐饍及服務可以話係冇乜特別,但係如果以一萬円價錢就可以享受到四個唔同風味嘅露天風呂,我都覺得物超所值!但係大家都要記得入住旅館之前,先前往附近嘅便利店或者超級市場買定零食飲品,因為溫泉旅館附近係一啲店舖都無.


text:
傑志喺沙田石門嘅足球中心,房署諗住收咗佢,由於舊年至用八千萬起好,當中包括唔少馬迷嘅血汗錢,所以政府話要收番傑志足球中心,登時媽聲四起.
其實傑志足球中心個view幾好,同沙田第一城一樣,都係臨河景.呢塊地雖然話係房署收,但房署收嚟唔係起公屋,而係起居屋.有高人講,起居屋,正係點解明知全城媽爆都要收番傑志足球中心塊地,因為有梁粉發展商,能夠喺傑志足球中心塊地上搵到食.
中環客之前都講過,梁粉一上台,立即大力推廣私人參建居屋計劃,喺一眾大地產商中,最熱衷於搞私人參建居屋計劃,一個係梁粉新世界,另一個係梁粉恆隆地產.好明顯,傑志足球中心塊地,有河景,又近石門港鐵站,有機會成為康山花園嘅廿一世紀版.高人同中環客講,呢塊地固然合新世界胃口.但以恆隆過往發展康山花園嘅經驗,沿住地鐵去發展居屋,恆隆都有機會去玩.所以好大機會,一早有地產商已經睇中咗塊地,然後梁振英為咗找佢成功上台條數,所以要傑志犧牲一下.反正香港隊搞到中國國家隊咁失威風,阿爺都唔想香港隊太強,免得阻住習近平發佢嘅足球夢.一個又搵到銀,又擦到阿爺鞋嘅天才計劃,梁振英點會唔做,反正香港人一早唔妥佢,民望負值咗n年,咁就不妨做多啲搵到銀嘅事.
所以傑志足球中心件事,無咁簡單,一般小市民要知道邊個會發到財,真係唔係咁容易.
中環客


text:
假POF呢家嘢?一街都係喇
最近有個球迷間嘅笑話,都成為中環人嘅話題,就係意甲勁旅AC米蘭嘅中資買家,竟然用假POF,雖然中資買家口硬話自己有能力買球隊.只不過,正常嚟講,呢單deal都係凍過北極啲冰.
其實假POF呢樣嘢,歐洲佬或者見得少,但香港中環融資界就見得多.所以依家買證監會牌又好,做配股又好,買殻又好,甚至買成棟大廈都好,基本要求就係你要有香港銀行POF.一方面,費時因為匯唔到錢嚟香港,搞到單deal炒咗粉,另一方面,大陸啲假POF多不勝數,而且大家都知強國啲造假術水平去到煉金術士嘅地步,單憑肉眼都難分文件真假,為免中伏起見,用香港銀行POF係穩陣啲.
一般嚟講,如果啲土豪堅有錢喺香港,出到份香港銀行POF,就要出埋授權,賣家就攞份POF去自己用開間往來銀行,透過銀行對銀行嘅溝通過程驗份嘢真假,所以唔會搞到好似AC米蘭咁膠,單deal公布埋至發現買家出份流嘢POF.而且香港銀行POF仲有一個好處,就係慳咗驗黑錢嘅功夫,香港啲銀行係見到筆錢乾淨至發POF,如果筆錢有問題,香港啲銀行都唔敢隨便攞自己嘅聲譽嚟賭,所以香港銀行POF係依家做中港交易嘅行規嚟.
如果歐洲佬下次做好似買賣球會呢啲deal,不妨要求全部要出香港銀行POF,搵香港啲律師,會計師做交易,依家英國未脫歐,話晒香港仲有好多持歐盟國籍人士喺個行頭度.香港人睇慣中國啲古惑嘢,唔會學意大利佬中伏.或者咁講,香港人乜伏都中過,無人比香港人經驗豐富.
中環客


text:
今日又無去做gym, 結果放工一個人去左青衣城遊蕩!
無意中去左書局買左兩本書, 我好少咁豪, 一次過買兩本咁貴o既書. 第一本叫《衰神左撇子》, 我一見到個書名就比佢吸引住, 我唔係用左手的, 但係小巨人就係左撇子, 我好想了解佢多d, 所以就決定買返屋企慢慢睇...
原來, 好多地方我真係無留意到... 例如搭地鐵或者火車, 佢地係會好唔就手架! 哈哈! 我睇完, 仲可以比蘇碧睇, 因為米高(蘇碧男友)都係左撇子黎架! 我地話蘇太太知呢件事之後, 佢都好驚奇! 公公對住佢地兩個食飯, 又成日笑咪咪!
另外一本係《餐餐有餸加》我睇完之後, 好想向身邊所有人推介. 因為佢講中晒我地由細到大o既生活一點一滴...
特別係作者提到佢弟弟好鍾意扮爆炸聲"銀芽! 銀芽!", 我立即諗起蘇小弟細個o個陣, 自己一個人玩lego飛機時o既情形. (因為我同蘇big只係會玩煮飯仔, 我地唔會同佢玩lego) 仲有晌屋企玩過o既所有遊戲, 簡直係感同身受, 所以立即決定要買. 睇完又開心又感動, 好似細個時候做過o既事, 只不過係琴日先發生咁! 好得意!
呢本書仲係作者送比佢弟弟o既結婚禮物, 好溫馨呢! 我仲搵到有試睇版
同上左作者個blog


text:
今朝早餐都未食, 不如就食個印度早餐喔. 之前一早已做了功課, 所以已經打算去Mubarak Restaurant食, 好多旅遊書都有介紹呢間印度餐廳, 藍色既外牆好易認.
餐廳其實好細, 餐檯全部在室外, 客人有本地印度人及華人遊客, 各佔一半, 有本地印度人幫襯相信都會正宗吧. 其實如果見到個廚房係咁相信都唔會敢幫襯, 不過因為呢度係新加坡, 加上網上對Mubarak既評價都好, 所以就決定點都要試一試印度餐.
至於點樣叫餐?! 睇吓個螢光幕見再睇吓其他食客叫咩參考吓, 之後就跟店內唯一既侍應order就可以.
莎拉就叫了一個Roti Prata(印度拉餅), 因為好似好多檯客人都有點, 個Roti Prata真係即叫即拉架.
Roti Prata普遍都會跟一碟咖哩汁一齊上, 但可能侍應見有小朋友, 所以就另外俾多一碟唔辣既咖哩汁.
看似普通既Roti Prata, 點知一食就估唔到係咁好食, 因為佢辣既咖哩汁真係好好食. 陶寶B就沒有食個咖哩汁, 只係淨食個拉餅都不知幾知味.
本來只係諗住叫一個Roti Prata食當早餐, 但點知見到隔離檯食緊碟炸雞飯好似好好味, 咁我都又叫一碟Chicken Biriyani試一試, 又係一個好有驚喜既食物, 最出色係個印度飯同埋伴菜既咖哩薯仔.
成日聽人講印度拉茶好好飲, 點知期望愈大就失望愈大, 因為個拉茶既奶味太重, 所以唔係莎拉杯茶呢.
整體嚟講, 呢餐小印度早餐真係驚喜之作, 而家莎拉打緊blog都好懷念呢個Roti Prata同埋個Chicken Biriyani
食飽就繼續慢遊小印度了, 印度另一樣出名既就係廟多, 所以就去了一間印度廟參觀吓, 入廟前記住除鞋呀.
呢間廟好似都幾人氣鼎盛, 因為除了本地人仲有好多不同國籍既遊客, 所以係廟內見好多遊客影相自己都放心影埋一份.
因為印度人鍾意拜神, 所以附近會有好多攤檔賣呢啲一串串既花.
印度人好鐘意買金, 所以係小印度區內金鋪多過米鋪.
沿途仲有好多Bollyhood既vcd, 唔知點解張張vcd既封面都係畫既畫, 今時今日影相仲快過畫啦.
另一樣好有印度特色既就係Hannah (印度手繪), 莎拉想試好耐架啦, 所以今次嚟到小印度就點都要畫Hannah. 走到去Little India Arcade內, 除了會有好多印度風既服飾外, 就有好多專畫Hannah既店舖.
莎拉就是但揀了一間, 之後就睇書揀圖案, 價錢收費就視乎圖案既大少而定, 莎拉就揀了一個畫手既中小型size既(如果想低調啲可以畫腳眼), 盛惠S$10.
繪圖師真係好快手, 唔駛10分鐘就已經畫好, 之後乖乖地坐15分鐘等佢乾透, 就可以走人.
初初畫好時就係好深色, 但等佢乾了之後, 凸出既顏料就會甩因而變成淺色了. 店主就話Hannah可以維持大約2星期, 不過最後莎拉1星期後就已經甩晒, 因為甩得快唔快係同你會唔會成日濕水有重要關係.
衝盪完小印度之後, 下一站就去翻牛車水, 點解又去?! 因為臨時收到家人要去馮滿記買”藥油”既指示, 所以咪要翻去快閃一轉牛車水囉.
既然未買手信, 見到胡振隆就入去買了一推肉乾等既手信, 其實除咗胡振隆之外, 仲有好幾間出名既肉乾店, 但係出面落住雨, 都唔周圍行了.
老闆娘好好人幫襯完後仲請我地食新加坡雪條呢, 真係好好味.
本來諗住起程去聖淘沙架啦, 點知經過見到有專食榴槤既攤檔, 謝菲忍唔住決定要試一試貓山皇.
即場開了一個食, 又真係好甜好香既, 食完個榴槤都可以當食了Lunch啦.
又諗住今次真係走架啦, 點知見到老曾記, 諗起前兩日食既”Curry’O”(咖哩雞肉角)真係好好味.
雖然只係薯仔, 雞蛋加雞肉既咖哩角, 但味道真係好好食.
於是乎又食一隻先捨得走, 今次真係好飽好飽啦, 終於可以離開牛車水了.


text:
2012年11月21日 星期三
[潮文]某台其實係寵物,兼論奴才之高下
功利小家又無知嘅香港人,經常以為某個電視台係一盤生意,所以推而廣之,認為佢嘅收視咁低,應該執咗佢,收返個牌俾其他人搞...
錯! 錯晒! 一間蝕足廿幾年,日日推架法拉利落海嘅公司,點可能係一盤生意? 咁嘅生意,點可能唔破產之餘,仲有幾個老闆接住買?
不才以為,由一隻寵物,或者一件富貴玩具嘅角度睇比較合符事實.好簡單一個道理,唔計狗房,寵物店,車廠之類,呢個世界養寵物,儲法拉利同林寶嘅人,有幾多係為賺錢? 只怕萬中無一.相反,我哋只會見到狗主同車主用一大筆錢買返嚟,再用好多大筆錢去養狗養車,經濟效益係絕對負數,但對佢哋嚟講,又有乜所謂,自己開心就得啦.
呢間一日幾次零收視,節目重播幾十次嘅電視台亦一樣,而家只係某政權為咗自己開心自己爽,揾某富商代養嘅超富貴寵物,或者係一堆寵物,同以前MJ個動物園一樣.而特衰政府當然唔夠膽做任何危害呢隻寵物嘅事,俾着你,就算老闆隻狗點樣鍾意亂吠,都唔敢毒死佢;如果老闆就係鍾意隻狗狂吠,你又等錢駛,可能仲要讚隻狗好中氣,主動提出幫手放狗,擦狗毛順便擦老闆鞋.
當然,你真係頂唔順隻衰狗嘅可以釜底抽薪,介紹老闆養其他狗,等老闆覺得呢隻狗其實無其他狗咁好玩,令呢隻惡頂狗失寵.失寵嘅寵物下場永遠都淒慘,睇住隻衰狗嘅慘樣,你條氣當堂順返晒,仲可以藉呢啲功績得到賞賜及加分.九流嘅奴才淨係識忍,三流嘅奴才淨係識讚,一流嘅奴才呢?要識得俾老闆更好嘅選擇,而令老闆貪新厭舊.連呢個道理都唔識,喺處理電視牌照時只會粒聲唔出,就證明處理發牌嘅官員以及特衰政府根本只係九流嘅奴才,難怪乜都做唔成.
訂閱: 文章 (Atom)


text:
2014 冰島自駕之旅 Day 6 31/10/2014 (星期五)
Hofn > Egilsstadir > Midgardur Apartments
今日我哋嘅行程係去 Egilsstadir,揀係到留一日係因為睇到冰島10月底嘅天氣可以有好大變化,有機會導致行唔到車,所以就預留一日.今朝起身,D風同雨重係咁強勁,應該有10號風球~~~好在今日無咩特別景點,個D景點其實都係要天氣好先去到.食完早餐,我哋就繼續等天氣好少少先出發,等等等...等到差不多成10點,見好似無咩減退跡象,咁就唯有冒住風雨出發~~一見到無咩雨就搬D行李上車,終於未到10點就可以出發,途中一路都好大風.
福字麵早餐加罐頭魚同炸菜再加隻蛋
睇落好似無咩嘢,但係其實出面好大風架....
由 Hofn 去 Egilsstadir 基本上係行 1 號公路,通常 GPS 都會帶你行呢個 1 > 939 > 1 ,咁樣行,但係係呢個時期.939基本上已經係鋪晒雪,重有就係呢一條939有部份路段係無圍欄,係個幾星期前重有 Blog 友被困要報警求助,所以就一定唔會行~~~不過今次亞GPS小姐係無選到行939個喎!佢只係揀全程行1號公路,不過又有 Blog 友之前行過話係 1號公路近939有一段路都幾難行,所以最後我就行咗 1 > 96 > 92 先到 Egilsstadir.
其實係由1號去92個到有一段路係 Gravity Road ,即係未鋪晒瀝青嘅路,都幾蹬下架...但係高速行駛下又唔覺會蹬個喎,反而慢速行個時就會蹬喇.中途又經過有落雪同落雨嘅路,又有D路又有D結咗冰~~~之後又行咗一條成6公里嘅免費隧道,都幾長下,行完隧道無耐就到Egilsstadir喇.
橫風橫雨
呢段路好大風
落雪
6公里嘅隧道
去到Egilsstadir已經差不多一點啦,咁我哋當然係搵個油站食返個 Lunch 先啦.呢個N1油站入面有間餐廳同埋又有熱狗食,我哋睇完餐廳個邊就決定食 Hot Dog~~~其實冰島油站嘅熱狗都真係幾好食,我哋重加咗好多醬,正....
食完就去對面超市到睇下有無嘢買先,因為要買今晚嘅晚餐同埋聽日嘅早餐.對面間 Netto 超市都幾大下,但係有D嘢淨係得紅豬先有得買.買完嘢,大概三點幾,就去睇下有無得Check in 啦.
有考慮過食燒雞,不過一隻就會食飽
呢D唔知咩生果來嘅
重有自助沙拉
超市入面有呢D機可以check到想買嘅嘢幾多錢
冰島巧克力...要請好朋友食嘅嘢
呢一間 Apartment要打電話俾佢先可以Checkin 到,應該好似其他住宿咁整個密碼鎖咪唔洗咁煩囉....不過好彩我哋上網咭個到都重有得打電話,打咗俾佢大概10分鐘到就到咗啦.我哋住係頂樓(頂樓都係三樓啫),無Lift,所以就要搬兩件行李上去啦,如果係大件同重嘅行李都幾痛苦.
Apartment 好大間
其實呢間 Apartment 可以住到最少4個人
本來諗住天氣好就係附近到周圍睇下嘢嘅,同埋會揸去附近嘅一個鎮Seyðisfjörður到睇下,不過D雨越落越大,咁我哋唯有係住宿到Hea下啦~~~
食咗Dinner 之後就可以早D休息,諗住今日D天氣咁樣應該睇唔到極光架喇.不過都用架相機係房到得閒影下喇,點知去到8點幾個時又見到綠色嘅光出現,即刻著返衫出露台到影相,不過呢間房個露台個圍欄好高,影得比較麻煩D..睇返原來都幾強個喎,不過又因為對唔到焦,所以都係朦朦哋,唔係好清.影到9點幾就無晒喇~~~之後就瞓覺,中間有醒過都順便影一張睇下有無極光,不過最後都係無嘅...
影影下係房到影到有極光
即刻出去影


text:
新既卡片終於印製好了,係哩到真係要特別多謝幫我設計既朋友.
相信有D襯過既又心水清巴客人都會諗到「卡片?好似唔見你有派過卡片喎~」的確,其實對上一次印製既卡片係好耐好耐之前已經派哂出街,而後來又點解無翻印呢?當然係因為有部份既資料已經唔Update,而且其實張圖有D問題,因為當年係搏搏地既情況下用左一張象素唔夠高既圖...
之後一直戈位朋友都忙,約左幾次都約唔到時間坐低傾傾新既樣式;到後來有兩次有約到時間見面傾同再諗,但係就卡住左係個設計問題到,因為當時新諗到既設計就係差一張岩心水既圖,結果拖下拖下又一段時間.
而早排又發覺多左機會派卡片,所以再約佢傾傾,咁岩搵佢既時候佢又好得閒(可能真係整定...哈哈).隔左一段時間,今次大家個腦都無咁實,亦都有新既靈感,將神秘學符文打斜黎擺係背面,正面用左一個含有神秘學意思既圖案做主要形象,其他就玩字型同簡潔風格,自己覺得其實好似有D日系風格.
不過其實最大膽既我覺得係將所有有提供既服務全部刪走哂,只係係個名下面寫返低「占卜師」三個字,感覺好似型D COOL D,哈哈.因為黎緊都會用埋其他既占卜術黎解決客人既需要,下面Facebook戈到都寫左係澳門塔羅占卜社,反正一睇張卡片都應該知道係西洋占卜術.
至於如果其他仲有D咩?就要等有緣人有需要既時候問到先啦~反正其實卡片既設計,再加上「占卜師」三個字,已經好足夠去表達係D咩黎了.
哩輪天氣好舒服,成日都想訓覺,晚安.


text:
前日就同大家講新年會幫大家搵定隻可以解悶嘅Apps,等你拜年時冇野做可以玩陣~而家就同大家介紹吓《樂高旋風忍者》啦!一黎夠好玩,二黎又可以同啲耐冇見嘅親戚打開話題~一石二鳥,係咪好主意呢?
LEGO® Ninjago REBOOTED《樂高旋風忍者》係一款具有鮮明特色嘅跑酷遊戲,結合左橫版以同直版跑酷闖關嘅玩法,睇住搞笑嘅方塊忍者一邊收集螺絲釘增強忍術能量,一邊施展忍術進行無邊無盡嘅奔跑,真喺又好玩又好笑.
既然今次方塊人扮演角色係忍者,咁出色嘅身手肯定係必不可少.而且在無盡奔跑嘅過程中還要應付一波又一波嘅敵人.
而玩法唔難,點擊螢幕為跳躍,下滑為滾動,向前滑為攻擊,往反方向滑為跳躍攻擊,玩家必須使用忍者嫻熟嘅身手左閃右避,飛簷走壁突破各種機關,運用神奇嘅忍術狂砍狠斬,前衝後突消滅所有敵人.
關卡中嘅敵人和機關安排都係非常多樣化,玩家只要控制好忍者迅速作出反應,運用唔同嘅動作同招式來應付每個機關,一個唔小心很可能就變番做Lego粒架啦.
不過遊戲過程中玩家會收集到好多不同顏色嘅螺絲釘,每個螺絲釘都可以比忍者嘅忍術補充一定量嘅能量,當能量集滿後會隨機釋放出唔同嘅忍術技能,有絕對防禦保護同埋有完全隱形嘅變身,殺敵通關無障礙了.
呢隻Game睇落好似好好玩~不過我嘅原意唔係叫你哋掛住玩唔理啲親戚丫~係比你哋有樣得意嘅野可以打開話題姐~新年快樂啦大家!
Comments
Powered by Facebook Comments


text:
一肚火
我用左和X寬頻好多年, 因為佢D/L野夠快, 不過隔一個月就會斷線一次, 打去技術支援要聽一大段錄音先有人聽
話說星期六下晝放工返左媽到同D親戚食下飯, 返到屋企3點幾諗住開電腦玩下, 點知又唔得, 咁又打去搵人整啦, 約左今日4-6點
6點師父打比我話佢已經到左, 叫我開上網部機, 咁我個時係公司, 我媽又唔識, 咁我叫佢可唔可以去我屋企開, 之後佢話因為個機房唔係我個楝樓係第二楝, 所以佢唔想行黎行去, 咁OK我打比媽教佢開啦
到9點幾佢又打黎問我開左未, 佢話佢check唔到, 咁我叫佢去我屋企搞啦, 佢又話太遠唔想行, 之後同佢噪左幾句, 問佢叫咩名又唔話我知, 你接得CALL嘅咁就要搞掂佢啦, 咩叫唔想行呀, 唔想行咪唔到DO囉
隔左一陣媽打比我, 話個師父上左我屋企整斷左條上網線就走左啦, 搞錯, 咩人咁無品, OK你一句唔整咪唔好整囉, 做咩要走上我屋企搞D線先, 嚇親我屋企人點先
真係嬲到爆呀, 以前師父上親黎整我都一樣唔係屋企啦, 點解今次會搞成咁
頂你, 佢係咪食屎大架, D死靚仔未出黎做野受過氣, 鬼唔望佢一世無出色啦
我都好少對街外人發咁大脾氣, 佢真係第一個


text:
終於都出發去台北啦,講左成年以家終於可以去到,一陣坐中華嘅00:10機,去到台灣機場唔知有咩坐車呢,又要通宵,希望我頂得住啦
4月25號我嘅小學同學結婚啦,佢地拍左拖差唔多10年,真係好勁,我同佢好似由幼稚園至到中學都係同校,小學時好fd架,但到中學因為唔同班,所以分開左玩就唔同左啦,見到佢簽紙個刻真係好感動,佢同佢老公仲搞笑呀,佢就未讀已經喊,佢老公就讀錯晒
大家唔好誤會我結婚,其實我係想講Pong嘅同事(用H黎稱呼),佢5月廿幾結婚啦
上年年尾我買過一隻海星bb係公司養,21號同事話要幫佢個隻換水,咁我攞我個隻黎睇下,佢成個禮拜無郁過啦,之後我用牙籤篤佢,慢慢變左粉呀,原來真係屎左喎,一隻唔洗點理佢嘅海星bb都可以比我養死左...
昨日星期日Pong唔洗返工,10點幾同我落街食完早餐,返到屋企睇埋個套日劇咩主播之後就開始同伯母一齊執野,今次好醒啦買左口罩,因為我星期六個日打丐嚏打到我死呀,執到1點幾佢爸爸都返黎2點幾去飲茶,飲完茶去左工廠區個面有個傢私庫,咁我同Pong兩個去睇,之後去APM買票睇戲
今日短週唔洗返工,11點幾起身擦完牙就開始整好個紙皮箱執野啦,執左四大箱野仲有D野都唔知點執好,之後就去數下錢,係Pong儲嘅散子,有成三千幾蚊,又重喎唔知報紙檔要唔要呢
我今日開Pong個facebook見到佢弟弟個女朋友打左句野,睇完之後我叫Pong睇,佢就覺得好過份洗唔打句咁嘅野喎,大家唔好誤會我check pong野,而係我玩petpet同restaurant啫
4日復活節假只係行下街,世伯仲買左4個紅白藍比我地執冬天衫,距離搬屋仲有8日咋
昨日開始放復活節假啦,係屋企hea到1點幾先換衫出街,去左九龍灣嘅Ruby tuesday度食野,因為之前係百老匯買野送左張6折比我地,我都係第一次去食咋
唔記得幾時Post過一張對唔到焦嘅白掌花上黎,
星期六個日終於開左啦,好似枝羅牙捧咁,
可能佢個體積大左對所以對焦都容易左
昨晚終於都睇草蜢忘我演唱會,真係好緊張架,8點鐘可以入場,8點9先開場,睇嘅人大約都係廿幾歲以上,原來我地個位都算前架,就係咁先影到相咋,真係要多謝Pong個同事啦
好野聽日有得睇草蜢忘我演唱會啦,尼期真係好多演唱會睇呀,5月又有謝安琪啦,不過劉德華同鄭秀文唔知幾時會有呢,最想睇係佢地兩個
昨晚放工出左尖沙咀,諗住睇下north face同埋patagonia嘅運動型d嘅喼,我地就睇中左patagonia不過太貴啦大嘅要$4xxx細嘅$31xx,不過細嘅又怕唔夠用,north face就$16xx不過Pong話怕佢隻料唔耐用喎,之後行行下就去左食new york fries


text:
感覺今年生日同之前好唔同,好開心,好熱鬧,好多節目,豐富到直情有個馬高黃金週添囧!
多謝請我食大餐嘅表氏夫婦,敏敏,Raymond,威利
要你地破費添,不過我面皮厚到唔會唔好意思架,你地放心啦~囧
不過我有啲為威利個荷包痛,仲話想買禮物…傻佬~
多謝響MSN度send message俾我嘅Billy,Fatin,Joey,Tony,洋,昌,基,勁
多謝你地半夜三更都SMS我,好開心的說
多謝響FB恭喜我嘅Aaron,Toni,Nicky,MianFoo,Kenny,菌
好開心自己冇俾你地遺忘,當然仲有上面提及過嘅朋友唔再重覆就是
多謝十二點打黎講生日快樂嘅Dito
點就估唔到你會打黎恭喜我仲要準時果隻,識著你呢個益友真係幾世修到!
多謝凌晨兩點打黎問功課,然後先send SMS恭喜我嘅Jason
作鬼死你咁夜仲打黎…囧
最感動嘅莫過於係Vince打黎
當我小睡時迷迷糊糊咁收到電話,有把好熟但又認唔出嘅聲響度唱哂成首生日歌
問佢邊個又講個唔知咩名出黎,收線之後開始估係邊個啦,最後諗起原來係佢
其實自從食完個大檸檬之後都冇乜聯絡,所以都好驚喜下架 (前排先發夢得到佢LOL)
雖然我唔敢肯定第時有冇勇氣再見你,但至起碼響呢一刻我將真實都扔埋一邊先
人生就係咁,少一點執著,多一點快樂 (雖然仲未放得低係一件好可悲嘅事)
最後要多謝嘅就係聽日要陪我食lunch嘅George同食Dinner嘅糖生
我嘅寶貴生日就獻俾你地兩個啦~囧 (其實聽日要補堂下午五點至夜晚七點…Orz)
總之呢,生日快樂啦馬高囧


text:
第二日一早去稚內駅既宗谷巴士Counter買Bus Tour票, 我地果然係第一個報名, 仲預訂埋第三日既利尻Bus Tour, 我問可唔可以買埋票, 因為懶得去碼頭買, 職員只係比左訂位編號我, 車票要我去到利尻先買, 咁無辦法啦
早餐前係站前影下相
酒店早餐都係BUFFET
水果好甜
仲可以自制勝手丼
無食到湯咖喱, 應該唔錯吧
老公整既勝手丼看似好專業
酒店有好幾家餐廳, 唔怕無野食
8:10AM BUS TOUR開始, 成團只有五個人, 除左我地兩夫婦外只有三個單丁既大叔, 都幾攪笑
第一站係我地酒店隔離既防波堤DOME
導遊幫我地逐一影相
第二站氷雪之門
可以落車25分鐘
樺太犬像, 睇過好多次南極大陸, 每一次睇都好感動
顯示了與各地的距離
呢D係唔係薰衣草??
是日打風前夕, 天氣很好
又係紀念樺太犬既椑, 樺太犬果然係道民心目中很重要
第三站ノシャップ岬
又可以落車
無入去睇, 跟本唔夠時間, 跟團無辦法LU
有間手信SHOP
鹿肉都有得賣, 唔知係咪我聽錯時間, 攪到導遊姐姐出黎揾我地上車
都唔記得第幾站..... 遠觀宗谷牛
最後一站宗谷岬
呢個係紀念大韓航空既空難
如果記得呢件事都知當年架飛機係庫頁島墜落
附近有個平和之鐘
呢舊岩石會播住宗谷岬既歌
呢個像似乎都係地標
有介紹啊, 係紀念1971年北海道牛奶產量突破100萬噸及飼育乳牛突破50萬頭
呢幅圖顯示了稚內既地理位置, 同俄羅斯既庫頁島最近點只相距43公里, 其實係稚內有船去嫁, 我老公好恨去, 要坐5個鐘頭船, 而且唔係日日有船, 實在安排唔到
呢度同庫頁島距離仲近過利尻島
最後去到呢個好好好重要既景點, Arashi當年都有係呢個位度合照, 我地終於去到日本最北端, YEAH!!!!
其實唔知點解稚內有好多暴走族, 可能D路好片, 淨係ANA酒店都住左唔少, 成隊車隊好型
外面只有20.5度, 夏天黎絕對唔熱, 不過風好大
呢度好多間自稱日本最北端食堂


text:
5-4-2012 星期四
酒店早餐至到9:30
我地8:45落到去食早餐
我將酒店所有嘢攞晒返黎喇
係咁多喇
酒店附近有間食店開咗門
就入去食早餐
先自助售票
有飛在手之後你就坐定定喇
250yen嘅和風牛肉飯
200yen的蛋烏冬
我地係西新宿,搭地鐵去銀座
係銀座轉車
我行咗10分鐘至行到去G線
搭G09線
去淺草
我好似搭咗好耐車咁呀
係呀,1個鐘呀
太早,無咩店開門
呢間係少數開嘅一間,亦係我編咗要去的
買咗兩塊布
行下行下
去到仲見世通,曬到呢
開始多人喇
通街都係櫻花
呢個就係我地目的地喇
觀音寺
點香爐
插咗入去之後,就將啲煙撥向自己身上
呢個係比人將求到嘅兇籤綁係到
兇籤唔帶走
我都有求,第一,二次唔識求,一攞起籤筒就跌枝籤落黎
兩枝都係吉籤
到我開始識打橫搖個籤筒時
係一枝兇籤
打開個櫃攞籤時,一見係兇籤,即刻閂埋櫃桶,當見佢唔到
再求,吉籤
哈哈,走人喇
隔離仲有間廟喎~
原來入廟前要先洗手,漱口
我地拜完先知道
有個伯伯教我地點洗
放心,雖然佢講日文,但唔知點解明白清楚
開始有人群喇,我地快閃去另一邊廟
廟外好多小食檔,我又肚餓了~
佢少得好香好香
吖~~~佢炒麵架
係喇,就係呢間廟喇
櫻花,我知,我知好光,睇到好攰吖嘛
我唔打字喇~
咁啱今日係十五,應該唔食牛嘅我
黎到日本,照食可也
日本憎侶係可以食牛
觀音寺出面有牛肉串燒買
我好叻,可以忍到唔買
因為我要去食飯
去大黑家食最出名嘅天婦羅
原來呢間搬咗,搬咗後面街
諗住門口咁少人,唔怕等啦
點知入到去,起碼有30人係入面等緊
即閃~
放心,我做咩都有兩手準備
去花月堂食飯
有好出名嘅蜜瓜包
何為蜜瓜包呢?
即係香港的菠蘿包
但佢上面灑上少少砂糖
好好味架
店內環境很有懷舊氣氛
呢杯係雪糕咖啡
今日雖然14度,唔知點鮮咁熱架呢?
餅餅要了一客豬扒飯
豬扒炸完之後保留到肉汁
又滑又香~
我要了一客天婦羅飯
個兩條好長的,一條係蝦,一條係魚
我唔食魚,比咗餅餅食
條魚腥到佢即刻吐出黎
我真係抺一把汗
如果我食咗,我諗我即刻暈低咗了~
條蝦...其實佢條蝦係無問題
但我食過好好好好味 - 台北的肥前屋
(我唔知點解加入唔到連結,你地自己去搵台北第三天)
這個變得遜色了
買埋蜜瓜包埋單喇~
我諗咗成餐飯都唔知可以點將啲麵包帶返香港
所以買一個算喇
食咗一口之後就後悔喇
我應該買多啲
帶唔到返香港都可以夜晚宵夜食吖嘛><
呢個乳房布甸好得意
呢間曲奇餅,好香
但我太飽,吸引唔到我入去
我鍾意呢隻紫色碗
說真的,這些陶瓷我都識做喇
佢賣得咁貴,我有啲唔憤氣
我不斷同自己講,我返香港自己做
哼~空手而回
我每經starbucks我都入去,目的唔係咖啡
而係日本限定的櫻花杯
但我想要個隻已經買晒喇~
藥房,我無嘢買
反而餅餅買了 in 補充能量飲品
原來佢地嘅肉店係咁樣的
日本街道禁止吸煙
所以有一個smoking area比人企係到食煙
但數量唔多
其實我見到好多人係後巷食
地鐵站口其中一個小檔
出發去秋葉原
今日只係第二日,已經剩返590yen
即係咁,搭一程車都160yen架
我地由淺草去銀座
藍色呢啲係比老人家及有需要人士坐的
當然無有需要人士時係可以坐的
地鐵內唔可以講電話架,佢地覺得好無禮貌架
我地坐紅色
我第一次睇呢張poster時,個男人好似古天樂
銀座轉車去秋葉原
佢地係睇住呢個牌,就代表車門位置
一要轉車,就轉到頭都暈埋
12分鐘可以到秋葉原
我不斷問餅餅 : 我地去邊呀?我地去邊呀?
佢叫我指住影低佢
我終於到喇
出口唔難搵
指示好清悉
到秋葉原喇


text:
話說幾日前我屋企嘅小姐少爺都唔多C服,咁啱睇開嘅嗰位中醫伯伯又俾人迫遷,忙於搬家,攪到求救無門.
你梗係話睇西醫啦!但老實講自從睇開呢位中醫伯伯之後,我哋一家四口已經三幾年冇探過呀西醫叔叔,冇食過西藥.
Touch wood嗰句,我哋平日頂多係感冒,喉嚨痛咁!就算唔食藥,好好休息幾日,身體都會自動痊癒.好多人以為喉嚨痛一定要食抗生素(消炎藥),係唔一定架!
根據我位醫生細妹話我知,要睇下喉嚨痛係因細菌還是病毒引起.如果係病毒感染,食抗生素係冇用架!咁點分係細菌定係病毒?要做化驗,仲要等幾日先有結果.等得嚟都已經好得七七八八啦!
所以連我位醫生細妹自己一家三口感冒喉嚨痛都唔會食抗生素,其實好多醫生都係咁.咁點解佢哋又郁d就開抗生素比病人?你自己諗下啦!
講番我兩隻馬騮先!佢哋玩鼻塞和喉嚨痛,應該有d冷親.我拿拿聲拎安康嘅抗毒寶出嚟,叫佢哋一人啪兩粒,放學後臨瞓前要每次再食兩粒,之後三日就keep住一日三次,每次一粒.
我唔係賣廣告,呢隻抗毒寶真係好得.喉嚨痛一出現馬上吃,通常好快無事.最重要純天然,成分係紫錐花,橄欖葉多酚,蜂膠,桔梗,甘草,黃耆這些大自然抗生素,增強自身免疫力對抗病毒和消炎.仲有係無副作用,食咗唔會水腫唔會發吽痘.
因為佢兩位都投訴鼻塞,透唔到氣好辛苦,頭到痛埋咁話!好啦!等啊媽出手啦!等你哋榮幸咁做我嘅白老鼠,順便等我有功課交,呵~~~
Blend番隻通鼻舒緩喉嚨痛頭痛嘅複方香薰精油過你哋嘆.其實香薰治療中,對呼吸系統嘅疾病係非常有療效.今次我用咗Cypress, Eucalyptus and Grapefruit呢三隻香薰精油,揀好油就決定分量,溝埋一齊等d油merge埋一切就用得.
我預備盤熱水,加四滴blend好嘅精油入去,叫兩隻馬騮大力咁吸d蒸氣,先用口吸,覺得嗰鼻開始通就轉用鼻吸.十分鐘左右,鼻塞冇晒,通晒.第二日就將隻油溝落sunflower oil做massage oil, 幫佢哋按下個背和膊頭.
連續幾晚用幾滴油放香薰爐上薰,等空氣中都吸到,個鼻通咗自然瞓得好.如是者都第四日,兩條友已經好番晒,老虎都可以打C幾隻.


text:
深圳電玩動漫節及車展係同時舉行的,一日睇晒會太趕,所以我分多日來,代價就係要俾多一轉來回車錢啦.好奇怪,上年票價要60人仔,今年竟然減價到40.有啲不祥預感……
要在咁多攤位中突圍而出吸引啲人埋來睇,埋來揀.大鑼大鼓係一個幾有效方法,尤其有表演.各位參觀者,XX汽車既表演將會喺5分鐘後開始.我又幾鐘意咁喎,唔駛好似傻仔咁見冇人就等定,都唔知幾時先有,甚至係冇.好緊張呀,開始喇…有冇搞錯呀,迪迪尼咩?搵啲咁嘢搞.仲要啲燈淨係照後面,最前既就黑媽媽,開閃燈狂閃先可以洩我心頭之恨呀.
要影翻吓靚女先可以平靜下來,唔係話崇洋, 洋妞通常係比較有質素啲.今日好小咋,多數都係國產,不過就咁企喺度冇乜pose都幾悶,影小小就算.
真人表演都唔好得幾多,好多都係就咁開大喇叭,搵幾個model出來行行企企,好似時裝表演咁就算,慳水慳力.反正之後都會俾人近距離影,實在冇乜必要排頭位,唯一好處係可以影到多過一個model,同背景唔駛咁多人囉.
地方淺窄,求其兩架車中間有小小位又開表演,哎呀,近到想影晒全身都唔夠wide,睇怕可以攞支魚眼來玩都得😛
呢隊仲騎呢,都費事加圍欄,就咁行出空地就來,旁邊仲有人飲緊咖啡 @@
嘩,乜事咁多人,迫埋去睇吓乜事先.原來有鬼妹呀,仲一次過出足5個.今日真係冇乜外援.點都要諗辦法影張正面先.想zoom小小都冇法子做得到,用到最wide仲要低抄既結果就係咁啦😦
好似都冇乜好影,周圍巡巡就走,上次見到呢個唔知有乜用,原來係不倒翁原理,個女仔向前就會跌落來派傳單派紀念品,拗拗腰就會上翻去.呀…..真係收賣人命,咁搞法做兩更分分鐘腰骨有事喎.


text:
2015年5月11日 星期一
燒汁焗雞翼 + 蝦仁魚片炒麵 ( 11-MAY-2015 )
冰姑買比我嘅蒜蓉辣椒醬 好在唔太辣 呢隻味道似喺 Burger King 食果隻 估唔到終於可以食番個味道喇 勁開心 多謝打令
( 11-MAY-2015 MON )
又唔係咁好天喇噃 今日都應該會落雨架喇 因為天氣實在太焗熱呢 ~
餓呀 所以食芝腿治 之後 8 卦又黎埋 好在無遲到 哈哈 ~
做埋 report 又做下停下 好快又到 lunch time ~
今日叮超力米 勁好味 下次帶埋 d 龍蝦丸 感覺豐富 d 哈哈 ~
好嘢 做完哂嘢就同 8 卦睇團 不過無嘢啱 慳番 ~
家姐放工打黎 話香港係黃雨 搞笑 我喺香港都唔知 不過最邪係今朝我先問里奧大人 我着緊泰國買果對鞋洗唔洗得 之後我又答番自己 泰國成日都落雨 應該都洗得啦 咁中哂啦 成對鞋濕哂呀 真係唔洗唔得啦 ~
其實唔想去街市 不過想煮炒麵 咁就去街市啦 ~
番到屋企抖陣 諗住 7 點 15 分煮飯 咁啱里奧大人打黎話放工 咁可以一齊食 lu 反正今晚都唔出得去徑步 ~
是日晚餐 - 燒汁焗雞翼 + 蝦仁魚片炒麵
燒汁焗雞翼 - 炒麵有蝦同魚片 諗住唔焗架喇 但解凍咗就照焗啦 ~
蝦仁魚片炒麵 - 見到食譜整馬來炒麵 所以即想煮炒麵囉 最煩係拻蝦殼同挑蝦腸 下次都係唔好喺星期一煮 星期一要煮 d 超勁簡單唔駛煩嘅 哈哈 ~
食埋就洗碗 諗住落去三聯睇旅遊書 不過又未諗定去邊 所以都唔出去喇 ~
沖埋涼就熨 2 機衫 之後就食生果同抖下喇 ~
媽咪買 d 車厘子好鬼酸 慘
好鬼攰 11 點即瞓 ~
2 則留言:


text:
蒸龍躉腩 - 我話想食魚 家姐話買龍躉腩好 d 啖啖肉 呢度好似 $100 我話都抵喎 一條倉魚都要 $80 嘛 之後佢話第時去開街市買就買埋比我 不過我話唔駛啦 又要佢拎黎黎去 第時去佢屋企食咪得囉
豉椒炒蜆 - 我好飽呀 食咗 1 隻
煎鯧魚 - 好脆但好鬼鹹 我初初以為食邊邊位 所以咁鹹 但之後食 d 肉都係好鹹 我同家姐講話點解咁鹹嘅 ?! 原來佢話一個星期前諗住食 點知成個星期都 OT 等到呢晚先食到 咁唔怪得啦 我覺得真係鹹過鹹魚呀 @@
乳鴿 (外賣) - 其實唔需要買都得 除咗龍躉腩 其他樣樣餸都食唔哂
粟米餅 - 我話要食架 但我真係好飽 食咗 1 件 所以好後悔食大爆谷 之後食唔落晚餐
西芹雲耳炒鮮魷 - 又係我話要食西芹架 因為我唔識煮西芹 家姐覺得好出奇 大佬 我識煮好小嘢架咋
老黃瓜豬骨湯 - 我話想飲祛濕湯水 家姐話煲老黃瓜
( 4-JUN-2016 JUN )
今朝瞓到 8 點先起身 食埋早餐 估唔到無遲到喎 呵 ~
菇場唔忙 其實覺得呢日番工真係好無謂 根本個個都係上網等放工囉 ~
嗱 執定好哂嘢 熄埋電腦 搭正 1 點就個個一齊彈起身架 真係走火警都無咁快呢 哈哈 ~
放工真係要即走 好驚星期六坐巴士 d 班次超勁疏呢 ~
同里奧大人食完嘢就去睇戲 我地睇 2 點 20 分嘅 X-men Apocalypse (變種特攻-天啟滅世戰) 所以一定要喺屋企附近食 咁就唔駛咁趕喇 ~
豬仇家米線 (中麻辣) 爽脆豬潤 + 潮人咸肉 + 爽脆豬耳 + 香茅骨 + 韭菜 + 芽菜 + 腐竹 - 今次好麻辣 個咀唇麻到痺咗
招牌十式米線 (小麻辣) 手打肉丸 + 墨魚丸 + 爽滑牛丸 + 韓風泡菜餅 + 冰豆腐 + 百葉結 + 雪場蟹捧 + 珍珠雲耳 + 鮮雞柳 + 腐皮角 + 韭菜 + 芽菜 + 腐竹 - 里奧大人話湯底完全無味 加埋佢 d 餸本身無味 所以佢係咁講話無味 我話比 d 湯佢 佢又唔要 @@
好開心呢日好想食嘢呀 哈哈 所以買爆谷食
真係要雙手捧住架 中 size 好似係 $36 大 size 好似係 $43 所以要大嘅抵 d 但真係好似食極唔完咁 勁辛苦 到最後都係食唔哂要掉 唉
睇咗 2 個鐘頭 20 分鐘 又幾好睇喎 唔係就好難捱 哈哈 ~
睇完就番上屋企拎嘢比家姐 之後再番咗媽咪屋企整嘢 搞掂哂就搭巴士去家姐屋企 去到都差唔多 6 點半 lu ~
眼啤啤嘅麥包
啤咁耐架 哈哈
點都唔望鏡頭
B仔老咗好多咁呀 同埋家姐話呢晚佢抖氣好辛苦咁 但工人話佢緊張就係咁喎
姐夫今日放假 所以唔打邊爐喇 同埋今晚最主要係同媽咪工人 farewell 如果打邊爐 佢實唔敢食嘢 哈哈 ~
佢成日同家姐講話媽咪唔喺度 唔想留喺香港做嘢 家姐話梗係唔得啦 要賺錢嘛 做多幾年 賺夠錢先番印尼呢 所以佢真係好錫媽咪 有呢個工人 真係我地一種極大嘅福氣 所以我成日都同佢講 佢唔做之後 我當佢係親人架喇 有咩嘢都唔駛驚 我地能力幫到實會幫 我最緊要佢做得開開心心 始終新環境係驚 d 自問我番新工都驚啦 做耐 d 就習慣 最緊要唔好咁緊張 記住自己日常要做 d 乜就得架喇 ~
B 仔甩哂牙 好似朱朱咁 所以真係老喇 希望佢健健康康呢
叫里奧大人用哈蜜瓜引麥包望鏡頭 呀里奧大人係咁大力 feng 嚿哈蜜瓜 咁你認為我會影到佢望鏡頭嗎 ?!
一大盤哈蜜瓜 真係十個人都夠食 @@
沖埋涼就休息 里奧大人就睇狼牙捧 我 11 點幾都入房瞓先喇 由得佢好好享受自己私人嘅時間呢 ~


text:
早係阿 Vi 未講征服世界有得買 Sanrio Happy Parade 系列既精品之前,其實係另一位 blog 友 ngsumsum 既 blog 入面,已經發現到有呢系列既 products 係 Sanrio Puroland 發售,不過都知道自己短期內都唔會去日本,所以都冇上心記住,到之後睇到阿 Vi 既 blog 知道香港都有得賣,可惜收到風時又已經太遲,征服既貨一早就比其他 Pekkle blog 友掃哂,唸住自己同呢個系列應該都冇乜緣份時,咁岩家姐又 plan 去東京,我今次仲唔拿拿聲落 order 叫佢幫我買番咩?!
購物環保袋...
初初睇 ngsumsum 既 blog 見到呢個袋時,仲以為係硬身過左膠既質地,原來係軟身嫁!都幾靚!Pekkle 既造型岩岩就係正個系列 logo 下面... 成個袋 Pekkle 一共出現左七次半!
連張產品卡都有 Pekkle 滑梯造型嫁!
散紙包...
連散紙包都有包防潮珠,夠哂認真...
系列 logo 岩岩好遮住哂成個 My Melody 既公仔,一定激死 Melody 既 fans...
呢個筆袋都好實用,當佢係化妝袋咁用應該都冇乜問題...
呢個係其他 blog 友係征服世界都可以買到既 A4 folder,唔洗多作介紹啦!
另一款係征服世界都有代售既 Memo pad...
Memo pad 既紙,一共有兩款 design,個人覺得好似復古 Memo pad 既 design 靚 d...
今次都算係大豐收,除左買唔到 Pekkle 個襟章之外,基本上都可以買得番哂上次錯過左係征服世界買唔到既貨,仲有多冇少添!超開心呀!!


text:
France Pairs Day 13
今日跟同伴分開活動!
首站係去左老佛爺先~
其實歐洲每棟建築物都好靚
真係有好耐歷史, 但外觀保存得咁好
但內裡又改建晒, 我覺得好勁呀!
一入到去, 就見到個頂
好靚, 我好鐘意佢個頂
真係感受到一種氣勢
但完全唔鐘意行老佛爺~
因為全部都係講普通話既, 好逼人
討厭!
睇完之後就拿拿聲走人啦!
當我年少的時候
我講過, 我第一個名牌袋要自己比錢去歐洲先買
我真係好低能, 記住呢個承諾
今次去歐洲, 好想為左呢個承諾買個袋
但可惜, 原來我唔係咁鐘意名牌的!
云云牌子中只喜歡Chanel
但係Chanel d袋都幾女人
我知自己完全carry唔到!
如果我揹出黎應該有人估係假既, haha
所以我放棄了, 淨係買左個銀包算啦~
我覺得了左一個兒時心願而好興奮!!!
跟住周圍行下, 行行下
原來我地既apartment就係附近
頭先仲豬左坐車黎添~
上去放低個銀包又出發去搵食啦
尋日食左個唔好食既肝, 今日要食鵝肝
入到餐廳, 老公例牌咖啡
我叫左個三文魚沙律
超.好.味
因為d菜夠新鮮~
食食下, 見到我至憎既牛油果
但食左一啖, 同我之前食既完全唔同
我對牛油果完全改觀
我本身對肝無特別喜愛
所以呢2塊我覺得ok呀! 一定比尋日好味~
另外仲叫多個扒
原來其實2碟已經好夠架啦~
因為叫3份真係好飽呀!
都係一般水準, 無驚喜
好優閒咁嘆個午餐
一食就食左2個零鐘~
埋單€52.5
好驚喜, 我覺得以呢餐黎講以歐洲黎講係平
我覺得如果係香港以咁既環境食d咁既野, 五百幾一定唔得!
原來香港食野真係好貴!
食完萬無目的咁行
周圍行下, 但真係無咩野行喎!
幾經辛苦終於搵到寄海外郵票同郵筒
南法d人完全係零英文~
想買郵票, 已經做動作咁話唔要寄歐洲
要寄坐飛機果d, 點知佢都係比左內陸郵票我地~
又到食dinner時間啦~
本身想翻兜尋日個海鮮盤
但係因為晏就果餐都未落格
咁去食我想試好耐既Crepe
好普通, 但係好好味
好開心, 終於都試到
雞蛋火腿
To be continue Day 14


text:
2013年5月30日 星期四
大阪的第三天(Part2)
呢隻係好苦嘅藥粉
我地仲以為顆粒係藥丸添
唔識日文係咁架喇
2013年5月29日 星期三
大阪的第三天(Part1)
14-5-2013 星期一
一早起身喉嚨痛仲有少少發燒
即刻狂飲水
我地呢間酒店無瓶裝水提供
水 - 是我從香港帶去的
每次出門,我都會帶三支大樽水的
原本個PLAN今日去京都
但因為尋晚零晨時份餅餅要睇波
所以改為聽日先去京都啦
反正嵯峨野火車逢星期三休息
影響唔到我地
好想食牛,決定走去牛角食燒肉
噢!!!原來佢開下午5點的
係11點的道頓堀
食肆都開得7788了
手信店都陸續開門了
一早起身喉嚨痛仲有少少發燒
即刻狂飲水
我地呢間酒店無瓶裝水提供
水 - 是我從香港帶去的
每次出門,我都會帶三支大樽水的
原本個PLAN今日去京都
但因為尋晚零晨時份餅餅要睇波
所以改為聽日先去京都啦
反正嵯峨野火車逢星期三休息
影響唔到我地
好想食牛,決定走去牛角食燒肉
噢!!!原來佢開下午5點的
係11點的道頓堀
食肆都開得7788了
手信店都陸續開門了
餅餅要醬油味1號
亦得不到餅餅歡心
蟹肉鍋飯
就係呢個鍋飯,我可以放啲生蟹腳入去煮
呢個鍋飯要煲30分鐘
服務員已說明不可以開蓋,怕啲飯唔熟
唔記得講,其中有一個服務員靚姐姐識講普通話,佢就服務我地呢枱
因為佢一直滾緊,香味不斷衝擊我味覺
令到我隻手成日不由自主開蓋
唔知點解識普通話的靚姐姐次次都見到
佢用好溫柔嘅眼神同我接觸
終於,靚靚姐姐忍唔住行過黎同我講
再開蓋就唔熟架喇..
哈哈哈,我可以曳到咁
好彩最後都熟咋
hea 咗個幾鐘就返酒店放低啲嘢出去晚飯啦
我仲係cafe時係咁同餅餅講架
我仲買埋珈琲粉比媽咪
出到門口,瀨野,凍咗咁多嘅?
行快啲,等個身暖啲
返到酒店,流下了第一滴鼻水
我唔食餅餅都要食架
咁就同佢去酒店附近的24小時超級市場行個圈
買埋藥,即刻返酒店食咗藥先
訂閱: 文章 (Atom)


text:
Mia同大家一樣都係返工放工食飯訓覺甘過左2012/12/21,
講番旅行野先,大Ka同Mia第二日既行程就係去左見斑比,
原本果日係打算係去京都,但睇到天氣報告話京都落雨,
所以就轉左去奈良見斑比先!
大Ka同Mia就係坐近鐵由南森野出發去奈良,
期間要轉兩次車,第一次係谷野四丁目,
第二次係生駒站轉車到奈良近鐵站.
去到近鐵奈良站就會見到大大個指示牌寫明去東大寺/春日大社等等,
上左去就會見到呢位吉祥物--有鹿角既光頭仔,
其實佢係唔係神仙黎嫁?奈良其實好細,全部景點都係行路可以行過去,
一出左奈良近鐵站就會有個噴水池仲會見到僧人係度化緣,
沿路都有指示路牌,過埋條行人隧道就到第一個景點了!
第一站--興福寺+五重塔但係大Ka同Mia都無比錢入去睇,
係外面影左幾張相就算(因為餵鹿先到係去奈良既最主要目的),
終於到左奈良公園了,
係門口有好多牌寫明d鹿會做咩,
大家要注意了!
Mia對圖畫既理解係---鹿可以打人但人唔可以打鹿,
d鹿係會周圍走,
可以係小檔攤鹿餅餵d鹿,
150yen一1扎(連張紙都可以食埋),
盡量唔好餵其他雜野食比d鹿食,
平時見果d年糕串都係細細粒,
呢個小檔賣既係超大粒,
小檔口由一對上左年紀既夫婦經營,
太太燒年糕個樣幾幸福!!
果日天氣真係好好!藍天白雲~
大Ka一餵鹿就會有一群鹿埋身搶住食,
仲有一隻鹿好鬼聰明係甘(new)大Ka個袋,
佢知道個袋有鹿餅,
但點解Mia最多都係兩隻鹿行埋黎!
d鹿真係好鬼死聰明,
識得點頭扮可愛叫你比野佢食,
次次見到佢地甘可愛就係忍唔住手又係袋到拎多塊鹿餅比佢,
斑比媽媽幾有母愛,自己都無咩食野就喂小斑飲奶先,
明明肉眼睇大Ka同斑比既畫面係好有feel,
但唔知點解影左出黎就極似個獵人同獵物既關係甘~
奈良公園內既紅葉好靚呀!
大Ka同Mia都係無入到去東大寺,都只係係外面影幾張相算lu~
影左好耐先影到既合照,
中途不斷比d鹿搔擾,
成日聞大Ka同Mia有無野食,
手信店小街,一間又一間非常邪惡既手信店!
所有手信都包裝都好靚又精緻好吸引人買,
雖然好貴但點都買左少少返香港,
太陽一落左山就好凍了,
今次去日本真係失晒預算,完全估唔到天氣甘凍,
好在有帶定d厚衫去韓國時著,甘問題就唔太大了!
點都要試下奈良特產--柿葉壽司,
唔洗雪既壽司,
不過真係估唔到甘多人買,
大Ka同Mia將最後一盒6件壽司都買埋,
不過大Ka同Mia係後一日先至開黎食,
是日晚餐係--和幸豬扒
其實唔係特登要去食既店,
p.s.呢三位小姐都係店內有poster <-- 其實係咩人黎嫁??
只係係奈良行到又凍又餓所以是旦行入一間店食飯,
原來就係好多blog都有介紹既和幸豬扒,大Ka同Mia就叫左個二人set,兩個人加埋都係二百幾蚊港幣---唔太貴,
未食之前又有野要做就係要磨芝麻,
再加黑危或紅色醬,兩隻落晒都ok,
但卡上寫一支係甜一支係辣,
其實一d辣味都無,
個芝麻磨完之後真係好香,
豆腐好香黃豆味,
點解日本既麵豉湯甘好味,
豬排又鬆脆又(林),唯一爭少少既係炸蝦既炸粉厚左少少,
仲有生菜絲係可以再添多一次,
成餐都好好味!
最後店員知道大Ka同Mia食飽要走,
就會奉上一杯好似簿荷茶既茶比你舒緩番喉嚨!
日本同韓國遊記會陸續登出,
請繼續支持大Ka同Mia!!byebyebye~~


text:
無論十幾,廿幾定三四十歲嘅女士們都追捧住「骨膠原」呢樣聽落好實在但肉眼又睇唔到嘅物質上.為左皮膚睇落更有彈性,除左會塗含骨膠原嘅護膚品,更會食含有骨膠原嘅啫喱,飲品.依莉詩雖然有見過朋友飲完 F 牌嘅骨膠原飲品之後,皮膚真係靚左,不過一停,好快就打回原形.雖然有效,但我就唔捨得每個月俾千幾蚊買野飲啦.事實上坊間都有唔少家用 RF 射頻機都標榜可以刺激骨膠原再生,如果一部機就可以有同樣效果,應該都唔錯.今次我就搵到一部台灣品牌嘅家用 RF 射頻機嚟試下,睇下係咪咁犀利
點陣式導頭,收毛孔兼瘦面
RF 射頻機嘅原理喺利用電流通過皮膚時產生嘅電阻,令真皮層加熱,從而改變骨膠原層結構,促進新陳代謝,以達致緊緻輪廓同收細毛孔嘅功效.而呢部 MyB 家用 RF 射頻機喺用點陣式導頭,快速傳送 40-60度嘅熱能去激活深層細胞,所以做嘅時候會感覺到暖暖地,拮拮地,之後亦出現微紅嘅情況,幸好泛紅 10分鐘左右就消失了.
▲ 射頻機有安全裝置,要手掌同時接觸兩邊銀色導電位同將導頭緊貼皮膚先會著.
▲ 除左導頭傳送能量外,導頭外圍會同時發出紅光幫助嫩白緊緻肌膚.
▲ MyB 這個牌子最近先打入香港市場,所以小編借來的是台灣嘅兩腳插頭版本,相信遲 D 行貨會轉番做 3腳插頭.
流線型機身,用喺不同部位都就手
依莉詩之前見果 D 家用射頻機都分開機身同導頭,做療程時下下有條線連住都幾煩,而呢部喺無線設計,充好電就可以用,好方便我呢 D 鍾意夜晚一邊睇電視一邊做 Facial 嘅懶人.而且佢流線型機身,用起上嚟幾順手.由下巴慢慢向上拉就可以瘦面.由鎖骨大動脈位置至耳背來回打圈就可以減淡頸紋同去除面部水腫.除左做面,其實射頻機都可以用喺身體其他部位,例如 Bye Bye 肉同肚腩仔咁,不過呢部機嘅能量唔大,用喺身體就好似無乜感覺.
▲ 呢部射頻機有高,中,低, 3個能量強度選擇,我建議最初先用低強度習慣咗先,因為始終都會有少少刺痛.
▲ 雖然射頻機可以用嚟消脂,不過呢部機釋出嘅能量唔大,所以對小編舊 Bye Bye 肉同小腿好似無乜作用.
依莉詩:「輕巧的無線射頻機!」
起初做嘅時候有 D 刺痛感同出現泛紅,其實來都有 D 擔心,幸好泛紅 消失咗之後,毛孔的確喺收細咗,而且皮膚都有彈性咗.不過做完之後皮膚比較乾,所以要即刻做番 D 保濕.至於有無拉提同緊緻輪廓嘅效果,小編暫時做咗兩次所以唔覺有太大分別,相信要堅持做多一段時間先知.整體嚟講,呢部機都算幾抵玩,千幾蚊比起 Dr. Bauer 同 Yaman 都平,而且無線設計,想拎去邊都做得!
售價:$1080
查詢:MyB HK Kwun Tong warehouse (5114 7826) • 不想錯過新科技 ? 請 Follow unwire.hk FB 專頁 http://facebook.com/unwirehk/
The post 依莉詩:「輕巧無線 RF 射頻機!」- MyB 便擕式熱瑪吉美顏儀評測 appeared first on UNWIRE.HK 流動科技生活.


text:
全知言
想睇邊個?推到魯芬出寫真
模熱潮近年冇晒,但 7月依然係寫真旺季,今年除咗 34歲黃榕繼續出寫真,亦有台灣幫雞排妹越洋挑機,最爆當然係年過半百嘅羅霖都出寫真,仲要有 50個造型,宅男會唔會科水撐羅霖姐姐就未知,不過一眾藝人好似嫌羅霖太 young,楊思琦話想羅蘭出寫真,傲兒 BB就話想睇魯芬,人哋出你係咪買先?
何傲兒 魯芬老少咸宜
諗咗好耐喇,我最想魯芬 BB出寫真,首先一個女藝人出寫真呢?如果好性感呢,一定係男仔買,女仔就唔會買嘅,但魯芬 BB係老少咸宜大家都鍾意佢,佢會畀到一種好歡樂嘅感覺,所以佢出寫真一定會大賣嘅.佢着咩衫影都唔重要,因為佢着咩都會好突出,一定會望咗佢先.我就未諗過出喇,雖然好多人覺得我轉咗公司會解放啲,但我都仲係好怕醜呀!
楊思琦 羅蘭姐混血兒咁靚
最想睇嘅寫真女藝人呢?就係羅蘭姐,因為有啲節目睇番佢以前啲相,原來係好靚女㗎,簡直係美若天仙咁靚,好似啲混血兒咁靚,平時嘅羅蘭姐都係和藹可親,同埋笑容好靚!其實我好少睇女藝人寫真,最近睇到羅霖姐姐幾張相,真係影得好靚喎,保養得非常之好,如果遲啲有本寫真關於我嘅,我都可以去試吓.
余迪偉 Jeana對腳
我最想睇嘅梗係 Jeana出寫真啦,因為佢對腳真係無限,對腳長到永遠都唔完咁,我覺得佢除咗性感之餘呢,仲有一陣少女味,佢個樣好現代,但古裝又係會得嗰啲,唔想佢剩係暴露嗰啲,想佢着下啲古裝,唔只係中國人古裝,可以扮下印度人古裝,或者係着歐洲人宮廷式古裝都係靚嘅.
Jeana 女神造型
我最想我女神 Natalie Portman出寫真,我自己好鍾意佢同欣賞佢,我想佢由《這個殺手不太冷》開始到之後嘅電影,每個戲入面嘅造型都影.我自己暫時唔會再影,或者第時大肚嗰陣會同老公影一輯紀念.
絲打想睇吳彥祖全祼
藝人好多就想甘草出寫真,慌死俾人話好色咁,市民就直接好多喇,尤其唔少絲打,話好想殿堂男神吳彥祖出寫真,仲要係全祼嗰隻;男仔就最想娜姐再出!講到尾出寫真,真係要一副好 body先得,呢兩位真係冇得輸.
Claire 21歲
吳彥祖囉,因為佢身材好又靚仔,着咩衫?唔好着梗係!寫真唔係唔着衫㗎咩?女藝人我冇留意喎!
黃先生 21歲
周秀娜啦,我淨係識得佢,佢好耐冇出啦,吳若希?連詩雅?佢哋唔係做呢啲喎!


text:
問起同學仔nicole,原來佢都有搵過呢個人,我同佢講我想去,佢就約左我今日放工一齊去同埋一齊食飯.
好特別,同佢由舊年九月開始一齊做同學仔,雖然我地唔係好熟,但係相處得好舒服,佢係d好容易相處既人,今晚我地由六點幾一齊到十點幾分手,都有好多野講,都幾好呀~~
去到廟街,先發現原來已經搬左去旺角,我地又要行返旺角,好在今日涼涼地又冇落雨幾舒服.
因為我地冇預約,所以去到要等,等左差不多一個鐘.
一開始佢問我要問咩topic,我話關於愛情,佢就叫我倒牌.拎左3隻牌出黎,頭兩隻代表我之前半年,話我有冇對象都好,愛情方面都唔太好同埋生活圈子好窄,第三隻代表我將來,話我黎緊呢半年都唔會拍拖,不過識異性既機會大左好多,會識到好多異性,不過都可能因為一d理由而錯過左而冇一齊到.
之後再抽左兩次牌,第一次出左皇后同皇帝,主牌係皇后,佢話呢兩隻牌出,就代表係會結婚,同埋皇后係主牌代表對方會比較重視我,嘻嘻~~~
最後既結果係,我係半年之後會遇到我既結婚對象,相識半年至一年內會拍拖,跟住會係三年之內結婚~
一路聽佢講一路已經覺得好開心,感覺係終於可以走出之前既黑暗.
黎緊呢半年可能要自己一個,都冇咩所謂,好好地享受下生活,希望可以去多d旅行同埋扮靚d自己~~


text:
想叫華強去BOSCOV做女裝SALES﹐但係拒話話晒都大學生﹐唔使禁折墮呀馬.但係我覺得BOSCOV平時少人幫親﹐拒可以係到體書﹐一路賣野﹐又近MOORESTOWN﹐番歸方便.時裝SALES﹐收銀﹐識講ALL SET就得﹐實做到.
一係就上EDISON個邊做D中文報紙既編輯﹐以拒既人才﹐大把人請﹐勁過而家做緊個班人九萬幾倍﹐我稔拒做社長都得﹐但係間報社都係得拒同葉榮祖兩個人﹐拒重包鼻梯雲吞整估個老細﹐整停個世界﹐周圍倒亂.
我都係做番D電話野﹐我知道費城有條CDMA LINK﹐全香趕我稔得我識去﹐我可以去整瓜條線﹐之後駁番.
SHOPRITE推車仔﹐唔好喇﹐冰天雪地好Q凍﹐會凍死人.
BLOCKBUSTER租碟﹐都OK﹐不過李國D BLOCKBUSTER唔會番工播戲.
麥狗或堡家勁賣飽﹐會食到厭晒.
GAMESTOP我稔都幾岩華強番﹐得閒介紹D ACTION RPG GAME比D鬼佬玩.
COSTCO整試食比人食﹐都岩我﹐求其煎下雞﹐整下D SALSA片片﹐要人DIP DIP﹐大舊D好快收工﹐華強就唔岩喇﹐再食變李國人﹐我重有D水位走下.
9叔拿姐間野﹐一定唔會﹐我最唔鐘意人介紹既﹐做得好就好地地﹐做得唔好影響人﹐可能朋友都無得做﹐呢樣我分得好開﹐好君真﹐係出面做好做衰都係自己遮﹐又好似欠人個人情禁﹐我最唔喇鐘意靠人.
NEWARK機場閘口員﹐呢個係我岩岩今年先發覺好既工種﹐唔係收行李個個位﹐係閘口﹐做下廣播叫人蘇個PASSPORT比拒檢查同登機個個位﹐因為上次見到個ABC D中文好唔惦﹐係到叫人上機﹐斷估我D中文都好過拒﹐但係拒D英文可能好過我.同埋如果班機DELAY我稔第一個比人吊個個就係拒﹐所以都唔係禁好﹐情願做機場CHINESE TAKE OUT畢畢下好過﹐幾舒服.
我就係鐘意NEWARK機場﹐望到ZOO YORK﹐番歸又近﹐費城我又唔係禁想做.
CDMA間野喇﹐係FLORIDA﹐都岩我做既D野﹐但係要搬州﹐但係個度都幾靚﹐風景如畫.
華強去COMMUNITY COLLEGE教中文﹐實有市場﹐學中文﹐無論ABC﹐鬼佬﹐大細所吹﹐李國中國人又多﹐遲D一定變母乳﹐似乎老婆係李國既市場大我好多﹐好有前途.
Labels: 美國生活


text:
昨天同Shelby和Carmen去咗Sogo 11/F的Cafe S食飯,嗰度地方雖然唔係好大,但勝在無乜人,比較靜,加上又唔洗等位,就環境而言真係唔錯.至於食物方面,由於這間Cafe比較細,所以食物選擇比較少,main menu都只係得兩頁,主要係飲品,有數款三文治,而甜品只有數款班戟,夾餅,雪糕同蛋糕,蛋糕的款式亦不多,只係得數款放在蛋糕柜,可能係晚上的關係吧! 佢仲有一D set,包括數款意粉:
等到8:00 Carmen終於到了,因為佢工作很忙,公司的同事又幫唔到手,好多嘢都要自己做晒,佢現在幾乎晚晚都要ot,希望這種黑暗的日子可以快d過去啦!
我們三個都叫了同一個set,首先係一杯餐前果汁,好好飲呀! 係鮮榨的.
跟住係蒜香巴馬火腿意粉,好好味! 不過Shelby話d火腿咸咗d,我就覺得味道剛剛好.
最後就係餐飲,佢俾我哋轉飲凍朱古力(唔洗加錢),因為之前有blog友試過好飲,所以我哋又試吓,不過好似淡咗d,唔知係咪關事唔同人沖呢!
不過由於個set份量太少(又或者係我哋比較大食的關係),我哋之後轉移陣地去咗Mc Donald,一場嚟到當然要試吓佢D特別嘅set啦! 我同Carmen試咗足三両餐,Shelby食Double魚柳飽餐,我就覺得個足三両非常難食,兩塊肉極乾,真係好難食,但Shelby就話個Double魚柳飽ok喎! 唉! 下次都係食番d正常的飽算喇!
我們叫的三個set,飲即磨咖啡,仲有shake shake薯條添.
Double魚柳飽
足三両
總括嚟講,去Cafe S食tea真係唔錯,但dinner就真係唔係好夠飽喇!而Mc Donald都係食番一D正常的餐穩陣D.
P.S. 謝謝Shelby的新加坡手信


text:
原本我地只係諗住去下面巴士總站搭車返屋企既, 但之前入咗呢度交水費, 出返黎Bibi又話不如去今朝經過果間泰國菜度食野咯! 我其實唔係幾餓, 兩個人都唔知食得乜架, 佢咁有興致, 就同佢去啦.
拎咗輪候紙, 就係門外睇呢位大叔表現做油鬆餅. 佢見到我同佢拍片, 就即刻成個醒晒, 好似舞大旗咁, 將塊餅由拳頭咁大, 甩到兩尺直徑咁大.
佢當然係熟練技工黎啦, 仲三兩下手勢, 就整咗好幾件餅啦, 跟手仲走去煎埋添. 原來佢除咗做阿茂之外, 仲負責埋拉茶既, 搞到大家都心思思, 想一陣整杯飲下.
呢個係午餐既餐牌, 我地要咗雞絲湯河同黃金咖哩龍脷柳配油鬆餅.
原來星期一至四就送甜品, 五六日就俾前菜你. 呢一小兜粟米就係所謂前菜.
佢地既特色水杯, 凍飲既高身杯亦係同款但唔同色既, 睇落似玻璃, 其實係膠杯黎.
食午餐可以加$13要小吃, 我地選咗炸蝦餅, 點知黎到先知係一粒好似冬甩切開兩邊既大蝦丸. 其實佢咁整就比較笨, 睇落小家子氣, 情願薄身d, 會大塊d, 賣相亦會靚d. 可惜唔係即炸即奉客, 只是和暖, 要扣分, 一d好感都冇.
因為我唔記得影相, 所以撩過碗湯河, 搞成咁, 原本有塊生菜係好有氣勢既. 我分咗一碗俾Bibi.
油鬆餅當然好食, 可惜相配既咖哩遲遲都未上桌, 要我催先拎黎, 差勁!
咖哩杰撻撻, 都唔知我地d龍脷柳係咪因為佢放耐咗冇拎黎, 已經腍晒, 定佢本身就係煮成咁, 一d都唔辣, 我就唔欣賞啦, 但Bibi就食到, 我由得佢食, 我只係食少少就算.
最後叫既奶茶, 香, 濃, 滑, 有九十分!
埋單$134, 普普通通, 但杯茶係可以留住我既.
呢個係佢地門口既招牌, 我地走果陣見到有小朋友係度收集佢果d沙.
Bibi: 佢係度淘金喎! 如果我好似佢咁細個, 都一定會咁做唧!
我最近俾佢睇返我以前寫既日記, 等佢知道自己從前既種種行為; 佢都開始理解當年我為佢食咗幾多驚風散, 同作為一個百厭細路媽媽既心路歷情.


text:
2006年8月24日
個人越黎越大, 都唔會對一 d幼稚既人既一 d幼稚既行為而動氣. 原因係有 d咩我係唔可以放得底? 而哩 d幼稚既人做既幼稚既野又可以係我身上囉到 d咩?? 所以我都唔係好理佢地. 事實上我唔期望係哩個地方我仲會得到 d乜, 因為我已經得到過.
然而可以令我唔開心既, 就只係一 d我關心既人同事, 最後會令我失望.
作為一個 tutor + 教練, 某程度上我都想幫哩度 d人過得好 d, 唔好哂左哩三年宿舍既生活. 但係, 肯聽你講野既人真係唔多. 當然我又冇乜所謂. 人與人之間既關係同感情遠遠比起 "聽唔聽你講野"黎得重要.
做左幾年 tutor + 教練, 發覺最難教好既人, 係一 d自以為是既人. 佢地有唔知從邊度黎既強大自信, 覺得自己比其他人成熟, 識諗, 就算有錯都可以自己搞點, 因為其他人唔會了解佢. 個情況就好似 d唔覺自己有病既病人, 唔會去睇醫生, 更加唔會聽醫生講野. 對住哩 d人, 你去幫佢, 可能佢會討厭你都唔定.
另一種比較難教既人, 係個 d借口多多既人. 你指出佢既問題, 佢會承認, 但又會加上一大堆既理由同借口. 你唔可能每個借口都同佢拗, 拗得黎都天光. 但你唔同佢拗, 佢又唔肯聽你講去改窩. 所以其實係度做 tutor + 教練真係幾辛苦, 或者係我既魅力值太低, 大家都唔係好聽我講野.
不過情況又唔係真係非常之差, 總有 d人會聽下我講野既. 而事實上, 通常肯去聽人講野個 d, 都係幾叻既人.
通常叻既人, 眼光會好好, 知道自己既強處同弱點, 會同叻過自己既人比較, 務求進步, 所以會謙虛, 肯聆聽, 但又唔會失去自己應有既自信. 不過哩類人非常之少...
打得哩篇野, 梗係有 d野想舒發下啦.
係我關心既人裏面, 冇以上第一種人, 不過有第二, 三種人.
叻個兩個, 其實都幾乖既.
唔叻個 d, 我都真係冇咩方法可以幫到佢地. 我唔係孔子, 我只能夠將我既經驗同知識講出黎. 但係要風趣幽默, 引人入勝, 點石成金, 我自問真係做唔到. 所以我都唯有順其自然.
始終, 人與人之間既關係同感情遠遠比起 "聽唔聽你講野"黎得重要.


text:
Tuesday, March 20, 2012
全城搶片
今朝係公司玩fb時,見到1111媽媽圖文並茂咁話係百佳買左兩包huggies中碼公主學習褲係$35.9/48片喎,初初我都仲未覺得要去搶架,不過諗諗下,真係見幾多買幾多都好喎,$35.9/48片喎,加上我又開始見到其他媽媽話買到,我就copy左叫大家姐放工幫我係tko睇下,我就返mos睇.
點之大家姐好叻,佢lunch已經幫我係科大間百佳買左兩包,仲比埋張單我睇,真係平到唔信呀,之後我成日下晝都睇住fb update,睇下有冇邊個媽媽又買到,講講下,有人話watson都係$35.9,不過好短時間就已經有人話watson已經改返佢地system,要$96一包.放工之後,我仲專登行出去搭車,諗住入百佳望下,點知九龍灣呢間跟本冇學習褲買,好失望啦,咁我又行埋過去telford watson睇,係連片都冇得賣,極度失望,跟住我就猶疑應該入mos睇好呀,定去西貢好呢,西貢少人d,可能執到喎.其實係我行緊出telford個時,大家姐已經話比我知,佢又係坑口百佳買到4包,即是佢個人紀錄買到6包,真係好勁呀,好啦,講講下,我決定入西貢博一博,點知西貢watson又係冇學習褲既,百佳就唔知係冇中碼賣定賣晒定收起,個貨架就係放到密晒,不過係冇中碼囉,唉,我居然一包影都見唔到,好鬼失落,買左d魚蛋牛丸就等巴士返屋企喇.
老公放工話係中環幫我睇下,佢一共打左三個電話黎問我買咩,幾多錢幾多片,答完佢,佢話比我知,咁冇喇,車,真係嘥氣.等到佢9點都未返到屋企,我未食飯先囉,食食下飯點之佢話mos百佳有喎,我叫佢拎去過機睇下係唔係$35.9,係就幫我買盡去,過左一陣我見佢冇打比我,我咪打去問下囉,佢話過機係$35.9,不過個亞姐拎走左包片,話要問下經理喎,好彩最終佢都成功買到4包,佢返到屋企,我真係好開心,人地唔知,以為我執到金添呀.
由於老公話你買時仲有好多,所以我死心不息,好想出去再買,點知去到都好似比人收埋晒咁,咩都冇喇,咁再為左死心,去多一間百佳,呢間直情冇貨,咁終於都死心返屋企,今日收穫係買左10包平片,哇卡卡.
No comments:
Subscribe to: Post Comments (Atom)


text:
图文:0
9十大劲歌金曲颁奖礼-容祖儿和陈伟霆图文:09十大劲歌金曲颁奖礼-王菀之与侧田图文:09十大金曲颁奖礼-陈伟霆发表得奖感言图文:09十大劲歌金曲颁奖礼-蔡卓妍略显成熟凯奇财务危机不断 又收一张670万美金账单视频:为人父母 陆毅鲍蕾片场替别人哄孩子图文:09十大劲歌金曲颁奖礼-吴雨霏透视装上阵图文:09十大金曲颁奖礼-吴雨霏发表得奖感言图文:09十大金曲颁奖礼-蔡卓妍首次入围个人奖视频:冯巩姜昆作品确定将亮相图文:09十大劲歌金曲颁奖礼-蔡卓妍手持奖杯图文:09十大劲歌金曲颁奖礼-蔡卓妍深情献唱图文:09十大劲歌金曲颁奖礼-蔡卓妍轻扫娥眉图文:09十大劲歌金曲颁奖礼-蔡卓妍挥舞奖杯视频:是聚是散 曾轶可高晓松关系猜不透图文:09十大劲歌金曲颁奖礼-怯牿问鼎金曲图文:09十大劲歌金曲颁奖礼-吴雨霏透视装花絮:容祖儿成颁奖初中生校服丝袜礼最大赢家图文:09十大劲歌金曲颁奖礼-吴雨霏造型前卫花絮:古巨基夺最受欢迎男歌手 感谢自己公司花絮:杨千枚帷白钍芑队女歌手”花絮:林峰爆冷夺亚太区最受欢迎香港男歌手奖图文:09十大劲歌金曲颁奖礼-吴雨霏背部风光图文:09十大劲歌金曲颁奖礼-徐子珊台风一流图文:09十大劲歌金曲颁奖礼-玉木宏微笑图文:09十大劲歌金曲颁奖礼-玉快乐大本营王俊凯预告木宏颁奖图文:09十大劲歌金曲颁奖礼-徐子珊魅惑眼神图文:09十大劲歌金曲颁奖礼-徐子珊拥
抱曾志伟图文:09十大劲歌金曲颁奖礼-徐子珊眼神犀利图文:09十大劲歌金曲颁奖礼-徐子珊劲歌热舞图文:09十大劲歌金曲颁奖礼-徐子珊喜极而泣图文:09十大劲歌金曲颁奖礼-徐子珊网袜登场视频:赵本山春晚《就差钱》之外还有“备胎”图文:09十大劲歌金曲颁奖礼-徐子珊身段妖娆图文:09十大劲歌金曲颁奖礼-徐子珊举手投足图文:09十大劲歌金曲颁奖礼-徐子珊劲歌热舞图文:09十大劲歌金曲颁奖礼-徐子珊接受颁奖视频:40岁陶幢弧氨苹椤弊偶毖罢姘图文:09十大劲歌金曲颁奖礼-徐子珊获新人金奖图文:09十大金曲颁奖礼-徐子珊动作张力十足图文:09十大劲歌金曲颁奖礼-兰州爱尚嫁衣婚庆徐子珊大跳热舞图文:09十大劲歌金曲颁奖礼-徐子珊摆手视频:雅俗共赏 冯巩徒弟郭德纲老地盘上开剧场图文:09十大劲歌金曲颁奖礼-王梓轩接受奖杯图文:09十大劲歌金曲颁奖礼-王梓轩获新人银奖图文:09十大劲歌金曲颁奖礼-乐瞳接受颁奖图文:09十大劲歌金曲颁奖礼-乐瞳获新人铜奖视频:10年1月16日《娱乐现场》全程回顾图文:十大劲歌金曲颁奖-玉木宏引全场Fans尖叫图文:09十大劲歌金曲颁奖礼-玉木宏自弹自唱视频:明星爱“忽悠” 姜文小花招玩转两大巨星图文:09十大劲歌金曲颁奖礼-日本歌手玉木宏视频:刘德华属自动退出香港演艺人协会视频:张柏芝派工人送儿上学 Lucas转变苦瓜脸视频:李香琴晕倒摔伤欲收山多放东北二人转 坦言无线照顾周到花絮:“国宝级歌手”孙楠登场花絮:容祖儿凭《可歌可泣》夺得第二首金曲花絮:杨千萌胛敖鹎奖”再被取笑“丁太”图文:十大劲歌灌云开心网金曲颁奖礼-古巨基演绎获奖歌曲图文:09十大劲歌金曲颁奖礼-古巨基深受欢迎花絮:侧田为曹格颁奖图文:十大劲歌金曲颁奖礼-古巨基颇有王者风范视频:郭可盈诞下女婴 林文龙父女照片曝光图文:09十大劲歌金曲颁奖礼-古巨基与主持人图文:09十大劲歌金曲颁奖礼-古巨基喜笑颜开图文:09十大劲歌金曲颁奖礼-古巨基帅气登场视频:纵贯线上海开唱 从终点再“出发”图文:09十大劲歌金曲颁奖礼-古巨基接受奖杯图文:09十大劲歌金曲颁奖礼-古巨基发表感言图文:09十大劲歌金曲颁奖礼-古巨基成绩获肯定图文:09十大劲歌金曲颁奖礼-古巨基表情很萌图文:09十大金曲颁奖礼-容祖儿自由女神裙装图文:09十大劲歌金曲颁奖礼-容祖儿展示奖杯图文:09十大劲歌金曲颁奖礼-容祖儿演唱投入图文:09十大劲歌金曲颁奖礼-容祖儿接受颁奖视频:10年1月16日《新娱乐在线》全程回顾视频:冯小刚录歌信心不足 韩红合唱高度评价进棚录音 冯小刚不敢抬头花絮:英皇歌手齐夺“改编歌曲奖”花絮:最受欢迎唱作歌手颁发视频:周杰伦谢众“绿叶”《熊猫人》克隆经典图文:09十大劲歌金曲颁奖礼-三人叱咤乐坛图文:09十大劲歌金曲颁奖礼-何韵诗肢体有张力图文:09十大劲歌金曲颁奖礼-何韵诗拥抱曾志伟图文:0海底总动员ed2k9十大劲歌金曲颁奖礼-草蜢高举奖杯图文:09十大劲歌金曲颁奖礼-何韵诗小露香肩图文:09十大劲歌金曲nba加内特扣篮集锦颁奖礼-草
蜢发表获奖感言图文:09十大劲歌金曲颁奖礼-何韵诗投入演唱图文:09十大劲歌金曲颁奖礼-何韵诗难得女人味图文:09十大劲歌金曲颁奖礼-草蜢风采依旧图文:09十大劲歌金曲颁奖礼-何韵诗裤装造型图文:09十大劲歌金曲颁奖礼-何韵诗表情酷爆图文:09十大劲歌金曲颁奖礼-草蜢接过奖杯图文:09十大劲歌金曲颁奖礼-亲切握手图文:09十大劲歌金曲颁奖礼-草蜢上台表演花絮:蔡卓妍首次入围“金曲奖”花絮:莫华伦用歌声颁奖 吴雨霏得奖图文:09十大金曲颁奖礼-苏志威相对造型正常图文:09十大劲歌金曲颁奖礼-苏志威投入演唱图文:09十大劲歌金曲颁奖礼-G.E.M一身黑衣


text:
2012年11月24日 星期六
Bubbles Bar-商場內[已結業]
行行下街有d餓有d攰
突然見到bubbles bar,不如就試下佢既Tea Set啦:^)
刁草三文魚辣根芝士酥盒
酥盒香口酥軟,仲有微微甜味
辣根味道唔重,cream cheese反而好cream好突出
三文魚既少少鹹香剛好完滿了呢個小點
鵝肝批無花果醬香草鬆餅
鵝肝批份量大而厚,外表睇落十分豪爽
鵝肝香而不油,實實地但唔係硬,夠哂rich
無花果醬甜得黎夠清,剛好中和番鵝肝批既膩感
香草鬆餅入面有d濕軟,但唔算油,加埋鵝肝批一鹹一甜配搭得宜
挪威三文魚及魚子醬多士
煙三文魚味道偏鹹,感覺係乾而少油既
魚子醬味道香但味不算濃,加埋三文魚就有點油既感覺
幸好佢既多士整得酥脆香甜,減低左油膩感
黑椒牛肉芥末三文治
牛肉只有薄薄一片,不過醃製過味道重,薄片反倒不會太濃味
芥末味淡淡地,加上附係牛肉邊既黑椒辣味,唔會overload麵包不要提了,乾身淡味冇特別
青瓜忌廉芝士三文治
青瓜切成薄片卷住麵包,賣相幾特別
青瓜仲有點水份有點爽口:^)
cream cheese香氣濃郁,或許是塗得薄,食落唔會太搶太膩:^)
麵包都係冇特別:^|
雜莓焦糖燉蛋
焦糖層甜中帶焦香,仲要好脆薄可口:^)
燉蛋細滑忌廉香好重,加左雜莓酸酸地又自然,好解膩:^)
芝士蛋糕
賣相就真係好參差
面頭岩岩嵾嵾唔多靚,好求其咁
食落又好香芝士味,濃郁creamy但唔太膩
加埋偏甜餅底,整體味道不錯,但真係執下個面啦
馬林杏仁餅
甜而不膩,外皮微微硬而香口,入面感覺上既實又濕潤
個樣似pound cake但更香更多sac,比較香鬆少少
提子鬆餅配奶油忌廉
外面硬實內部粉鬆,帶有淡淡牛油香
我個人唔太中意clotted cream就冇加到:^0
最後點左茶解一解膩
茶既濃度都不錯,香氣夠重,冇澀味
環境坐係坐得舒服
但畢竟對住商場開放式,真係好嘈好煩-___>
唉……heahea下又5點,埋單番屋企算啦:^)
2012年11月21日 星期三
PizzaExpress-齊嚐鮮
話說當日就係約左幾個朋友一齊嚐鮮啦
Pizza Express都唔係成日會食唔係成日食到
幾個一齊share就最optimal啦
Baked Mushrooms
Button mushroom烤焗後外表乾爽
點知一咬落去馬上爆汁,感覺新鮮非常
青醬同cheese都只係增添鹹香味道同香氣,唔會搶走蘑菇既原汁原味
Baked Dough Balls
麵包團質感鬆軟可口,有點烤焗焦香
加上咀嚼間會滲出麵粉香味及淡淡甜味
其實唔點醬汁已經好好食
Bruschetta Originale
蕃茄酸中帶甜,清新開胃,多汁令整體有點濕潤感易入口
red onion同garlic好香口,但唔會乸口,唔刺激,單單係散發清清香氣
又有少許青醬,不過都係香氣為主,油膩感不太重,尤其配上大片厚麵包時
麵包底有烤焗既焦香,外皮微脆,略為乾身
配搭上各種配料增加左濕度,食落唔會哽喉:^)
Mixed Salad
有蕃茄,青瓜同埋其他蔬菜
整體黎講好清新
即使有d dressing,都會覺得佢係好清好爽脆好有水份:^)
Garlic Bread
蒜味好重,但佢係清香,而非辣非嗆
Rosemary既香氣更見濃烈
麵包食落唔會好油膩,都係重麵粉香甜味道
重點係唔會俾佢既配料調味蓋過
Rigatoni al Pomodoro
Rigatoni意粉煮得熟透之餘仲係彈牙帶點嚼勁
食食下會有麵粉既香甜味散發,係冇俾醬汁蓋過既
醬汁既酸甜味道開胃,清新又解膩
重點係帶有芝士香卻未見膩劑感
仲有微微basil香味,更見清新
2012年11月17日 星期六
Bistecca-居次位
又係果句,同集團既幾間餐廳都係我常去既食堂
除左係九龍區既BLT Steak外
港島既Bistecca亦同列在我常去的餐廳名單內XD
因為去太多次有好多相,而我又唔係下下都會打既
所以我只係post部分既食物出黎作參考:^)
烤雜菇
菇菌微烤後帶焦香,去掉了菇菌原有既微苦微青味
調味剛好不會過濃,作為前菜甚是可口
Zucchini
切片微烤過,外表有點乾而內層充滿水分
面頭有少少黑醋醬汁,酸得黎開胃,更帶出西葫蘆既清甜味
牛肉沙律
用炸過既牛肉條,加上紫洋蔥及黑椒等調味而成
牛肉肉味十分香濃,肉質稔而不韌
雖然切成條狀,但咬落仲有少少肉汁,唔會乾柴
煙三文魚
魚油香幾重,色水睇落都幾吸引
可惜切得厚片並帶筋,進食時有點不方便
吞拿魚釀茄子
tuna調味後鹹得黎有點香料自然香氣
茄子部分有點焦香味,仲好有水分但又唔會出水
蛋餅
呢度既蛋餅用到不少薯仔同香菇等
蛋香集中係面頭烤過既一層
芝士牛肉碎釀甜椒
芝士層都幾厚,食落奶香重又唔會過鹹
甜椒外乾內稔,帶有水分
味道清甜,配上芝士同牛肉碎呢d heavy食材都不覺膩滯:^)
海鮮沙律
用材幾足,海鮮唔會有雪藏味同腥味
味道同賣相都好新鮮咁(當然知唔係鮮貨),起碼唔係霉
佢所用既sauce係稀身既柚子醋之類,有果香又唔會太黏,清新開胃
朱古力蛋糕
主體係蛋糕體,有點濕潤卻不覺膩
面頭既朱古力icing甜中帶苦
配上下面較乾既蛋糕體,整體黎講唔算漿口唔會太甜膩
焦糖芝士蛋糕
面層係有焦糖烤過,焦香味勁濃仲要有點點脆度
芝士好creamy,味道帶甜,質感係軟身既
餅底偏甜,但整體唔會太甜膩,也許是因為那份焦香令味道有另一層次
芒果慕絲蛋糕
味道香甜不膩,芒果香氣好重
中間mousse部分細滑冇大氣泡
仲有少少蛋糕體乾身微甜,可以清一清味
水果撻
鮮果部分量足,芒果清甜而莓則帶酸
中間既custard香滑微甜,配上脆口既撻底,感覺清新,好夏日風
芝士蛋糕磚塊
呢個係面頭有cheese而下面係餅底
芝士味香但唔係好濃既,呈軟身
表面有少少生果marble,帶微甜但唔出味
莓果果仁條
同平時食既果bar相似,有點嚼勁黏身
朱古力微苦,加上莓果既酸味同果仁片既香氣
整體味道好夾之餘又唔會overload
2012年11月10日 星期六
園林閣-簡單食
難得好友有時間一齊晨早出黎瘋狂
咁梗係要個早餐buffet打響頭炮啦XDDDD
自製沙律清清地開個頭先:^))(懶係健康咁
加d蕃茄加d青瓜淋d原味yogurt……完成!
水果有幾款可以揀
咁就梗係食西瓜啦,屋企唔係成日會開架嘛xd
非起沙但夠甜(Y)
脆皮腸兩款都好好食,特別係深色蜜糖味
淺色係雞肉腸,比較淡但佢煎到有d焦香:)
茄汁豆好淡;(
不過唔會係爛果d都ok
炒蛋超嫩滑
好有蛋香之餘仲要有勁多蛋汁
唔係溝好多野搞到好稀,減成本果種:)
煙肉好瘦,面頭好油咁但其實係佢逼哂d脂肪出黎
直程成塊食都得唔會有肥膏係入面
火腿好香,唔會太鹹,焦兩野一定仲正
炒飯真係忍唔住食
佢D飯係粒粒分明,金黃色
蛋香味濃,飯粒彈牙係正既
薯餅一口size好user friendly
炸到金黃色好脆,同埋調味剛好有薯仔既香味
個人認為好食過m記好多
朱古力牛角酥用烘爐保溫
軟心半溶既朱古力心,加上脆皮既酥皮殼,感覺香甜滑脆
奄列好似好細,但其實入面有5種料
仲要係full哂,只係佢卷得細
完全唔會膩同埋唔油
不過係熟左少少
如果入面係滑蛋連蛋汁會更出色
牛角包完全唔油,好勁牛油香味:d
Chocolate Muffin超正
佢放入烘爐入面,食果陣仲係暖熱既
面係乾脆既但個心有好多朱古力粒,係半溶軟心:DDDD
Cheese紅牛波波好食:D
但最中意都係cheddar,巴馬臣都唔錯但淡味左d:(
Toast自家製
好香好脆:DDDD
用兩種果醬去搽哂兩面超好食:DDD
Cereal保持基本
今次全部NESTLE野
熱香餅好正:DDD
特別係D HONEY,佢唔係糖漿而係真係蜜糖黎架:DDD
吉士夾心酥既吉士好香滑
甜度不太高,食落唔會過膩
Blueberry Muffin都足料同埋夠香
食完係完全唔會覺得膩
果醬酥比較遜色,果醬烘乾左有少少痴口
吉士酥我個人好中意
唔會太膩,同埋真係好多吉士餡:)
橙汁同西柚汁都是有果肉的
蘋果汁飲落似係Tropicana(姐係肯伯伯果隻
仲有咖啡等飲品,全部任飲既
其實早上都冇咩人會去食早餐
有幾個鐘可以慢慢嘆慢慢食其實幾舒服
Service都ok既
不過receiption果邊,反而近中午既時間可能轉左人,就不太理想囉
訂閱: 文章 (Atom)


text:
唔係賣花讚花香,小弟嘅麻雀game比坊間產品更有彈性,可以提供到更多唔同選項.例如,用家可以自己揀由幾番起糊同最大打到幾番,可以選擇打唔打花,打唔打jackpot,可以揀傳統香港麻雀或者加入咗台灣牌元素嘅混合模式,甚至連每種牌幾多番都可以自訂添.為咗方便數牌,打咗出地下嘅牌又可以用唔同排序顯示.如果連排好嚟數都嫌太麻煩,仲可以㩒一個掣就睇到每一隻牌剩番幾多隻,唔使好似坊間啲麻雀game咁,數牌數到頭暈眼花.
當然啦,呢啲只係花巧嘢,並唔係一個麻雀game嘅核心部分.其實最難做係AI嗰part,即係點樣令到電腦識打牌.如果以需要花嘅時間嚟計,而家做咗嘅連十分一都唔知有未.不過作為一個programmer,見到自己嘅產品已經出咗個雛型,點都會覺得好興奮囉.就好似大肚婆走去照超聲波,個胎照出嚟明明似舊叉燒多過似人,但係就完全唔會影響到女人將為人母嘅喜悅.哈哈,而家本人嘅心情就係咁嘞!
講真,如果要同市面上嘅麻雀game比,鄙人嘅手作仔淨係graphics同animation已經輸九條街啦.不過咁,嚴人寬己係人類嘅天性,幫自己嘅出品打分自然會鬆手好多.又好似啲女人咁,明明生咗舊叉燒出嚟,都會覺得自己生嗰舊係世上最可愛,最美味嘅叉燒囉.
講返轉頭,雖然話最難搞嘅AI部分仲未開始做,但係咁並唔表示電腦只有捱打冇還手.而家電腦就好似初學打牌嘅人咁,有得上就上,有得碰就碰,冇黐冇搭嘅就打,基本上冇策略可言.不過如果手風順,一樣會有糊食囉.要靠運氣先有糊食就梗係唔掂啦,我嘅目標係要令電腦做到攻守俱備,仲要識睇牌路添.咁當然唔易做,而且,就算做到都會出現另一個問題.如果電腦變得太聰明,打親都贏,咁我自己就唔過癮啦.其實女人都係一樣,既希望阿仔聰明伶俐,但係又擔心如果佢太精叻就會唔聽教,下下駁嘴駁舌棧激死自己.
事實係,搞呢壇嘢真係有啲似十月懷胎,既辛苦又期待.話時話,十個月搞唔搞得掂,其實連我自己都唔知架.如果最後變咗石胎,又或者生出嚟嘅係鈍胎,咁就嘥心機捱眼瞓啦!
基本排序
另類排序
另類排序
一眼睇晒
加入台灣牌元素
電腦都有糊食


text:
B be 早上咗出世,所以,產假就變咗後10個星期,
到而家仲有差不多三個多星期先返工,趁有機會又同小檬出走!!
(B be 唔好嬲媽媽,遲啲會補返數)
唔記得喺邊到見到澳門酒店金沙城中心「體驗夢工場」
有小檬最鍾意嘅Madagascar~荒失失奇兵 嘅公仔,
(小檬好鍾意睇,其實我都幾鍾意,因為啲動物好得意,劇情都好好笑! )
趁可以用weekday價錢去同唔使咁多人,於是就決定去喇!
我地book咗Sheraton,一晚酒店連一程船飛,
連upgrade同卡通人物食早餐就$948/person.
相比weekend啲價錢真係差好遠
酒店喺氹仔,所以揸車放中港城,就搭金光空航,
原來過咗一歲已經要小童船飛,
初頭小檬上船坐定咗都叫落地,不過好在比啲玩具一陣已經眼瞓!
好快到落船,一家大細一齊過關,
點知爸爸張ID咭其中一隻角崩咗,海關話有權唔比佢入境...
吓,當時我淨喺諗單拖咁仲去唔去呀??
好在後來請示咗上司話損毀唔算嚴重,都可以!
酒店房,都算好大,
有張大床梗係同小檬大字型碌吓床啦
安頓好之後,澳門朋友P哥哥就帶我地去食lunch,
P哥哥係我工作時認識嘅朋友,雖然而家已經冇工作嘅來往,
不過佢同我依然有聯絡
小檬真係親善大使,一見到哥哥就好friend.
我地唔知去邊又唔知食咩,不過都幾好吖,唔使自己plan,
原來呢間安德魯都有野食,唔錯唔錯!
路環一角
雖然天色不太好,但好在冇落雨
本來諗住三點返到酒店睇parade,但係已經趕唔切,唔使驚,
每日都有,可以聽日睇!
於是就周圍行吓,溶咗嘅金蛋,真係好啱強國人嘅口味
到咗4點-7點, (or 12點- 2點)就可以等啲卡通人物出嚟同我地影相,
其實呢part 免費,唔住呢間酒店都可以影.
每15分鐘有一組卡通人物出嚟同大家影相,可能唔係太多強國人識,
所以唔係好多人,未開始時都影吓先
小檬口中嘅bop bop bop,因為戲中呢隻野一出就唱果首歌
綠色叔叔史力加(小檬自己改嘅) 佢一出嚟小檬就驚到彈開七丈遠,
咁我咪行去影啦,點知佢都唔比我去...最終都成功行到去,
不過唔係講笑,我行埋去都有啲淆
跟住係功夫熊貓
佢都唔係咁敢,曬哂手話唔好唔好
佢嘅偶像出場喇!! 叫佢做加加(madagascar)
偶像真係唔同啲,一啲都唔驚
King Julian
加加幾有動感
返酒店nap一陣之後就有另一對朋友嚟接我地.佢地係我爸爸嘅朋友,
我地一家都好熟架喇.
佢地帶咗我地去遊客少啲去嘅地方食,有車去會方便啲,食葡國菜.
如果坐出面可以對住個海,好正!
呀加加望住就冇得食
返酒店喇...一見到啲酒店廣告牌就話一樣呀
如果仲係二人世界,我地可能坐一陣就去食水蟹粥,
不過帶住小檬,節目就係瞓教教豬
瞓教都要攬住呀獅子瞓....zzz zzz


text:
上網到12點半鐘,約咗老馬一點鐘沙田站等,係時候出門,去到沙田站剛好1點鐘,老馬以經到咗,有兩位一於霸住,剛好老馬來到,一齊坐著到上水.跟住小巴入到石仔嶺.
入到去戰友以經坐響輪椅等,眼見戰友紅粉飛飛,飽滿咗肥咗,姑娘跟住插咀重咗成10磅呀,我們來到姑娘好雀躍,好開心有人探佢,戰友以前工作時不紐口花花,相信我們未到以經爆晒響口.
戰友間房.
坐陣便推佢出外便坐,老馬帶咗好多料來,有半隻燒鴨同盒燒肉,重有雪凍支葡萄酒,連紙杯帶埋嚟,叫個唔飲酒既我開酒,搞到個塞爛晒,搞咗輪都係唔掂,為有張個塞夾硬推入樽內.
唉!戰友依然重係要餵,斬料嗰條友又大大舊?要用手撕碎續舊餵,食食吓姑娘叫醫生來咗,吓?又要我擒擒青推番佢入去,不過好快就診完,於是順便揾張刀仔,但又無义,結果推回戰友出去,又走去借义,好衰唔衰成個廚房得啲即棄膠义,稍為大力都斷埋,無偈?為有繼續撕碎,用义拮佢食.
吃夠又煲煙,又要同佢點火揸煙.
突然有個邨內院友坐埋嚟,傾兩句又英又中,我哋啲小學雞都未完成,識鬼咩?同佢講大佬講中文啦,佢話嗰啲名詞中文我唔識,很抱歉喎,言語其間都知佢好有料,於是問吓佢識唔識王兆旦?佢話識好熟添,又話唔係第四座就第五座住喎?我以為佢係馬場之人,佢又話唔係,聽佢講嘢係授過高教育之仕,老人邨都唔可睇少,好多潛龍伏虎,傾到4點鐘,條友話要返回自己區開飯喎.
飲飽食醉,唔飲得的我面通紅晒,頭揈揈,係時候推戰友返回宿舍.
返回宿舍佢老婆同個契女來咗,見我們三個人面都紅晒,C囉唔飲得酒架,大鑊做咗罪人添,連聲道歉,下次不會,其實佢老婆好開心,有人探佢老公,猛叫多啲嚟,我話搬來沙田一定一定,交番個老公過佢,就同老馬離開.
腳步浮浮的小巴,跟住火車,好在有位坐,整個人迷迷糊糊挨著玻璃瞓咗陣.
返歸以經5點半鐘,想話開電腦寫卜,結果敵不過睡魔,爬響電腦枱瞓著.
而老婆見我撻著,佢就處理今晚餐菜料,煮落飯,我來煮餸,昨晚邊爐剩餘料,蝦同瘦肉剁碎,釀豆腐,肉丸滾啖菜湯.
三個人食.


text:
Annual Dinner
尋晚又係一年一度的 Annual Dinner 啦.今年又係係會展.最好的事情係唔使錢食飯.
一如以往﹐都係有一班人跳舞﹐行下 catwalk 咁.但係今年少左好多無謂的進度﹐即係無大粒佬係度訓話﹐無業績報告﹐無演講﹐無廢話.基本上個 programme 係去得好快的.同埋今年因為d 野食好食過上年好多﹐咁樣: 少廢話 + 慳時間 + 多時間食野 + 好味道 = HAPPY.
尤其係…我地不嬲都係同 Group 裡面的其他人無聯絡﹐自成一角咁好似自閉仔的一間公司﹐當人地來 annual dinner 係手執一杯紅酒滿場飛有講有笑周圍撩人飲酒的時候﹐我地係坐埋一邊係度不停咁食﹐由乳豬食到豆苗食到芝麻雞食到擔擔麵﹐唔係 programme 要我地無得食的話基本上都無停過.
其實咁樣好似去左人地公司的 Annual Dinner 咁的感覺都幾唔好受.因為一路都覺得咁樣好似好無聊咁.明明係同一個 group, 但係就攪到好似無來關係咁.…well, 係我地姐﹐其他人都唔係咁的.
跟住呢樣先最唔開心:抽獎抽極都抽唔中我 .\_/.
激死人喇
算!吃不到的葡萄是酸的.
最後一次架喇.


text:
成日都想學人講既享受Quality of Life, 一般人都覺得享受生活需要錢.但對我0黎講Quality of Life既定義係可以做自已想做既0野,令自已覺得舒服咁生活,我諗我需要既係私人既時間同空間.有老公陪既時間當然好,但我諗我係一個需要獨處時間既人,有時好享受自已一個人去街,一個人係屋企聽音樂,睇書,即使只係飲杯即沖咖啡,一個人獨處唔需要同人講0野,個心情真係好平靜.突然間有一個人去旅行既衝動,一個人去台灣,浸溫泉,行書局,飲咖啡真係好,不過老公唔俾我一個人去
LEE兩個禮拜六去學做拼貼,發覺三個鐘好專注咁做手工,成個人都覺得好relax,除了是學一門手藝亦係減壓既好方法.去學拼貼既workshop其實好細得一個坐得落六個人既地方.其實去學拼貼之前都有諗學完可唔可以自己做一門生意,例如係將D成品擺上網賣,又或者自已開班教人兼買手工材料.上完堂之後發覺要做好一件成品係咁容易,花既時間都好多.如果要賣可能連人工都唔夠,至於開班自己一定要練好耐,同埋搵到平既材料批發先有得諗.所以依家都係當興趣學下先,不過的確近排成日都諗係LEE間公司做咗十年喇,如果有日佢真係摺埋或者賣盤咁我點算呢,係咪應該打算一下呢,所以做生意既念頭又湧現.有個舊同事依家同朋友夾份開Art Jam, 雖然唔係賺好多,但係都係一個嘗試呀,不過有正職又要兼顧生意真係好辛苦,自已都未必頂得順,所以由始至終都係得個諗字......!